
PREDGOVOR 

Medicinski tretman hidžamom je aktueliziran posljednjih godina. 
Hidžama se sve više koristi kako za prevenciju (preduprijeđenje) 
nastanka oboljenja tako i za njihovo liječenje. 
Svjetska zdravstvena organizacija (SZO) je 1977. godine ustanovila 
program tradicionalne medicine. Pozvala je vlade država članica da 
posebnu pažnju posvete tradicionalnim medicinskim sistemima, da 
se ne bi izgubilo vijekovno znanje i iskustvo sadržano u njima, uz 
preporuku da tradicionalnu medicinu prilagode savremenim 
medicinskim tokovima i zakonodavstvu.* 
Sa druge strane postoji nekritičnost u primjeni tradicionalnih 
medicinskih metoda koje se izvode bez obzira da li postoji 
indikacija za njihovu primjenu ili ne. Nestručno se primjenjuju čak 
i u stanjima kada postoje ralativne ili apsolutne medicinske 
kontraindikacije za primjenu pojedinih tradicionalnih metoda. U 
navednome, na žalost, niti hidžama nije izuzetak. Primitivni način 
izvođenja hidžame od strane medicinskih laika, koji su na 
nehigijenski i primitivan način izvodili hidžamu odbijala je iole 
razumne ljude da pribjegnu ovoj korisnoj medicinskoj metodi 
preporučenoj u brojnim hadisima posljednjeg Božijeg poslanika 
Muhameda, s.a.v.s. 

Interesantan je podatak da je od 2007. godine Ministarstvo 
zdravstva Kraljevine Saudijske Arabije zabranilo izvođenje hidžame 
u berberskim radionicama kojih je u većim saudijskim gradovima 
bilo napretek. ** Korak je poduzet radi zaštite zdravlja populacije 
koja se tokom tretmana izlagala brojnim opasnostima od kojih su 
najveće, krvlju prenosiva oboljenja, AEDS (SIDA) i hepatitis C, za 
koje savremena nauka još nije našla lijeka. 

Stoga je zahtjev Ministarstva zdravstva Kraljevine Saudijske Arabije 
jasan i decidan: "Hidžama se može raditi samo kada se podastru 
medicinski naučni dokazi o njenoj djelotvornosti".** 
Prvi naučni skup o hidžami održanje u Damasku, Sirija u junu 
2003. godine. Za jednim stolom su se našli najviši predstavnici 
dvaju nauka: medicinske nauke te islamskih nauka. Skup je 
organizovalo sirijsko Ministarstvo zdravstva, prisustvovao mu je i 
sam ministar, te predsjednik sirijske ljekarske komore, uz učešće 

nejeminentnijih sirijskih alima i učenjaka iz oblasti islamskih 
vjerskih nauka. 

Po ugledu na navedeni skup, održanje Prvi evropski simpozijum o 
hidžami. Simpozijum je održan u Sarajevu, BiH, 6. i 7. maja 2006. 

godine. Učestvovali su šefovi katedri za hadis i tefsir Islamskog 
teološkog fakulteta u Sarajevu, šef Ureda za dijasporu Rijaseta 
Islamske zajednice BiH, profesor biofizike Farmaceutskog fakulteta 
u Beogradu, te ljekari različitih specijalnosti. 
Na oba spomenuta skupa je konstatovano daje hidžama 
preporučena u brojnim sahih hadisima Poslanika, s.a.v.s., i da 
savremena medicinska nauka pokazuje i dokazuje neka od njenih 
povoljnih djelovanja. 

Hidžama predstavalja malu hiruršku metodu te kao takva mora biti 
izvedena po savremenim medicinskim hirurškim principima, uz 
poštovanje principa asepse i antisepse. Zbog toga se o hidžami kao 
medicinskoj metodi, može govoriti samo u okvirima savremene 
medicinske nauke i prakse. Na medicinskoj nauci je da, na 
adekvatan način, dokazuje za koja stanja i oboljenja je hidžama 
dobra kao metoda izbora ili pak kao dodatna metoda, te za koja 
stanja postoje drugi, bolji, medicinski tretmani i metode liječenja. 
Inicirani spomenutim naučnim skupom u Siriji, dvadesetak 
eminentih sirijskih medicinskih stručnjaka iz raznih oblasti 
medicine, od kojih su mnogi profesori Medicinskog i 
Farmaceutskog fakulteta u Damasku, izvodi brojne medicinske 
studije o hidžami. Njihova knjiga o hidžami je do sada najbolji 
prikaz ove metode. To i ne čudi obzirom da su je radili medicinski 
naobrazovani učenjaci koji su prikazali i objasnili neke od 
mehanizama djelovanja hidžame, a u prilogu knjige su dali 
laboratorijske i druge nalaze brojnih pacijenata, urađene prije i 
nakon tretmana hidžamom. U Iranu postoji grupa ljekara koji se 
bave ispitivanjem hidžame i koja je krajem 2007. godine u 
referentnom medicinskom časopisu objavila rezultate studije o 
djelovanju hidžame na povišene vrijednosti masnoća u krvi. 
U Bosni i Hercegovini je također započet medicinski tretman 
hidžamom, kao i naučna verifikacija njenih rezultata. 
Knjiga prof. Bilala Dervišića predstavlja interesantno iskustvo 
osobe koja je prakticirala raditi hidžamu. Knjiga je, u kontekstu 

gore navedenoga, značajno historijsko svjedočanstvo o jednom 
vremenu i periodu reafirmacije ove tradicionalne metode liječenja. 
Nadalje je na medicinskim radnicima, učenjacima i stručnjacima da 
nastave njenu reafirmaciju. 

Specijalista neurohirurg, glavni i odgovorni ljekar Rijaseta islamske 
zajednice BiH pri ljekarskoj ekipi u pratnji hadžija iz Bosne i 

Hercegovine, demobilisani kapetan Armije BiH 

Dr. Merim Omerhodžić 

Recenzija mr. Safeta Kuduzovića 

U ime Allaha, Svemilosnog, Samilosnog! 
Neka je hvala Uzvišenom Allahu na Njegovim brojnim 
blagodatima. Neka je mir i spas na Njegovog poslanika 
Muhammeda, sallallahu alejhi ve sellem, i sve njegove sljedbenike 
do Sudnjeg dana. Iz Svoje apsolutne mudrosti Uzvišeni Allah 
stvorio je bolest i lijek. Ne postoji nijedna bolesti a da za nju ne 
postoji odgovarajući lijek. U autentičnom hadisu stoji: "O Allahovi 
robovi, liječite se, uistinu Allah nije dao nijednu bolest a da za nju 
nije dao lijek, osim smrti." (Sabirači Sunena) Postankom prvog 
čovjeka na Zemlji ljudski je um okupiran liječenjem duševnih i 
tjelesnih bolesti. Islam - savršeni koncept života na Zemlji svojim 

neprikosnovenim tekstovima duboko zalazi u ovu oblast i vodi 
brigu o čovjekovom zdravlju, kako duševnom tako i tjelesnom. 

Jedna od posebno vrijednih i nezaobilaznih tematika o kojoj su 
pisali islamski klasici jeste oblast Poslanikove, sallallahu alejhi ve 
sellem, medicine. 

Nažalost, ovaj segment Poslanikovog, sallallahu alejhi ve sellem, 
sunneta zanemaren je u našem, ali i mnogim drugim 
muslimanskim podnebljima. Djelo koje je pred vama Hidžama - 
najbolji lijek, autora profesora islamskih nauka Bilala Dervišića, 
predstavlja relevantan korak u oživljavanju Poslanikovog, sallallahu 
alejhi ve sellem, sunneta općenito, a Poslaničke medicine posebno. 
Ova studija tretira poseban i nadasve zanimljiv način liječenja 
bolesnika odstranjivanjem nečiste krvi iz tijela, u šerijatskoj 
terminologiji poznat kao hidžama. Autor je u djelu sabrao izrazitu 

većinu, ako ne i sve hadise koji se bave ovom temom. Kritički se 
osvrtao na brojna predanja čija autentičnost nije utemeljena. 
Podrobno je govorio o propisima hidžame i brojnim detaljima koji 
se odnose na sam način liječenja. Po svojoj obimnosti, detalj nosti i 
stručnosti djelo predstavlja najozbiljniji pristup ovoj temi. Pored 
brojnih odlika, djelo Hidžama - najbolji lijek odlikuje se svojom 
decidnom argumentacijom i izvornošću, što znatno povećava 
vrijednost naučne studije. Iskreno se nadam da će ova knjiga zbog 
svojih nezamjenjivih kvaliteta naići na izuzetno lijep prijem kod 
čitalaca. 

mr. Safet Kuduzović Sarajevo, 14. redežeb 1429. h.g. 17. juli 2008. 

UVOD 

Nekoliko napomena u pogledu samog djela: 
Pišući ovo skromno djelo, moleći Allaha, dželle dželaluhu, da se 
muslimani a i drugi okoriste njime, kroz opis ovog božanskog 
lijeka, u svjetlu medicine Poslanik, sallallahu alejhi ve sellem, i 
ličnog iskustva, koristio sam naredne metode: 

Prvo: Polazio sam sa iznošenjem kur'anskih, a potom hadiskih 
šerijatsko-pravnih dokaza, spominjući vjerodostojnost svakog 
hadisa (osim hadisa koji se nalaze kod Buharije i Muslima jer su 
njihovi hadisi svi vjerodostojni), i upozoravajući na neke 

neispravne predaje koje su raširene među svijetom s kojima se žele 
dokazati određeni ibadeti i pravila. 

Drugo: Sve navedene dokaze, bilo iz Kurana, Sunneta ili govora 
uleme, uzimao sam sa izvora, iz originalnih zbirki i djela koja sam 
spomenuo u bibliografiji, i sva spomenuta djela i zbirke se nalaze u 
mojoj ličnoj biblioteci, osim u iznimnim situacijama gdje sam 
koristio posebne kompjuterske programe namijenjene za 
istraživanje kao što je "El-mektebetuš-šamile", gde sam to i 
naglasio. 

Treće: Kod spornih pitanja među islamskim pravnicima, kada sam 
to osjećao neophodnim, iznio sam dokaze i jedne i druge strane, 
vršio pomirenje stavova, pridržavajući se pravila i principa koje su 

uslovili islamski učenjaci, kao što je primjer gubljenja posta 
prilikom hidžame. 



Četvrto: Spomenuti hadisi su napisani na izvornom arapskom 
tekstu, potom prijevod na bosanski jezik, čiji je izvor spomenut u 
fusnoti. Želim napomenuti da sam koristio najkraći način 
ukazivanja na porijeklo i izvor spomenutih dokaza, a to je spomen 
djela i broj hadisa, ili spomen djela, toma i stranice, što odgovara 
izdanjima koja sam koristio. 



Peto: Djelu nije cilj naklonjenost jednom mišljenju i samoisticanje, 
jedino želim da dostavim ono što sam postigao kroz svoje lično 
višegodišnje iskustvo. 



Šesto: Želim, također, naglasiti da je vrijeme nepogrešivih 
zapečaćeno smrću Poslanika, sallallahu alejhi ve sellem, te 
eventualne greške u ovom djelu, bilo naučne, štamparske ili druge 
prirode, dokaz su ljudske nesavršenosti, a islam je čist od toga. 



Prvi dio 

MEDICINA POSLANIKA, sallallahu alejhi ve sellem 




Bismillahi-r-Rahmani-r-Rahim 
U IME ALLAHA, MILOSTIVOG, SAMILOSNOG 
Zahvala pripada samo Allahu, Gospodaru svjetova. Njemu zahva- 
ljujemo, od Njega pomoć i uputu tražimo. Svjedočim da nema 
drugog boga osim Allaha, i daje Muhammed Njegov rob i Njegov 
poslanik, učitelj ovog ummeta i vjerovjesnik upute, neka je salavat i 
selam na njega, njegovu porodicu i sve njegove ashabe. 
Allah, dželle dželaluhu, je stvorio ljude i džinne da Mu budu 
pokorni i da Mu 'ibadet čine, a način na koji Mu se ispoljava 'ibadet 
mora biti u skladu sa Allahovim šerijatom, tj. onako kako je to On 
propisao. 

Muhammed, sallallahu alejhi ve sellem, kaže: "Dužni ste se 
pridržavati moga sunneta (prakse) i prakse mojih nasljednika - 

halifa, koji su na Pravom putu i ukazuju na njega, a čuvajte se 
novotarija, zaista je svaka novotarija zabluda.. ."i 
Allah, dželle dželaluhu, je objavio Svoju vjeru Muhammedu, 
sallallahu alejhi ve sellem, i u potpunosti je usavršio. Uzvišeni 
Allah, dželle dželaluhu, kaže: "Danas sam vam vašu vjeru usavršio i 
blagodat Svoju prema vama upotpunio i zadovoljan sam da vam 
islam bude vjera."2 

Šerijatske znanosti su najčasnije znanosti. A Uzvišeni Allah kaže: 
"Zar su isti oni koji znaju i oni koji ne znaju/3 
Čvrsto vjerujući u ono što nam je došlo od Allaha, približavajući se 
Njemu i pokoravajući se riječima Allahovog Poslanika, sallallahu 
alejhi ve sellem, kada kaže: "Dostavite od mene pa makar jedan 
ajet'4, poklanjam ovaj rad svim onima koji tragaju za istinom, uz 
želju da se drže Allahove, dželle dželaluhu, vjere i da se pokoravaju 
onome sa čim je došao naš poslanik Muhammed, sallallahu alejhi 
ve sellem. 

1 Ebu Davud, br. 4607, hadis je vjerodostojan. 

2 Prijevod značenja El-Maide, 3. 

3 Prijevod značenja Ez-Zumer, 9. 4Ei-Buhari, br. 3461 

Ono što se nalazi na narednim stranicama upućeno je, prije svega, 
onima koji imaju potrebu za liječenjem oslonjajući se na 
Poslanikovu, sallallahu alejhi ve sellem, medicinu, ne sumnjajući da 
će im to sigurno pomoći, sa Allahovom, dželle dželaluhu, 
dozvolom, jer Poslanik, sallallahu alejhi ve sellem, nije govorio po 

svom hiru, nego po objavi od Allaha, dželle dželaluhu, koji kaže: 
"On ne govori po hiru svome, to je samo objava koja mu se 
objavljuje." 

Na žalost, medicina Poslanika, sallallahu alejhi ve sellem, na našim 
prostorima je u potpunosti zaboravljena i o njoj se malo toga zna. 
Treba napomenuti da je proteklih godina nešto i prevedeno na naš 
jezik, međutim, to sve nije dovoljno da upotpunimo sliku kako i 
čime je Poslanik, sallallahu alejhi ve sellem, liječio, pogotovo ako 
znamo da su ove knjige, uglavnom, općeg sadržaja, osim možda 
knjiga koje govore o rukji (liječenje Kuranom i dovama). 

Cilj knjige koja je pred vama je upoznavanje šire čitalačke publike 
sa ovih prostora sa tom blagodati, koja se donekle zadržala kod 
Arapa i jednim dijelom Indonezije i okolnih zemalja. 
Napisano je na ovu temu (Poslanikova medicina) u proteklim 
stoljećima islama mnogo knjiga od strane islamskih učenjaka i 
ljekara. Treba spomenuti da upravo osnova moderne medicine leži 
u tim knjigama i u onome što je došlo od Poslanika, sallallahu 
alejhi ve sellem, kako u njegovom odnosu prema medicini i 
liječenju samog sebe, tako i u onome što je pojašnjavao drugima 
savjetujući ih kako da se liječe. U svemu tome leže mudrosti koje ni 
najveći umovi u medicini nisu mogli shvatiti i dokučiti ma koliko 
bili inovativni i sposobni u otkrivanju ljekovitih preparata i metoda 
liječenja. Ostali su nemoćni da postignu ono što nam je naš 
Poslanik, sallallahu alejhi ve sellem, dostavio i objasnio, 
i Prijevod značenja En-Nedžm, 3.-4. 

Allah, dželle dželaluhu, je preko Svoga Poslanika uputio Svoje 
robove u osnove medicine i njena pravila, a mi ćemo, ako Allah da, 
govoriti o uputi Poslanika, sallallahu alejhi ve sellem, u tu nauku i 
objasniti i dokazati daje njegova uputa naj savršenija od svih uputa. 
U ovom dijelu govorit ćemo o samim bolestima i njihovim 
podjelama uopćeno, a poslije toga ćemo posebno govoriti o 
hidžami. Postoje dvije vrste bolesti o kojima se govori u Kuranu: 

1) bolesti srca i 

2) tjelesne bolesti 

Što se tiče bolesti srca one se dijele na dvije grupe: 

A) Srca oboljela od sumnji 

Kaže Allah, dželle dželaluhu: "Njihova srca su bolesna'i, i kaže: "Da 
li su im srca bolesna ili sumnjaju'2 Iz ajeta se razumije da ova 
bolest srca čini čovjeka licemjerom ili nevjernikom. 

B) Srca oboljela od strasti 

Uzvišeni Allah kaže: "O žene Vjerovjesnikove, vi niste kao druge 
žene! Ako se Allaha bojite, na sebe pažnju govorom ne skrećite, pa 
da u napast dođe onaj čije je srce bolesno, i neusiljeno govorite."3 
Ova bolest obično odvodi oboljelog u veliki grijeh kao što je blud, 
kamata itd. 

Molimo Allaha, dželle dželaluhu, da nas sačuva ovih bolesti. 

Što se tiče tjelesnih bolesti kaže Uzvišeni Allah: "Nije grijeh 
slijepcu, niti je grijeh hromu, niti je grijeh bolesniku.. ."4, Allah, 
dželle dželaluhu, nam prvo postavlja pravila kojima ćemo se zaštiti 
od bolesti 

1 Prijevod značenja El-Bekare, 10. 

2 Prijevod značenja En-Nur, 50. 

3 Prijevod značenja El-Ahzab, 32. 

4 Prijevod značenja En-Nur, 61. 

i njenog povećanja, pa zbog toga ćemo naći mnoge olakšice u 
propisima vjere kojima se štiti zdravlje ljudi, a nepostojanje 
ovakvih olakšica bi izazvalo teške zdravstvene poremećaje i 
pogoršanje zdravstvenog stanja bolesnika. Allah, dželle dželaluhu, 
je dozvolio musafiru da ne posti jer bi ga to iscrpilo i oslabilo mu 
tijelo, dozvolio je bolesnima da obriju glave na hadždžu prije 
vremena, također je dozvolio da ne koriste vodu pri kupanju i 
abdestu oni kojima bi to štetilo. Vidimo da nas Allah, dželle 
dželaluhu, opominje i navodi primjere, od onih najmanjih i 
najprostijih pa do onih najkrupnijih. Hvala Mu kad je poslao 
Poslanika, sallallahu alejhi ve sellem, da nam svojim primjerom to 
objasni i pokaže, i da to ljudima koristi sve do Sudnjega dana.i 
Možemo i trebamo govoriti o preventivi, ali kada se razbolimo šta 
činiti, kako se liječiti, gdje naći lijek i odakle početi!? 
1 Opširnije o ovoj temi u knjizi Ibn Kajjima "Zadul-mead", červrti 
tom. 

SVAKA BOLEST IMA LIJEK 
Navest ćemo neke hadise u kojima Poslanik, sallallahu alejhi ve 
sellem, govori o suzbijanju bolesti i obavještava nas da nema ni 
jedne bolesti a da za nju nema lijeka. 

1 - Bilježi Muslim od Džabira ibn Abdullaha da je Poslanik, 
sallallahu alejhi ve sellem, rekao: "Svaka bolest ima lijek, pa ako se 
za liječenje uzme adekvatan lijek, ozdravit će se, ako Allah da.'i 

2 - Bilježi Ahmed od Ibn Mesuda daje Poslanik, sallallahu alejhi ve 
sellem, rekao: "Zaista Allah, dželle dželaluhu, nije stvorio ni jednu 
bolest a da za nju nije dao i lijek,2 ko ga zna zna, a ko ga ne zna ne 
zna/3 

3 - Bilježi Tirmizi od Zijada ibn Alake da je Usame ibn Šerika rekao: 
„Bio sam kod Poslanika, sallallahu alejhi ve sellem, kada mu je 
došlo nekoliko beduina pa su upitali: 'O Allahov Poslanice, hoćemo 
li se liječiti?', a on im odgovori: 'Svakako, Allahovi robovi, liječite 
se, jer Allah, dželle dželaluhu, nije stvorio bolest a da za nju nije 
dao lijek, osim jedne.' Oni ga upitaše: 'Koja je to bolest?', a on im 
odgovori: 'To je starost.'"4 

1 Muslim, br. 5741 

2 El-Buhari, br. 5678 

3 Musned, br. 3578, hadis je vjerodostojan. 

4 Tirmizi br. 2038, hadis je vjerodostojan. 

Poznato je daje Poslanik, sallallahu alejhi ve sellem, liječio na tri 
načina: 

1) Prirodnim supstancama (voda, med, hurme...), 

2) Kuranom i dovama (rukja), 

3) i jednim i drugim zajedno. 

Nas sada interesuje liječenje prirodnim supstancama kao što su 
med, luk, sirce, čajevi, Zemzem, sirupi, tablete, injekcije, hirurške 
operacije i sve ostalo Što je danas poznato, bilo da se radi o 
modernoj ili narodnoj medicini. 

Složićete se s konstatacijom da se danas vrlo malo koristi narodna 
ili alternativna medicina, iako nema, sigurno, nijedan čovjek a da 
ne zna koristi meda kojeg ima kupiti gotovo na svakom mjestu. I 
pored toga u našim ostavama i frižiderima naći ćete nekakve jeftine 
gazirane sokove, sladolede i mnogo štošta što itekako šteti 
organizmu, a nećete naći ni gram meda, čaja ili nekih ljekovitih 
ulja koja naši dobri narodni ljekari i travari spremaju za bolesnike. 
Ljudi svakodnevno konzumiraju sladolede, koka-kole, pa na to još 
dodaju koji aspirin ili andol, a da su svjesni i da razmisle samo bi sa 
jednom kesicom čaja ili kilom meda i tome slično riješili svoj 
problem koji ih tišti mjesecima, godinama ili cijelog života. Pa kada 
ovako prolaze svaki dan pored travara i čajeva i ne osvrću se, i kada 
se tako malo zna o ljekovitosti svega spomenutog u narodnoj 
medicini, kako će onda poznavati i tražiti lijek "hidžamom", 
"habbetu sevdom", "kejjom", "Zemzemom", kada možda nikada 

nisu ni čuli za njih. 

Rekao je Poslanik, sallallahu alejhi ve sellem, da je Zemzem-voda 
za ono za šta se namijeni (nanijeti)i, i zaista, nije poznata bolest 
danas u svijetu a da nema slučaja koji je samo jednim pijenjem 
Zemzem-vode od nje izliječen; bilo da se radi o raku, tumoru, 
čirevima, kamencu u mokraćnim organima, kožnim bolestima i 
svemu što Allah, dželle dželaluhu, da da ljudi boluju od njega.2 

1 Ibn Madže, br. 3062, hadis je vjerodostojan 

2 Očekujemo ubrzo, inšaallah, izlazak knjige o Zemzem-vodi. 

Kaže Poslanik, sallallahu alejhi ve sellem, da je habbetu sevda (crno 
zrnevlje), a poznato kod nas kao ćurukut, lijek za svaku bolest osim 
za smrt.i I zaista se pokazalo da je ovo zrnevlje samo, ili njegovo 
ulje, ili miješano sa nečim drugim, kao što je med, bijeli luk i si. 
izliječilo toliko bolesti da se ne može ni zamisliti, bilo da se radi o 
Šećernoj bolesti, plućnim bolestima, bolestima srca i si. 
Rekao je Poslanik, sallallahu alejhi ve sellem, da je lijek u trome, pa 
je spomenuo med, hidžamu i kejj.2 

Kejj, to je vrsta liječenja usijanim šipkicama, ili najbliže rečeno 
"žigosanje" (kauterizacija), što se pokazalo veoma efektivnim. 
Liječenje kejj om je veoma bolno i u nekim hadisima Poslanik, 
sallallahu alejhi ve sellem, zabranjuje liječenje time, ali to nije opšta 
zabrana3 nego samo ako se izgubi nada u druge lijekove, onda tek 
pribjeći toj metodi liječenja. Kao što se kaže u arapskoj izreci: 
Zadnji lijek je kejj . 

Što se tiče hidžame o njoj ćemo govoriti opširno na narednim 
stranicama. Kroz ovo što smo do sada rekli želimo upoznati naš 
narod sa medicinom Poslanika, sallallahu alejhi ve sellem, koju 
treba praktikovati i na našim prostorima, jer ništa se ne može 
porediti sa onim sa čim je došao Poslanik, sallallahu alejhi ve 
sellem. 

Tako čovjek koji boluje od "šećera" trideset-četrdeset godina, i 
moderna medicina ne može ništa da mu pomogne, uzme i pojede 
200-300 gr. habbetu sevde (ili uradi hidžamu) i poslije jedan mjesec 
osvane kao da nikada nije ni bolovao tu bolest. Kako!? 
Čovjek koji boluje od raka i čeka svoj edžel, ili pak čovjek koji ima 
u bubrezima ili žuči kamenac, pa popije samo jednu čašu Zemzema 
i istog trenutka ili istog dana bude izliječen. Kako!? 

Drugi čovjek boluje od bolova u glavi, ili kičmi, ili na nekom 
drugom mjestu pa zbog toga pije nekoliko tableta dnevno, pa čak 
zbog tih bolova nekada padne u nesvijest, i ti ga bolovi muče 
mjesecima pa i godinama i onda uradi desetominutnu operaciju sa 
"hidžamom" i to bude kao rukom odneseno, 
i El-Buhari, br. 5688 2Ei-Buhari, br. 5681 
3 U jednom od hadisa se zabranuje, u drugom je pokuđeno, u 
trećem nam je na izboru, a u četvrtom se naređuje. 

Kako!? 

Čovjeku kojeg je ujela zmija otrovnica i u njegovu smrt ne treba 
sumjati, dovoljno je samo staviti ruku na ranu i proučiti rukju i ona 
zacijeli za pet minuta! Kako!? 
Kako? Kako?.... 

Nakon svega što su otkrili i što imaju u modernoj medicini, 
"umovi" medicine su zastali zapanjeni ovim saznanjima. Sami su se 
uvjerili da je to istina i priznali su da su nemoćni da ikada postignu 
ono sa čim je došao Poslanik, sallallahu alejhi ve sellem. Mnogi od 
njih su prihvatili islam jer su se uvjerili da čovjek kao što je naš 
poslanik Muhammed, sallallahu alejhi ve sellem, koji je živio prije 
1400 godina nije mogao znati da su jagodice prstiju kod ljudi 
različite, daje najniža zemlja (nadmorska visina) u Šamu, da je kod 
muhe pod jednim krilom otrov a pod drugim protuotrov. Nije 

mogao znati kako nastaje zrnevlje i plodovi, da Zemlju obuhvata i 
dan i noć, i da je Sunce samo po sebi svjetiljka, a da Mjesec ne 
svijetli sam od sebe nego da reflektuje svjetlost, osim da ga neko o 
tome obavijesti. A to je objava od Gospodara Uzvišenog i 
Plemenitog, hvaljen je On na nebesima i na Zemlji.i 
Vjera je pravac i uputa ljudskog, misaonog i znanstvenog života i 
svakom ljudskom djelu treba da prethodi mišljenje ili uvjerenje 
koje određuje njegov cilj i način djelovanja, pa zbog toga musliman 
vjeruje da je Muhammed, sallallahu alejhi ve sellem, izvršio najveću 
društvenu reformu, a bio je nepismen, nije znao ni čitati ni pisati 
cijelog svog života, o čemu nas i Kuran obavještava. 
Vjerovanje muslimana u Poslanika, sallallahu alejhi ve sellem, koji 
je poslan od njegovog Gospodara nije bez osnova, naprotiv, 
musliman vjeruje u poslanstvo Muhammeda, sallallahu alejhi ve 

sellem, koje se temelji na jasnim i nepobitnim dokazima i 

mu'džizama, a oni su temelji vjerovanja. 

i Pogledati više o ovome u knjizi šejha Zindanija "Jednoća 

Stvoritelja" 

Nema nikakva dobra u imanu za onoga koji ne zna zašto vjeruje, 
koji ne zna da je istinito ono što je od Allaha, dželle dželaluhu, 
objavljeno Muhammedu, sallallahu alejhi ve sellem. Ovu uputu su 
prenosili provjereni ljudi, a narodi koji su živjeli sa njima sdvjedoče 

0 njihovom iskrenom vjerovanju i iskrenom govoru. Ti narodi su 
slijedili njihovu vjeru, a i danas je slijede. Isto tako Plemeniti 
Kuran, i Sunnet svjedoče o ispravnosti i iskrenosti ovih prenosilaca 
Allahove vjere, a to su bili ashabi, tabi'ini i tabi tabi'ini.i 

Ja iskreno vjerujem da je Allah, dželle dželaluhu, Jedini koji 
zaslužuje da se obožava i pored Njega nema drugih bogova i da je 
Muhammed, sallallahu alejhi ve sellem, njegov rob i Njegov 
Poslanik. 

1 Rekao je Allah, dželle dželaluhu, o ashabima Poslanika, sallallahu 
alejhi ve sellem: "Allah je zadovoljan prvim muslimanima, 
muhadžirima i ensarijama,..." (Prijevod značenja Et-Tewbe, 100.). 
Rekao je Poslanik, sallallahu alejhi ve sellem, o ashabima i 
tabi'inima i tabitabi'inima: "Najbolji ljudi su oni koji žive u mom 
vremenu (vijeku) a zatim oni poslije njih, a zatim oni poslije njih." 

Drugi dio HIDŽAMA 
(način liječenja, koristi, upozorenja, zanimljivosti i 

ostale pojedinosti vezane za hidžamu) 



i) DEFINICIJA HIDŽAME 



I " ' Korijen riječi hidžama leži u arapskom 

P " . glagolu hadžeme , što znači "sisati", pa Arapi 

* kažu: dijete je sisalo ili dojilo majčine grudi. 

Oblik riječi hidžama u arapskom jeziku je 
|H infinitiv (masder), tj. isisavanje krvi ili 
^^^^^^1 ^1 puštanje krvi. Prvo značenje je ispravnije jer 
se prilikom operacije i dešava isisavanje a ne puštanje, mada ćemo 
naći u našim rječnicima da se prevodi sa "puštanje". 

Također, izraz hidžama znači zanimanje, 
kao što kažemo bavi se trgovinom ili 
poljoprivredom reći ćemo bavi se 
hidžamom. Onaj koji se bavi ovim poslom 
naziva se hadždždm ili hadžim , kao što se 
kaže stolar, hirurg, mesar itd. Pacijent, tj. 
onaj koji traži da mu se pusti krv naziva se muhtedžim ili 
mahdžum Alat, tj. čaše sa kojima se vrši hidžama naziva se 
"mihdžem" a također se isti izraz koristi i za skalpel. 

Napomena: 

Kroz knjigu ču koristiti sljedeče izraze bez prevođenja: 

a) Hidžama (puštanje krvi) 

b) Hadždžam (onaj koji pušta krv, liječnik) 

c) Muhtedžim (onaj kome se pušta - pacijent, bolesnik) 

d) Reči ču za onoga kojem se pušta krv (bolesnik) „kome se radi 
hidžama" ili „uradio je hidžamu" 

z) HISTORIJA HIDŽAME 




Enciklopedije i rječnici 
govore da je hidžama bila 
poznata kod skoro svih 
naroda u prošlosti; 
praktikovali su j e stari 
Grci, Babilonci, Malajci, 
Rimljani, Egipćani 
(faraoni), Kinezi, Arapi. 
Istina, nema nekih 
određenih tekstova koji 
govore o njenoj 



rasprostranjenosti, međutim, dolaskom islama i poslanika 
Muhammeda, sallallahu alejhi ve sellem, i nakon njegovog 
podsticanja na nju, uveliko se raširila a potražnja liječenja sa njom 
se povećala. 

Ko je od ovih naroda prvi počeo praktikovati hidžamu pouzdano se 
ne zna,i a što se tiče "suhe hižame" (objasnit ćemo kasnije razliku) 
ona je porijeklom iz Kine i ne zna se pouzdano da li je starija od 
klasične hidžame. Ona ustvari i nije hidžama u pravom smislu jer 
se ne pušta krv, iako autori knjiga koje su napisane u ovom vijeku 
dijele hidžamu na "suhu" i "vlažnu" (spomenut ćemo i druge 
podijele). Naravno, to ne znači, da ako se ne pušta krv, da od 
ovakve vrste liječenja nema koristi, naprotiv. 




i U svom istraživanju nisam pronašao tekstove koji bi to potvrdili. 

3) OPIS HIDŽAME 



Hidžama je puštanje, tj. isisavanje krvi 
pomoću čaša (mogu biti od stakla, plastike, 
lima i si.) ili pomoću roga životinje (koristilo 
se u prošlosti). /Pogledaj slike/ 
Tajna ovog postupka je u tome da se u čaši 
stvori vakuum. To se postiže izvlačenjem 
zraka ustima kroz malu cjevčicu, ili spaljivanjem papirića u čaši, 
koji sagorijevajući troši kisik i stvara se vakuum. U novije vrijeme u 
tu svrhu se koriste šprice ili pumpice. 

Čaša se postavi na tijelo (glava, leđa* 
koljeno, tj. mjesto bola), pa kada se stvori 
vakuum u čaši, ona se prilijepi za kožu i 
uvlači je u sebe. Od osobina vakuuma je da 
uvlači sve u sebe, pa tako i koža nabubri pod 
čašom, čiji vakum prikuplja krv koja se 
nalazi ispod kože (ne utječe na venski krvotok) i sabira je u taj 
nabubreni dio pod čašom. 



4) PODJELA HIDŽAME 



a) suha hidžama, 

b) vlažna hidžama, 

c) masiraj uća hidžama, 

d) pijavična hidžama 

a) SUHA HIDŽAMA 



Kao što smo opisali, 
prikupljanje krvi vrši se 
pomoću čaša koje postavimo 
na određena mjesta na tijelu 
gdje ih ostavimo oko pet 
minuta, i to se ponavlja 
nekoliko puta. Kao što smo i 
napomenuli u ovoj hidžami 
nema puštanja krvi niti 
sječenja kože, s toga se i naziva 
suhom. Njenom primjenom se bolovi ublažuju ili ih potpuno 
nestaje. Obično ovu vrstu hidžame preporučuju kineski ljekari, a 
također se radi i onima koji imaju šećer pa im zbog toga rane teške 
zarastaju. 

b) VLAŽNA HIDŽAMA 



Što se tiče načina 
prikupljanja krvi ne 
razlikuje se od suhe, 
međutim, nakon što čaša 

odstoji na bolnom mjestu 
oko pet minuta, skine se i 
taj se nabubreni dio kože 
nasjecka skalpelom 
nekoliko puta (nije 
određen tačan broj). 
Zatim se ponovi postupak sa čašama i vakuumom i toga trenutka 
vakuum počinje da isisava ispod kože nečistu krv, koja je i bila 
uzrok bola ili bolesti kod čovjeka. 

Sa ovom kratkom 
operacijom od petnaestak 
minuta, uz Allahovu 
pomoć, u većini slučajeva 
boli i bolesti potpuno 
nestaje. 

Isisana krv je toliko nečista 
i nezdrava da se veoma 
brzo gruša. Nekada se zna 
desiti da ta krv nije iste 
krvne grupe kao zdrava 
krv u venama iste osobe,i a neki tvrde da je po svojoj nečistoći ista 
kao i krv menstruacije. Još samo da kažemo da sa ovom nečistom 
krvlju ne izađe više od 5% zdrave krvi. 

* 

1 Vidi Medželletu-l-usre, ševval, i42i.h.g. "Mnogi doktori negiraju ovu mogućnost, 
međutim, oni koji su iznijeli ove podatke su isto tako specijalisti u laboratorijama, njihove 
izjave su utemeljene na istraživanjima i nemaju razloga da lažu. Neki, koji to podržavaju, 
tvrde da u toj krvi ima sihira ili džin pa zato i nalazi pokazuju drugačiju krvnu sliku, a 
Allah najbolje zna. 

c) MASIRAJUĆA HIDŽAM 




Ova vrsta je slična prvoj, 
s tim što se tijelo (koža) 
namasira uljem 
(najbolje maslinovim) i, 
a zatim se postave čaše 
sa slabijom snagom 
vakuuma i polahko se 
pokreću na sve strane 
onoliko koliko može 
muhtedžim (pacijent) 
izdržati. Obično se radi 
na mišićnim predjelima 
i to onima koji žele da se 
masiraju, kažem žele, jer 
mnogi i ne vole masažu, 
i savjetujem hadždžamu 
da bude nježan jer ovo 
može biti i bolno ako se 
čaše pričvrste jako. Kao i 
kod prve ne dešava se 
puštanje krvi, tako da to 
i nije hidžama u pravom 
smislu riječi, ali je ovdje 
navodimo kao jednu od 
vrsta hidžame iz poštovanja prema onima koji je žele nazvati tako. 




i Rekao je Poslanik, sallallahu alejhi ve sellem: "Jedite i masirajte se 
uljem (maslinovim), zaista je ono iz blagoslovljenog drveta." 
(Tirmizi, br. 1851, hadis je vjerodostojan). 

d) PIJAVIČNA HIDŽAM 




Što se tiče ove hidžame ne radi se sa čašama niti alatom kojeg sam 
spomenuo, nego je to ustvari liječenje pijavicama. Ovaj način 
liječenja je itekako poznat kod nas. Mnoge bolnice u svijetu se bave 
uzgojem pijavica i koriste ih za liječenje, tj. isisavanje krvi kod 
njihovih bolesnika. Tako npr. kada neko ima sudar pa mu budu 
smrskani neki dijelovi tijela, hirurzi donose pijavice iz laboratorije, 
te ih stavljaju na ta smrskana mjesta i one bezbolno isišu i očiste 
svu krv i poslije toga tek preduzimaju hirurške zahvate. Oni koji 
poznaju ovu vrstu liječenja u poptunosti shvaćaju šta znači 
hidžama. Ove pijavice isisavaju krv i to i jest baš ista ona operacija 
koja se dešava i sa hidžamom, uz napomenu da ne može svako 
eksperimentisati sa ovim jer postoje i otrovne pijavice pa bi 
hadždžam mogao više štete nanijeti nego koristi. 
Poznati filozof i liječnik Ibn Sinai spominje hidžamu i pijavice kao i 
razliku među njima. Iz toga vidimo da od davnina ljudi koriste 
pijavice, a liječenje pijavicama nazivaju hidžamom kao i danas. 
U knjizi "Kanun" 1/302 




Slično ovim pijavicama postoje i crvi koji se također stavljaju na 
rane sa ugrušanom krvi, koju ti crvi sišu i očiste tijelo od nečistoća. 
U modernim bolnicama uzgajaju se muhe koje polažu larve, a 
nakon što muhe izlegu larve i postanu crvi, oni se sterilišu i puštaju 
unutan vena i arterija te kruže tijelom i u unutrašnjosti vena i 
arterija sišu pokvarenu i usidrenu krv. 

POSLANIK, sallallahu alejhi ve sellem, I HIDŽAMA 



Ako pogledamo u život Poslanika, sallallahu alejhi ve sellem, 
primijetit ćemo da je njegov život bio kao i život drugih ljudi; 
trebao je hranu, vodu, odjeću, stan i sve drugo što treba jedan 
insan u svom životu. Možemo napomenuti da mu je Allah, dželle 
dželaluhu, ponekad davao nadnaravne moći (mu'džize) da bi time 
dokazao njegovo poslanstvo; nekada bi mu kamenje nazivalo 
selam, nekada bi mu oblaci pravili hlad, ponekad bi izvirala voda 
između prstiju, nekada bi nahranio sa malo hrane mnogo ljudi, 
međutim, to je sve bilo za njegova života i to je prošlo, nama nije ni 
na korist što se dogodilo, a ni na štetu što nas je mimoišlo, osim što 
nam saznanje o njima učvršćuje iman. Ali ono od čega mi imamo 
korist, jeste njegova najveća mu'džiza a to je Časni Kuran, kojeg je 
on praktikovao u svom životu i preporučio nam, tj . naredio da ga i 
mi praktikujemo. On je uputa vjernicima, spas, sreća i na ovom i na 
onom svijetu. U njemu je zakon, kako se ophoditi prema 
roditeljima, djeci, rođacima, komšijama, u njemu je pojašnjeno 
kako živjeti u svim vremenima i svakom mjestu. Poslanik, 
sallallahu alejhi ve sellem, je poslan cijelom čovječanstvu. Allah, 

dželle dželaluhu, mu je dao Kuran koji je nepromjenjiv i takav će 
ostati do Sudnjeg dana. Allah je obećao da će ga On sačuvati, pa 
kaže Uzvišeni: "Mi, uistinu, Kuran objavljujemo i zaista ćemo Mi 
nad njim bdjeti !"i 

Kuran Časni je spuštan ajet po ajet, suru po suru. Poslanik, 
sallallahu alejhi ve sellem, je praktikovao to što mu je objavljeno. 
Njegovo praktikovanje naredbi, ostavljenje zabrana, lijepi savjeti i 
govori, njegova šutnja na djela koja su činili njegovi ashabi 
(drugovi) i njegov fizički izgled naziva se sunnetom. Muslimani su 
složni daje i sunnet Poslanika, sallallahu alejhi ve sellem, objava od 
Allaha, dželle dželaluhu. Rekao je Uzvišeni Allah, dželle dželaluhu: 
"On ne govori po hiru svome - to je samo objava koja mu se 
obznanuje. M 2 Ovaj ajet mnogi učenjaci uzimaju kao dokaz da se 
Allahovo obećanje da će sačuvati Kuran odnosi i na čuvanje 
sunneta. I zaista je tako, Allah, dželle dželaluhu, je sačuvao Kuran 
od bilo kakve promjene i čuvat će ga do Sudnjega dana, a tako mi 
Allaha, sačuvao je i sunnet i čuvat će ga do Sudnjeg dana. 

1 Prijevod značenja El-Hidžr, 9. 

2 Prijevod značenja En-Nedžm, 3.-4. 

Zbirke hadisa sakupljene u prva tri vijeka islama dospjele su do nas 
nepromijenjene, iz njih ne fali niti jedan hadis, niti je i jedan 
promijenjen. Pa kako bismo znali klanjati i koliko rekata imaju 
namazi da se može sunnet promijeniti!? Kako bismo znali za 
propise zekata, hadždža, posta, kazneno pravo, ma kako bi znali 
uopšte praktikovati išta iz Kurana da Allah, dželle dželaluhu, nije 
sačuvao sunnet!? Napominjem, bilo je licemjera i lažljivaca, a ima 
ih i danas, koji su pokušali da slažu na Poslanika, sallallahu alejhi 
ve sellem, da je rekao ovo, uradio ono, ali Allah, dželle dželaluhu, 
odredio je u svakom vremenu po skupinu alima da pobiju laži tih 
licemjera i lažljivaca. 

Allah, dželle dželaluhu, objavio je Svome Poslaniku, sallallahu 
alejhi ve sellem, da se treba liječiti i da druge savjetuje da se liječe, 
da se oslone na Allaha, dželle dželaluhu, i da znaju da je Allah, 
dželle dželaluhu, Taj Koji daje bolest, a i da je On Jedan Jedini Koji 
daje lijek (ozdravljenje). Allah, dželle dželaluhu, mu je objavio da je 
u Kuranu lijek, da je lijek u medu, u ćurukutu, Zemzem-vodi, i 
mnogo čemu drugom, a među tim stvarima Allah, dželle dželaluhu, 
objavi Svome Poslaniku, sallallahu alejhi ve sellem, i ono stoje 
vezano za hidžamu. Najzanimljivije je od svega toga gdje i kada je 
preporučena Poslaniku, sallallahu alejhi ve sellem, hidžama kao 
lijek. To se desilo onoga dana kada je uzdignut na neboi, dok je 
prolazio pored meleka oni su ga savjetovali da radi hidžamu, a i da 
naredi svom ummetu liječenje hidžamom. (Ovaj hadis ćemo 
spomenuti u sljedećem poglavlju.) Iz ovoga vidimo da hidžama nije 
običan lijek, a to ćemo primijetiti i kroz ovu knjigu navodeći hadise 
vezane za hidžamu. 

Tokom izučavanja literature o hidžami sakupio sam skoro sve 
hadise (kojih ima na stotine) 2 iz svih do sad napisanih zbirki 

hadisa, a poseban akcenat sam stavio na poznatih deset zbirki,i u 
kojima ima 273 hadisa koji govore o hidžami. Većina ovih hadisa su 
vjerodostojni hadisi. Što se tiče ostalih zbirki one uglavnom 
spominju ove iste hadise, s tim da ima i zbirki koje navode vrlo 
slabe i izmišljene hadise, kojih ima na desetine, a mi ćemo, ako 
Allah da, u posebnom poglavlju navesti nekoliko tih slabih i 

izmišljenih hadisa kako bismo se sačuvali svega onoga što nije 
rekao naš Poslanik, sallallahu alejhi ve sellem. 

1 Ispravno je da je Poslanik, sallallahu alejhi ve sellem, uzdignut na 
nebesa tijelom i dušom a ne u snu kako to pojedini tvrde. 

2 Napomenuo bih da svi ovi hadisi nisu zasebni nego su mnogi od 
njih ševahid i mutabeat (duplikati i različite verzije). 

i To su sljedeće zbirke hadisa: Sahihu-l-Buhari, Sahihu-Muslim, 
Sunen-Tirmizi, Sunen-Nesai, Sunen-Ebi Davud, Sunen-Ibn Madže, 
Musned-Ahmed, Muvette-Malik, Musned-Ebi Ja'la i Sunen-Darimi. 

Ovo poglavlje ćemo obraditi kroz sljedeće teme: 

1- Hadisi u kojima Poslanik, sallallahu alejhi ve sellem, podstiče na 
hidžamu 

2- Hadisi u kojima se spominje gdje je i kada Poslanik, sallallahu 
alejhi ve sellem, radio hidžamu 

3- Vremena i područja u kojima je najbolje raditi hidžamu 



1) HADISIU KOJIMA POS LANIK, sallallahu alejhi ve sellem, 
PODSTIČE NA HIDŽAMU^^^HHH^^^^^H 



1- Bilježi Ibn Madže od Ibn Abbbasa da je Poslanik, sallallahu alejhi 
ve sellem, rekao: "U noći u kojoj sam uzdignut na nebesa prolazio 
sam pored grupa meleka i svi su mi savjetovali (naređivali) da 
radim hidžamu.'i 

2- Bilježi Tirmizi od Ibn Mes'uda daje ih je Poslanik, sallallahu 
alejhi ve sellem, obavijestio o noći u kojoj je uzdignut na nebesa, te 
da nije prošao ni pored jedne grupe meleka a da mu nisu rekli da 
naredi svome ummetu da rade hidžamu."2 

3- Bilježi Buharija od Ibn Abbasa da je Poslanik, sallallahu alejhi ve 
sellem, rekao: "Lijek je u trome: hidžami, medu i kejju..."3 

4- Bilježi Buharija od Enesa da je Poslanik, sallallahu alejhi ve 
sellem, rekao: "Najbolje čime se liječite je hidžama ..."4 

5- Bilježi Ebu Davud od Ubejdillaha ibn Alijj ibn Rafie od njegove 
nane Selme, služavke Poslanika, sallallahu alejhi ve sellem, da se 
niko nije požalio Poslaniku, sallallahu alejhi ve sellem, na bolove u 
glavi a da Poslanik, sallallahu alejhi ve sellem, nije rekao: "Uradi 
hidžamu,..."i 

6- Bilježi Ebu Davud od Ebu Hurejre da je Poslanik, sallallahu 
alejhi ve sellem, rekao: "Ako ima dobra u onome čime se liječite, 
onda ga ima u hidžami/2 

7- Bilježi Ebu Davud od Ebu Hurejre da je Poslanik, sallallahu alejhi 
ve sellem, rekao: "Ko uradi hidžamu 17. 19. ili 21. (hidžretskog 
mjeseca) bit će mu lijek za svaku bolest/3 

Postoji još mnogo hadisa u kojima Poslanik, sallallahu alejhi ve 
sellem, savjetuje i preporučuje hidžamu, ali i ovi navedeni hadisi 
dovoljno govore koliko je Poslanik, sallallahu alejhi ve sellem, želio 
da pomogne svom ummetu kada je u pitanju liječenje.4 
U sljedećem poglavlju navest ćemo nekoliko hadisa u kojima se 
navodi da je i sam Poslanik, sallallahu alejhi ve sellem, radio 
hidžamu pokazujući ummetu da je on prvi koji praktikuje ono što 
savjetuje. 



1 Ibn Madže br. 3477, hadis je vjerodostojan. 

2 Tirmizi, br. 2052, hadis je vjerodostojan. 

3 El-Buhari, br. 5681 

4 El-Buhari, br. 5696 

1 Ebu Davud, br. 3858, hadis je dobar. 

2 Ebu Davud, br. 3857, hadis je vjerodostojan. 

3 Ebu Davud, br. 3861, hadis je dobar. 

4 Kroz moje višegodišnje iskustvo vidio sam da pored Kurana i Zemzem-vode ne postoji 
ništa bolje čime bi se insan mogao liječiti. 

2)HADIS U KOJIM SE SPOMINJE GDJE JE I KADA^^H 
POSLANIK, sallallahu alejhi ve sellem, RADIO HIDŽAMU 



1- Bilježi Ebu Davud od Enesa da je Poslanik, sallallahu alejhi ve 
sellem, radio hidžamu na tri mjesta; dvije (čaše) na zatiljku (iza 
ušiju) i jednu na plećima (između ramena). "i 

2- Bilježi Buharija od Abdullaha ibn Buhejne da je Poslanik, 
sallallahu alejhi ve sellem, radio hidžamu na putu između Medine i 
Mekke na sredini glave a bio je u ihramima (bio je hadžija). 2 

3- Bilježi Ebu Davud od Džabira ibn Abdullaha da je Poslanik, 
sallallahu alejhi ve sellem, radio hidžamu na kuku jer mu je bio 
prignječen.3 

4- Bilježi Ibn Madže od Džabira da je Poslanik, sallallahu alejhi ve 
sellem, pao sa konja na panj pa je iščašio nogu. A Vekia je rekao: 
"To znači da je Poslanik, sallallahu alejhi ve sellem, radio hidžamu 
zbog uganuća (iščašenja)."4 

1 Ebu Davud, br. 3860, hadis je vjerodostojan. 

2 El-Buhari, br. 5698 

3 Ebu Davud, br. 3863, hadis je vjerodostojan. 

4 Ibn Madže br. 3485, hadis je vjerodostojan. 

5- Bilježi Ebu Davud od Džabira ibn Abdullaha da je jedna 
Jehudijka iz Hajbera stavila otrov u pečenu ovcu a zatim je 
poklonila Poslaniku, sallallahu alejhi ve sellem, pa je Poslanik, 
sallallahu alejhi ve sellem, uzeo plećku i pojeo nešto od nje, a jela je 
i grupa njegovih drugova... Poslije toga umrlo je nekoliko njegovih 
drugova koji su jeli zatrovanu ovcu, a Poslanik, sallallahu alejhi ve 
sellem, je uradio hidžamu na plećima zbog toga jela od (zatrovane) 
ovce...i 6- Bilježi Ebu Davud od Ebu Hurejre da je Ebu Hind radio 
Poslaniku, sallallahu alejhi ve sellem, hidžamu na tjemenu.2 

Ovo su jedini vjerodostojni hadisi koji govore o hidžami samog 
Poslanika, sallallahu alejhi ve sellem, ostali hadisi su slabi ili 
izmišljeni, a navest ćemo neke od njih u poglavlju o izmišljenim 
hadisima o hidžami. Analizirajući ove hadise primijetit ćemo da je 
Poslanik, sallallahu alejhi ve sellem, radio hidžamu samo kada je 
imao potrebu za lijekom. Imao je jaku glavobolju pa je radio na 
glavi, pao je sa konja pa je radio na stopalu, radio je na kuku, radio 
je na plećima i na glavi zbog otrova kojeg je okusio u otrovanoj 

ovci. Napominjem ovo radi toga što se raširilo mnogo neispravnih 
hadisa koji govore o redovnoj terapiji (tromjesečno, šestomjesečno, 
godišnje itd.), stoje dovelo do toga da se ljudi razmišljajući o tome 
psihički razbole, pa traže lijeka u hidžami. To obično čine oni koji 
žele da sebi obezbijede mušterije za budućnost, kao što to znaju 
činiti trgovci različitih biljki ili nečeg drugog oslanjajući se na 
izmišljene hadise.i Zato upozoravamo svakog hadžama a i one koji 
se žele liječiti hidžamom da ne nasjedaju na neosnovane terapije 
koje im neko preporučuje oslanjajući se na ono što nam Poslanik, 
sallallahu alejhi ve sellem, nije ostavio niti preporučio. Mnogi su se 
uvjerili u djelotvornost hidžame pa je žele obnoviti svake godine ili 
češće, i to nije problem, ali to ne treba pretvoriti u ibadet i u 
obavezu, jer, kako smo rekli, Poslanik, sallallahu alejhi ve sellem, 
nije radio hidžamu osim po potrebi, a Dragi Allah najbolje zna. 

1 Ebu Davud br. 4510, hadis je vjerodostojan. (Napomena: ovo nije kompletan tekst 
hadisa, nego smo spomenuli samo njegov dio vezan za hidžamu.) 

2 Ebu Davud br. 2102, hadis je dobar. 

1 Došlo je u izmišljenom hadisu "Jedite patlidžan jer je on lijek za svaku bolest", i tako 
jedan šejh prolazio Damaskom kroz pijacu pa primijeti u jednoj radnji u kojoj se prodavao 
patlidžan napisano iznad vrata spomenuti hadis pa reče šejh bostandžiji da to nije u redu 
i da treba da to skine jer vara mušterije, a bostandžija odvrati ljutito 'Ma nemoj ti meni 
važiti i ja čitam knjige, a ovaj sam hadis našao u knizi "Izmišljen hadisi" od Imama Ibn 

Dževzija', a ovakvih primjera je mnogo. 

3) VREME NA I PODRUČJA U KOJIMA JE NAJBOLJE RADITI 
HIDŽAM 1 1 ^^^^^■^^H^H^H^H^^^H 



Neki su u danjašnje vrijeme pokušali da nekakvim ispitivanjima, i 
osloncem na neke slabe hadise, postave nekakva pravila po kojima 
će ljudi raditi hidžamu, pa su donijeli neke zakone kojih se je 
nemoguće držati. Tvrde da su to izvukli iz prakse i oslanjajući se na 
hadise, međutim, nemoguće je da praksa i iskustvo daju takve 
rezultate, a ni ti hadisi nisu ispravni da bi se uzeli kako argument 
(bit će govora o ovome u sljedećem poglavlju), 
a) Godišnje doba (ili mjeseci) kada se preporučuje hidžama 
Što se tiče godišnjih doba (ili mjeseci), možemo reći daje ljeto 
(juni, juli i august) godišnje doba kada ljudi možda i najviše trebaju 
hidžamu (zbog visokih temperatura i pritiska), a pokazalo se da 
hidžama itekako pomaže u stabilizovanju krvnog pritiska. 
Neki kategorički tvrde da se hidžama ne može, niti smije, raditi 
osim samo u proljeće (mart, april i maj), što nije tačno. Praksa 
pokazuje daje hidžama djelotvorna u svim godišnjim dobima, pa 
čak i kada je temperatura ispod nule.i Oni koji zastupaju ovakav 
stav pozivaju se na svoju praksu i još tome pridodaju koji daif (slab) 
hadis tako da to izgleda toliko ubjedljivo da oni koji imaju potrebu 
za liječenjem a željeli bi da potraže lijek u hidžami boje se da rade 
hidžamu u ovim vremenima. Svakako, treba napomenuti da onaj 
ko želi da radi hidžamu zimi treba dobro zagrijati prostoriju u kojoj 
će je raditi. Da se hidžama može raditi zimi, ili u drugim hladnim 
danima to mogu potvrditi i oni koji liječe bolesnike rukjom 
(Kuranom i dovama) a koji upotrebljavaju hidžamu kao pomagalo 
tokom terapija. 

i Ovo mogu posvjedočiti mnogi kojima sam radio hidžamu u jesenjim i zimskim 
mjesecima. 



b) Period u mjesecu pogodan za hidžamu 

Mnogi od učenjaka i hadžama (ljekara) složili su se da su koristi od 
hidžame veće ako se ona uradi u drugoj polovini hidžretskog 
(mjesečevog) mjeseca, a potvrda tome je hadis kojeg smo već 
spomenuli, kojeg bilježi Ebu Davud od Ebu Hurejre da je Poslanik, 

sallallahu alejhi ve sellem, rekao: "Ko uradi hidžamu 17., 19. i 21. 
biće mu ona lijek za svaku bolest." Praksa zaista pokazuje 
djelotvornost hidžame upravo u ovom vremenskom periodu s tim 
da ne možemo kazati da je to jedino vrijeme kada se smije raditi 
hidžama u toku mijeseca. Neki tvrde kako se ne smije liječiti 
hidžamom na početku a niti krajem mjeseca, nego samo u trećoj 
četvrtini mjeseca. Takav stav podupiru iskustvom i slabim 

hadisima, što se ne može prihvatiti za tačno. Hadis kojeg koriste 
kao dokaz za ovu teoriju je da je Poslanik, sallallahu alejhi ve 
sellem, rekao da nema koristi od hidžame ako s( uradi na kraju ili 
na početku mjeseca (spomenut ću ga međi izmišljenim hadisima). 
Nemoguće je da Poslanik, sallallahu alejhi ve sellem, bude od onih 
koji nešto savjetuju a onda to krše svojom praksom, nego je 
ukazivao na najbolje i činio ga, a ponekad bi znao ukazati na 
najbolje a praktikovati možda nešto što je malo manje vrijednije od 
toga, znači, i jedno i drugo je vrijedno. Primjer ovoga je i sam 
Oprosni hadždž, kada je bio karin (obavljao je hadždž i umru 

zajedno i klao je kurban), a rekao je da nije sa sobom poveo kurban 
iz Medine bio bi mutemetia, to jest, obavljao bi umru odvojeno od 
hadždža i klao bi kurban. Iz ovog govora Poslanika, sallallahu alejhi 
ve sellem, mnogi su razumjeli da je mutemetia bolji od karina, ali 
to ne znači da je karin beznačajan ili slab. Isto tako se dogodilo i sa 
hidžamom kada je Poslanik, sallallahu alejhi ve sellem, savjetovao 

da je hidžamu najbolje raditi u trećoj četvrtini mjeseca, ali njegova, 
sallallhu alejhi ve sellem, praksa je nekada pokazivala drugačije. To 
dokazujemo hadisom kojeg bilježi Buharija (a već smo ga 
spomenuli) da je Poslanik, sallallahu alejhi ve sellem, radio 
hidžamu a bio je u ihramima, tj. hadžija. To se dogodilo na 
Oprosnom hadždžu na pola puta između Medine i Mekke, kada je 
izašao iz Medine 25-tog zu-l-kadeta a stigao u Mekku 4-tog zu-1- 
hidždžeta. Iz ovoga se zaključuje da je Poslanik, sallallahu alejhi ve 
sellem, primjer ovom ummetu, tj. izaberite bolje, također ukoliko 
niste u mogućnosti da izaberete najbolje onda radite ono što je 
dobro. I zato nema niko pravo da osporava da se čini dobro ako ne 
možeš bolje, naročito ako to dokazuje slabim i izmišljenim 
haberima i sa onim što je suprotno stvarnosti, a Allah, dželle 
šanuhu, najbolje zna. 

c) Kojeg dana u sedmici raditi hidžamu? 

Što se tiče dana u sedmici nema nijedan vjerodostojan hadis koji 
upućuje na njih, pa prema tome treba raditi hidžamu ne 
obazirujući se da li je petak ili ponedjeljak, ili neki drugi dan, jer 
ima mevdu'a (izmišljenih) i daif (slabih) hadisa koji hvale dane ili 
nagovještavaju zlo ako se u njima uradi hidžama. Hadis kojeg je 
šejh Albani, rahimehulllah, ocijenio dobrim, a govori baš na ovu 
temu, doveo je d polemike. Mnogi su kritikovali šejha; neki su za to 
imali pravo jer s alimi poput njega, i to su činili sa ahlakom, drugi 
nisu imali pravo je nemaju nikakvog znanja o hadiskoj nauci, i 
činili su to nekulturni nazivajući šejha početnikom i smatrajući 
davanje prolazne ocjena ovom hadisu zabludom. Svi su to činili 
obrazlažući svoju kritiku činjenicom da je taj hadis slab i 
suprotstavlja se vjerodostojnim hadisima, kao i stvarnosti. O 
ovome ću govoriti u poglavlju "Kritika na knjige i pisce o hidžami". 
Hadis u kojem se spominju dani u sedmici pogodni za hidžami 
nalazi se kod Ibn Madže i u drugim zbirkama a glasi: 
- Bilježi Ibn Madže u Sunenu od Nafie a on od Ibn Omera daje 
rekao: ,,o Nafia, nešto mi se krv uzburkala pa ako možeš dovedi mi 
jednog dobrog hadžama, samo nek ne bude neki oronuli starac niti 
kakav momčuljak. Zaista sam čuo Allahovog Poslanik, sallallahu 
alejhi ve sellem, da je rekao: 'Najbolje je raditi hidžamu na česrce 
(tašte), u njoj je lijek i bereket, ona poboljšava pamet i pojačava 
hifz (memoriju). Onaj ko želi da radi hidžamu neka je radi 
četvrtkom, izbjegavajte je srijedom, petkom, subotom i nedjeljom; 
hidžamu radite ponedjeljkom i utorkom, utorkom je Allah, dželle 
dželaluhu, izliječio Ejjuba, a.s., od teške bolesti; počeo je bolovati 
tu tešku bolest srijedom, a uoči srijede i srijeda je dan u kojem ljudi 
obolijevaju od lišaja i gube."'i 

Ako pogledamo sadržaj ovog hadisa, primijetit ćemo da je 
pohvalno hidžamu raditi četvrtkom, ponedjeljkom i utorkom, a 
pokuđeno srijedom, petkom, subotom i nedjeljom. 
Dok u vjerodostojnim hadisima Poslanik, sallallahu alejhi ve 
sellem, nas savjetuje da radimo hidžamu 17., 19. i 21. u mjesecu. 
Pa ako se potrefi da je srijeda sedamnaesti, petak će biti 
devetnaesti, a nedjelja će, svakako, biti dvadesetiprvi. 
Želeći da radimo hidžamu u najboljim danima, držeći se ispravnog 
hadisa, u tome će nas spriječiti slab hadis. Ako bismo kazali da je i 
to ispravan hadis, onda bi došlo do kontradiktornosti, a znamo svi 
da se to ne može dogoditi između dva vjerodostojna hadisa. 
A ako se to dogodi, onda ih treba pomiriti, ili učiniti jedan 
derogiranim, što je u ovom slučaju nemoguće. 

1 Ibn Madže, br. 3478 

d) Geografske oblasti u kojima se može liječiti hidžamom 
Mnogi su na stanovištu da hidžama važi samo za oblasti u kojima 
su temperature visoke (npr. Arapski poluotok) i da ljudi u tim 
oblastima imaju veće potrebe za njom, naročito kada su ljetni dani, 
jer je krv tih dana uzburkanija i nastaju 

promjene u ljudskom organizmu prouzrokovane promjenama u 
svemiru (Mjesečeve mijene - uštap ili plima i oseka itd). 
To, navodno, utječe na krvni pritisak, postoje veće šanse za srčane 
bolesti, javlja se glavobolja i druge bolesti, a uz Allahovu pomoć 
hidžama to sve otklanja. Međutim, ovo nikako nije tačno, danas 
ljudi rade hidžamu u Njemačkoj, Austriji, Americi, Maleziji, u 
cjelom svijetu i u svim godišnjim dobima i još se niko nije požalio 
na njenu neefikasnost, pa zbog toga treba raditi hidžamu svugdje i 
u bilo kojem godišnjem dobu ako za to ima potrebe.i Jer onaj koga 
boli glava, leđa, noga, boli ga i ljeti i zimi, boli ga i u Saudiji i u 
Češkoj; onaj ko ima šećer, rak, tumor, ima ga i ljeti i zimi, i ima ga 
u Kavajtu i u Kanadi, i stalno je potreban za liječenjem. Poslanik, 
sallallahu alejhi ve sellem, kada je govorio o hidžami rekao je, a 
hadise smo već spomenuli, da najbolje čime se ljudi mogu liječiti 
jeste hidžama, a i meleci mu rekoše da savjetuje svom ummetu da 
radi hidžamu. A njegov ummet je cijelo čovječanstvo, i na cijeloj 

planeti, i ne postoji nikakav išaret u tim hadisima da se to odnosi 
samo na Arape ili na oblasti sa visokim temperaturama. 
Međutim, treba napomenuti da može doći do vanrednih situacija i 
da se mogu javiti neke veće potrebe za hidžamom u toku ljeta. 
Naprimjer, u zadnjim godinama vidjeli smo da je na hiljade ljudi 
pomrlo u Evropi zbog visokih temperatura i mogli bismo reći da 
takvi imaju veće potrebe ljeti nego zimi, ali, opet napominjem, da 
liječenje hidžamom ne možemo ograničiti na određenu državu ili 
oblast, a Allah, dželle dželaluhu, najbolje zna. 

i Mnogima sam radio hidžamu u samoj S. Arabiji u toku zime. kao i u našoj Bosni. 



e) U kojem dijelu dana raditi hidžamu? 

Što se tiče dijela dana pogodnog za hidžamu neki preporučuju 
period između podne i ikindije, neki vrijeme poslije akšama, dok 
neki odabiru period poslije izlaska sunca, na tašte itd. 
Teško je odrediti trenutak u jednom danu koji bi bio odgovarajući 
za sve bolesnike. Ima onih koji, ako rade hidžamu ujutro, ne mogu 
to izdržati i moguće je da dobiju vrtoglavicu ili da padnu u 
nesvijest, dok u večernjim satima tretman podnesu bez ikakvih 
problema, a ima i onih kod kojih je obrnuto. 
Iskustvo pokazuje da za većinu pacijenata uopšte nije bitno u koje 
se vrijeme radi hidžamu. S druge strane, vrlo je teško omogućiti 
svima liječenje u istom vremenskom periodu, jer ako dođe više 
pacijenata u jutarnjim satima, neminovno je da oni koji zadnji 
dođu na red hidžamu obave nešto kasnije. 

Dakle, u osnovi hidžama se može raditi u bilo koje doba dana osim 
ako se praksom ne pokaže da nekom pacijentu bolje odgovara 
određeni vremenski period. 



34 



ZAKLJUČAK 

Nakon ovih pet spomenutih situacija možemo zaključiti sljedeće: 

• Poslanik, sallallahu alejhi ve sellem, je (a on ništa nije radio po 
svom nahođenju) radio hidžamu kada je otrovan, radio je na kuku i 
na stopalu radi iščašenja, također, na glavi radi glavobolje. Isto 
tako, neki prenose da je radio kada je bio opsihren, a ne spominje 
se da je birao mjesto ili sačekao određeni datum, dan, sat ili 
trenutak. 

• Imajući u vidu praksu Poslanika ne treba plaho obraćati pažnju na 
prostor (oblast), na ova vremena i trenutke i nadam se da će 
hidžama, ako Allah da, biti od koristi kad god da se uradi. 

• Također se prenosi da su hidžamu radili u svim vremenima ashabi 
i poznata ulema. 

• I danas hidžamu praktikuju mnogi, kada imaju potrebu za njom, 
bez obzira na vrijeme i mjesto, a Allah, dželle šanuhu, najbolje zna. 



POGLAVLJE O POJEDINOSTIMA VEZANIM ZA HIDŽAMU 

U ovom poglavlju govorit ćemo o mnogim pojedinostima vezanin 

za hidžamu i to kroz sljedećih nekoliko tema: 

1- Izmišljeni i slabi hadisi o hidžami 

2- Kritički osvrt na tekstove objavljene o hidžami 

3- Ko može biti hadžam 

4- Kome se sve može raditi hidžama 

5- Mjesta na tijelu na kojima se može raditi hidžama 

6- Koristi od hidžame 

7- Neka pravila i upozorenja vezana za hidžamu 



1) IZMIŠLJENI I SLABI HADISI O HIDŽAMI 



Već smo tokom prošlih poglavlja spominjali da postoji nekolike 
izmišljenih i slabih hadisa koji govore o hidžami. Na osnovu tih 
hadisa mnogi su pokušali da sačine nekakva pravila kojih bi se 
hadžami i bolesnici držali, međutim, svi ti hadisi se kose sa 
ispravnim hadisima kao i sa praksom liječenja. 
Nakon iščitavanja pisanih djela o hidžami možemo ustanoviti da u 
njima postoji na desetine izmišljenih hadisa, kao i desetine slabih. 
Spomenut ćemo samo neke od tih hadisa bez razrade i objašnjenja 

o prenosiocima tih hadisa jer bi nam to uzelo mnogo vremena i 
prostora a nije nam ni cilj da se ovdje bavimo hadiskom naukom. 

1- Prenosi se da je Poslanik, sallallahu alejhi ve sellem, rekao: 
"Hidžama urađena utorkom na sedamnaesti dan u mjesecu 
(lunarnom) bit će lijek za svaku bolesti u toku godine." (Izmišljen 
hadis) 

2- Prenosi se da je Poslanik, sallallahu alejhi ve sellem, rekao: "Ne 
radite hidžamu utorkom, zaista je to dan u kojem se nalazi jedan 
trenutak kada se krv ne može zaustaviti." (Slab hadis) 

3- Prenosi se da je Ibn Abbas rekao: „Ušao sam kod Poslanika, 
sallallahu alejhi ve sellem, a on radi hidžamu, a bio je utorak, pa ga 
upitah: 'Zar u ovom danu radiš hidžamu?' A on odgovori: 'Da, kada 
se podudari utorak sa sedamnaestom noći u mjesecu, neka ga niko 
od vas ne propusti a da ne uradi hidžamu.'" (Izmišljen hadis) 

4- Prenosi se da je Poslanik, sallallahu alejhi ve sellem, rekao: 
"Zaista petkom postoji jedan trenutak, neće niko u njemu uraditi 
hidžamu a da ne umre." (Izmišljen hadis) 

5- Prenosi se da je Poslanik, sallallahu alejhi ve sellem, rekao: 
"Hidžama urađena na glavi lijek je za sedmoro: ludilo, lišaj, lepre, 
pospanost (letargija), bolove kutnjaka, glavobolju i slabost vida." 
(Izmišljen hadis) 

6- Prenosi se da je Poslanik, sallallahu alejhi ve sellem, rekao: "Kada 
se približe vrućine, potražite spas u hidžami, jer ako krv nekome od 
vas uzavre, moglo bi ga to ubiti." (Slab hadis) 

7- Prenosi se da je Poslanik, sallallahu alejhi ve sellem, rekao: "Onaj 
ko uradi hidžamu srijedom pa ga pogodi guba neka ne proklinje 
nikoga osim samoga sebe." (Izmišljen hadis) 

8- Prenosi se od Ebi Urveta da je rekao: "Ušao sam kod Ebi Hasana 
dok je radio hidžamu a bila je srijeda, pa sam mu rekao: 'Stanovnici 
Meke i Medine prenose daje Poslanik, sallallahu alejhi ve sellem, 
rekao da ko uradi hidžamu srijedom pa ga pogodi guba neka ne 
proklinje nikoga osim samoga sebe', a on mi odgovori: 'Slagali su, 
toga se boji samo onaj koga je mati zanijela u hajzu.' (Izmišljen 
hadis) 

9- Prenosi se da je Poslanik, sallallahu alejhi ve sellem, svake noći 
stavljao surmu, da je radio hidžamu svakog mjeseca i pio lijekove 
svake godine. (Izmišljen hadis) 

10- Prenosi se da je Poslanik, sallallahu alejhi ve sellem, rekao: 
"Radite hidžamu četvrtkom, zaista ona poboljšava pamet." 
(Munker hadis) 

11- Prenosi se da je Poslanik, sallallahu alejhi ve sellem, rekao za 
hidžamu koja se uradi na sredini glave: "Zaista je ona lijek za ludilo, 
lišaj, lepru, pospanost, zube i nazvao je spasiteljica." (Izmišljen 
hadis) 

12- Prenosi se a je Poslanik, sallallahu alejhi ve sellem, rekao: 
"Radite hidžamu na zatiljku, zaista je ona lijek za sedamdeset i 
dvije bolesti." (Vrlo slab hadis) 

13- Prenosi se da je Poslanik, sallallahu alejhi ve sellem, rekao: 
"Hidžama urađena na udubljenju na zatiljku izaziva zaborav." 
(Izmišljen hadis) 

14- Prenosi se da se Poslanik, sallallahu alejhi ve sellem, kupao zbog 
četiri stvari: zbog džunupluka, petkom, zbog hidžame i poslije 
kupanja mrtvaca. (Munker hadis) 

15- Prenosi se da je Poslanik, sallallahu alejhi ve sellem, naređivao 
zakopavanje krvi koja se izvuče hidžamom. (Munker hadis) 

16- Prenosi se da je Poslanik, sallallahu alejhi ve sellem, zabranjivao 
da se brije zadnji dio glave (potiljak) osim radi hidžame. (Munker 
hadis) 

17- Prenosi se da je jedan od kurej ševićkih momaka radio 
Poslaniku, sallallahu alejhi ve sellem, hidžamu, pa kada je završio, 
uzeo je krv i otišao iza jednog zida, razgledao desno i lijevo, pa 
kada se uvjerio da nikoga nema, uzeo je krv te je popio. Kada se 
vratio pogledao ga je Poslanik, sallallahu alejhi ve sellem, i upitao: 
„Teško tebi šta si učinio sa krvlju?" Kaže: „Sakrio sam je iza zida." 
Poslanik, sallallahu alejhi ve sellem, reče: „Gdje si je sakrio?" 
Odgovori: „O Allahov Posalaniče, ja nisam mogao da dopustim sebi 
da prospem tvoju krv na zemlju, ona je sada u mom stomaku!" 
Reče Allahov Poslanik, sallallahu alejhi ve sellem: "Idi, time si 

sačuvao sebe od Džehennema." (Izmišljen hadis) 

18- Prenosi se da je Poslanik, sallallahu alejhi ve sellem rekao: 
"Prouči Ajetu-l-Kursijj i radi hidžamu u kojem god vremenu hoćeš" 
(izmišljeni hadis) 

19- Prenosi se da je Poslanik, sallallahu alejhi ve sellem, rekao: 
"Divan li je običaj hidžama!" (Izmišljen hadis) 



37 



20- Prenosi se da je Poslanik, sallallahu alejhi ve sellem, rekao: 
"Ona je (hidžama) lijek u periodu između dvije godine." (Izmišljen 
hadis) 

21- Prenosi se da je Poslanik, sallallahu alejhi ve sellem, rekao 
"Pomozite se hidžamom protiv velikih vrućina." (Izmišljen hadis) 

22- Prenosi se da je Poslanik, sallallahu alejhi ve sellem, rekao "Nije 
dobro hidžamu raditi na početku mjeseca (lunarnog), niti se može 
očekivati kakva korist od nje sve dok mlađak u potpunosti ne 
prođe." (Izmišljen hadis) 

23- Prenosi se da je Poslanik, sallallahu alejhi ve sellem, rekao: 
"Arapi su odgovarajući (podobni) jedni drugima, pleme plemenu, 
muškarac muškarcu, prijatelji su podobni jedni drugima, pleme 
plemenu, muškarac muškarcu, osim pletara (tkalac) i hadžama." 
(Izmišljen hadis) 

24- Prenosi se da je Poslanik, sallallahu alejhi ve sellem, rekao: 
"Kada dijete napuni četiri mjeseca uradite mu hidžamu na potiljku 
svakog mjeseca, to će mu umanjiti sline i smanjiti temperaturu u 
glavi i tijelu." (Izmišljen hadis)i 

1 Brojevi slabih i izmišljenih hadisa koji se nalaze u "Daifi-l-džami'is-sagir": 181, 367, 820, 
1430, 1855, 1888, 1889, 1906, 2030, 2098, 2567, 2754, 2755, 2756, 2757, 2758, 2759, 2760, 
2857, 2858, 2884, 2886, 3244, 3758, 3857, 4525, 4600, 5304, 5346, 5347, 5348, 5966, 6064, 
6449. 



2) KRITIČKI OSVRT NA TEKSTOVE OBJAVLJENE O HIDŽAMI 



U prošlim poglavljima smo spomenuli da ćemo u ovom dijelu 
govoriti o onome što se uvuklo kod mnogih ljudi a tiče se nekih 
pravila oko hidžame, koja su postavili mnogi autori tekstova o 
hidžami. Oni koji su govorili ili pisali o hidžami, postavljajući 
nekakva pravila, nizgledaju toliko ubjedljivi da oni koji ne poznaju 
ovu tematiku itekako mogu upasti u zamke iz koj ih se j e teško 
izvući. 

O ovome se može goviriti sa dva aspekta, prvi je vezan za samu 
tehniku liječenja a drugi za hadisku nauku. Što se tiče ovog prvog 
aspekta da se primijetiti da često oni koji pišu o ovoj tematici 
nemaju ama baš nikakvog iskustva u ovoj vrsti liječenja, već 
prenose tuđa iskustva bez osjećaja i mjere. S druge strane, što se 
tiče hadiske nauke, može se zaključiti, nakon iščitavanja literature 



38 



0 hidžami, da mnogi autori ne poznaju ni osnove nauke o hadisu i 
hadiske terminologije. 

Najviše bih volio da mogu zaobići ovo poglavlje ali cilj mi je da 
ukazem na greške i propuste kako bi se oni ispravili i da skrenem 
pažnju čitaocima da budu pažljivi pri odabiru literature o ovoj 
tematici. Nastojat ću izbjeći, kada god budem mogao, imena autora 
ovih knjiga, a oni koji se budu više interesovali o ovoj temi lahko će 
saznati o kome se radi. 

Prva stvar o kojoj bih govorio jeste da najviše napisanih dijela o 
hidžami jesu, ustvari, prenesene knjige, tekstovi i podaci iz drugih 
knjiga ili sa interneta. Ako ih uporedimo zapazit ćemo da su mnoga 
djela potpuno istog sadržaja, s tim da su samo poglavlja izmiješana 

1 ispreturana, promijenjeni su naslovi, tehnička obrada i si. Tako da 
čitaoci, kada kupuju knjige, ne mogu da se snađu i da izaberu ono 
što bi im najviše koristilo, a ako i kupe nekoliko različitih dijela, 
primijetit će da su sva istog sadržaja i da im neće koristiti ako budu 
imali kod sebe više knjiga napisanih o ovoj temi. Neki od njih bili 
su toliko dosjetljivi da su istu svoju knjigu prodali dva puta, tako 
što su samo izmiješali poglavlja i promijenili boju korica i njen 



naslov. 






Neki su čak odredili samo jedno jedino 
mjesto. Svaka ova tačka ili njih nekoliko 
govori i određuje o kojoj se bolesti radi i 
koju bolest liječi, a niko od njih ne 
navodi ko je postavio ova pravila, ko je 
* taj ko je to dostavio na internet, ko je taj 
ko je liječio ovim načinom i koliko je osoba liječio i izliječio ovom 
metodom. Naravno, ovih podataka nema, a ne može ih ni biti jer su 
izmišljeni, samo Allah, dželle dželaluhu, jedini zna od koga. 
Upozoravam one koji čitaju o hidžami ili žele da rade hidžamu da 
ne nasjedaju na nešto ovakvo, jer mnogi koji dolaze da rade 
hidžamu nose sa sobom ove slike i traže da im se radi hidžama sa 
ovih mjesta za određenu bolest. Naravno da se njihovim željama ne 
može udovoljiti. Molim Allaha, dželle dželaluhu, da nas uputi na 
najbolje. 

Od stvari koje se mogu naći u većini knjiga koje su autori sastavili 
koristeći se uglavnom materijalima sa interneta jeste da postavljaju 
pravila za hidžamu određujući mjesta na tijelu prikazujući razne 
šeme, skelete, šifre, slike ljudskog tijela, njegovu podjelu, tačke na 
kojima se radi hidžama... Oni sami ne znaju odakle potječu ove 
slike, podjele i odredišta. Neki spominju određeni broj mjesta na 
tijelu na kojima se može raditi hidžama (124 mjesta, 256 mjesta, 68 
mjesta, itd.). 

■ ~ , Sljedeće na šta bih ukazao jeste da su neki od autora i 
s u! : vf sami od sebe davali neka pravila. Na primjer, pokazalo se 

praksom da hidžama može da poboljša potenciju kod 
muškaraca, te ovi, rukovodeći se pravilom da se hidžama 
radi na mjestu bola, preporučuju onima koji imaju 
problema sa pontecijom neka urade hidžamu na vrhu 
spolnog organa! E, baš na tom mjestu! Volio bih znati koliko se 
ljudi poslije ove hidžame pohvalilo uspjehom u liječenju i poslalo 
hadžamu ljude koji imaju isti problem! 
Isto tako u nekim knjigama se može naći da se čak 
novorođenčadima treba raditi hidžama kako bi se njihov imunitet 
poboljšao u budućnosti. 

Što se tiče hadiske nauke mnogi spominju neke nove terminološke 
izraze, i spominju hadise koji su izmišljeni ili u najmanju ruku 
slabi. Da su se obratili nekom šerijatskom recenzentu ti bi se 
propusti otklonili, ali to im, očigledno, nije bilo u interesu. 
Tako, naprimjer, naći ćete da se koristi izraz "bilježi ga" Albani ili 

Sujuti, "prenosi ga" Ibn Hadžer ili Ibn Kajjim itd. Isto tako naći ćete 
da lanac prenosilaca može biti pribilježen i ovako: "Prenosi se od 
njegovog oca, a on od Sada, on od nekih naših učenjaka, od Ebu 
Hasana da je Poslanik, sallallahu alejhi ve sellem, rekao...", ili 
"Prenosi se od Es-Sadika, a on od svojih djedova da je Poslanik, 
sallallahu alejhi ve sellem, rekao..." 

Ne bih se plaho upuštao u terminologiju hadisa jer sam već 
napomenuo da ovoj knjizi nije cilj to, nego pobliže upoznavanje 
ovih prostora sa hidžamom.i A što se tiče onih koji ne poznaju 
hadisku nauku pojasnio bih samo to da su učenjaci koje sam 
spomenuo živjeli u kasnim vjekovima, a oni koji su bilježili hadise 
živjeli su u prva vijeka stoljeća islama, tako da za one koji su došli 

kasnije pišući i sastavljajući knjige raznih tema i sadržaja kažemo 
"navodi" ili "spominje" taj i taj u svome djelu taj i taj hadis kojeg 
bilježi taj i taj. Međutim, često oni koji pišu knjige o hidžami, a i o 
drugim temama, pomiješaju ove termine. Isto tako kada se navodi 
lanac prenosilaca određenog hadisa mora se znati ko su ti koji 
prenose hadis, kada i gdje su živjeli, da li su pouzdani ili su slabi, ili 
lazovi, kako bi se znalo da li je hadis ispravan, slab ili izmišljen. 
Vidimo kako neki navode lanac „neko od nekoga", koje taj neko a 
koje taj od nekoga, i onda nakon svega ovoga se postave pravila za 
hadžame i bolesnike. 

Od stvari koje su nekorektne jeste da mnogi autori spominju 
određene tekstove ili naučna dostignuća a da uopšte ne spominju 
odakle su to uzeli. Naravno, neophodno je navesti izvor odakle su 
te informacije uzete kako bi čitalac mogao provjeriti ispravnost 
istih, u protivnom, imamo razlog da sumnjamo u njihovu tačnost. 
Isto tako da se primijetiti da su neki autori na početnim stranicama 
znali napisati da je knjiga izdata tog i tog datuma (npr. 1998^.), 
kako bi izgledalo daje knjiga izdata prije nekoliko godina, 
međutim, tokom čitanja knjige da se primijetiti da su korišteni 
podaci nakon nekoliko godina (npr. 2004-g.). 
Od mnogih koji govore i pišu o hidžami možemo čuti kako je 
liječenje i lijekovi obična ljudska praksa i znanje te zbog toga nije 
potrebna objava, niti je Poslanik, sallallahu alejhi ve sellem, na tu 
temu primao objavu. Ovo, naravno, nije tačno jer Poslanik, 
sallallahu alejhi ve sellem, ništa nije govorio ljudima a da to nije 
bila objava, naročito kada je riječ o hidžami, jer je Poslanik, 
sallallahu alejhi ve sellem, primio objavu o njoj na izuzetnom 
mjestu i u odabranom vremenu, to jest, kada je uzdignut na nebo u 
noći Lejletu-l-Mia'radž. Isto tako Poslanik, sallallahu alejhi ve 
sellem, je govorio i podsticao na korištenje vode Zemzem, kejja, 
meda i drugog, a sve je to objava koju mu je donosio plemeniti 
melek Džibril, alejhisselam. 

1 Oni koji žele više da saznaju o hadisima koji govore o hidžami naći će to u mojoj knjizi 
"Hidžama kroz hadise Poslanika, sallallahu alejhi ve sellem", koju sam napisao na 
arapskom jeziku počevši je kao moj seminarski rad iz hadisa u trećoj godini fakulteta pod 
nadzorom šejha Abdullaha Vukejjila. u kojoj se nalaze svi hadisi na ovu temu sa opširnom 
razradom i navođenjem svih zbirki i hadisa koje se odnose na ovu tematiku. 

Sada bih se kritički osvrnuo na riječi jednog od uglednih šejhova i 
alima današnjicei koji se bori da oživi ono što je zaboravljeno od 
sunneta Poslanika, sallallahu alejhi ve sellem, i doprinosi da se 
pomogne muslimanima na svim krajevima na zemlji, a koji je rekao 
u jednom od svojih predavanja da ne postoji ni jedan ispravan 
hadis o hidžami, niti da postoji ikakav dokaz da hidžama može 
ikome pomoći. Još je dodao da ako se dokaže modernom 
medicinom da takav način liječenja može pomoći onda nema 
problema da se na taj način neko i liječi, međutim, hadžami moraju 
biti samo visoko kvalifikovani hirurzi i doktori. Još je rekao da za 
ovu mes'elu (pitanje) treba još vremena i rada da se dokaže daje to 
ono o čemu se govori. Završio je riječima da se hidžama ne može 
nikako svrstati u sunnet, tj. u stvari sa kojima je došao Poslanik, 
sallallahu alejhi ve sellem. 

Čudan je i nerazumljiv postupak ministra zdravstva jedne od 
islamskih država koji je u maju 2007. g. izašao u javnost i saopćio 
da će zatvoriti sve radnje u kojima se obavlja hidžama. To je rekao 
nakon što su mnogi hadžami tražili od Ministarstva zdravlja da im 
se izda dozvola za rad, međutim, desilo se obrnuto - Ministarstvo 
zdravlja je zatražilo od Vlade da se pozatvaraju sve radnje. Ministar 
je svoj postupak opravdao riječima da u zakonu ne postoji nešto što 
se zove hidžama, jer ona spada u narodnu medicinu, pa kako da se 
za takvo nešto izda dozvola za rad, i još je dodao da ne postoje 
šerijatski niti medicinski dokazi koji bi upućivali na praktikovanje i 
korist hidžame. 

Naravno, obe osobe su žestoko kritikovane, jer kako da jedan alim 
(učenjak) ne zna da postoji u deset najpoznatijih zbirki hadisa više 
od 270 hadisa o hidžami, a samo kod Buharije i Muslima2 ima 46 
hadisa. Ministrov postupak je, također, naišao na osudu, jer ako se 
igdje praktikuje hidžama onda se to radi u toj državi, i još ta država 
je puna učenjaka i hadžama koji poznaju sve o hidžami pa zar se 
nije mogao informisati bar kod jednog od njih prije nego je uradio 
to što je uradio. 

1 Moj princip je da ne navodim imena u negativnom kontekstu tamo gdje to nije 
neophodno. 

2 Dvije naj ispra vnije zbirke hadisa 

Smatram da se ne može govoriti niti pisati o hidžami a da se ne 
spomene knjiga sirijskog medicinskog tima na čelu sa dr. 
Abdulkadirom Jahja Diranijom, pod nazivom "Mu'džizetu-l-karni 
el-išrin, ed-devau-l-adžib" ("Čudo dvadesetog vijeka, čudotvorni 
lijek"), a u njoj je iznio ono što je započeo 1930. g. njegov profesor 
Muhammed Emin Šejho (umro 1964-g.). 
Dr. Abdulkadir J. D. je sa velikim brojem specijalista iz raznih 

oblasti medicine napisao spomenutu knjigu iznijevši 
mnoga pravila i medicinska otkrića vezana za 
hidžamu. Ono što želim da kažem o ovoj knjizi jeste, 
a zbog toga je i izdvajam, da je ona do sada najbolja 
knjiga napisana o hidžami, i da su mnogi nakon 
njenog izdavanja saznali da je hidžama vrijedna da se 
praktikuje i da se govori i piše o njoj. 
Nakon njenog izlaska mnoge svjetske radio i televizijske stanice, 
kao i mnogi naučni i informativni časopisi počeli su govoriti i pisati 
o hidžami. Najzanimljivije je bilo to što je ta knjiga izdata od strane 
visokoobrazovnog i visokokvalitetnog medicinskog tima, i drugo, 
što su u ovoj knjizi iznesene naučne potvrde, kojima se dokazuje da 
su hidžamom izliječene mnoge bolesti kao što je rak, dijabetes, 
šlagiranost, hemofilija i dr., što je itekako izazvalo svjetsku 
pozornost. 

Ovaj tim je tokom nekoliko godina radio eksperimente na stotine 
bolesnika različitih bolesti da bi na kraju iznijeli rezultate njihovog 
iskustva. Najzanimljivije je bilo slušati vijesti BBC-ija iz Londona 
koje su plasirali u svojim redovnim vijestima 13.08.2001. g., kada su 
objavili vijest o dostignućima ovog sirijskog medicinskog tima. 
Najviše pažnje zaslužila je vijest da je kraljevska britanska porodica 
obavila razgovor sa ovim timom radi liječenja nekih članova te 
kraljevske porodice od "naura", tj. hemofilije. Nakon ovoga 
uslijedile su mnoge posjete ovom sirijskom medicinskom timu od 
strane mnogih evropskih država, Egipta, Japana i drugih. 
Međutim, i pored naučne utemeljenosti ove knjige, u kojoj se 
rezultati liječenja dokazuju medicinskim nalazima prikazanim u 
knjizi, kao i pozivanjem na mogućnost stupanja u kontakt sa 
bolesnicima koji su izliječeni od tih bolesti/postoje i nedostaci na 
koje moramo ukazati. 

Oni koji čitaju ovu knjigu primijetit će da sve navedeno izgleda 
toliko ubjedljivo, ali, kada se ta knjiga nađe u rukama onih koji 
znaju raspoznati istinu od neistine, dođe se do drugih rezultata. 
Naime, o čemu se radi!? 

Autori navedene knjige su postavili nekoliko pravila za hidžamu 
koja su u suprotnosti sa vjerodostojnim hadisima i prakskom 
Poslanika, sallallahu alejhi ve sellem. 

Prvo od tih pravila jeste određivanje "jednog" jedinog mjesta na 
tijelu na kojem se može raditi hidžama. Drugo pravilo jeste da se 
hidžama može raditi "samo" u određenom vremenu, tj. u proljeće, 
u trećoj četvrtini mjeseca, na tašte, i da se radi svake godine. 
Što se tiče mjesta na tijelu, kažu smije se raditi samo na kahilu, tj. 
između ramena, na plećima, dokazujući to praksom i hadisom. 
Nemoguće je da to pokaže njihova praksa, jer praksa onih koji su 
živjeli prije njih na stotine i hiljade godina, kao i praksa svih onih 
koji danas rade hidžamu pokazuje suprotno. 

Ovo pravilo su pokušali povezati sa hadisom kojeg su naveli ovako: 
"Hadis se prenosi od Enesa koji kaže daje Poslanik, sallallahu alejhi 
ve sellem, uradio hidžamu na kahilu (na plećima)". Ovaj hadis 
pripisuju Ebu Davudu, Tirmiziji, Hakimu i Bejhekiju, međutim 
hadis ovakvog sadržaja ne postoji, oni su ga naprosto izokrenuli i 
skratili. Hadis koji je kod Ebu Davuda (3860) glasi: "Radio je 
Poslanik, sallallahu alejhi ve sellem, hidžamu na tri mjesta: dvije 
(čaše) na zatiljku (iza ušiju) i jednu na kahilu (plećima između 
ramena)." Hadis koji je kod Tirmizija (2051) glasi: "Radio je 
Poslanik, sallallahu alejhi ve sellem, hidžamu: dvije na zatiljku i 
jednu na plećima". Hadis kod Hakima (4/210) glasi: "Radio je 
Poslanik, sallallahu alejhi ve sellem, hidžamu - dvije na zatiljku", i u 
njemu se ne spominje kahil uopšte. I hadis kod Bejhekija (9/340) 
glasi: "Radio je Poslanik, sallallahu alejhi ve sellem, hidžamu na tri 
mjesta: dvije na zatiljku i jednu na plećima". Vidimo iz navedenog 
da je itekako nešto drugo u pitanju a ne prikazivanje istine, a zbog 
čega sve ovo, ostaće tajna do daljnjeg. 

1 Također su snimili kasetu uporedo sa izdanjem knjige tako da se mogu vidjeti rezultati 
kao i govor bolesnika koji su izliječeni od raznih bolesti. 

Što se tiče pravila kojim se određuje vrijeme liječenja hidžamom, 
pozivaju se na hadise koje sam naveo u zagradi, a već sam ih naveo 
u poglavlju izmišljenih hadisa. Kažu da se samo radi u proljeće 
("Pomozite se hidžamom protiv velikih vrućina"), u trećoj četvrtini 

mjeseca ("Nije dobro hidžamu raditi na početku mjeseca 
/lunarnog/, niti se može očekivati kakva korist od nje sve dok 
mlađak u potpunosti ne prođe"), na tašte ("Hidžama na tašte je 
lijek, a na pun stomak je bolest"), i svake godine ("Hidžama je lijek 
u periode između dvije godine", kao i: "Divan li je običaj hidžama"), 
i još tome prizivaju u pomoć iskustvo, koje se, kako smo već rekli, 
kosi sa iskustvom svih drugih hadžama. 
Sljedeće što možemo zamjeriti autoru navedene knjige jeste 
nedolična i nekorektna kritika šejha Nasiruddin Albanija, 
rahimehullah, koji je dao ispravnu ocjenu hadisu (hasen / dobar 
hadis). A radi se o hadisu kojeg smo naveli u poglavlju vezanom za 
vremena, u kojem se govori daje u nekim sedmičnim danima 
pohvaljeno raditi hidžamu, a u nekim drugim pokuđeno, a glasi: 
Bilježi Ibn Madže u "Sunenu" (br. 3478) od Nafie a on od Ibn 
Omera daje rekao: „O Nafia, nešto mi se krv uzburkala pa ako 
možeš dovedi mi jednog dobrog hadžama, samo nek ne bude neki 
oronuli starac niti kakav momčuljak; zaista sam čuo Allahovog 
Poslanik, sallallahu alejhi ve sellem, da je rekao: 'Najbolje je raditi 
hidžamu na česrce (tašte), u njoj je lijek i bereket, ona poboljšava 
pamet i pojačava hifz (memoriju). Onaj ko želi da radi hidžamu 
neka je radi četvrtkom, izbjegavajte je srijedom, petkom, subotom i 
nedjeljom, radite je ponedjeljkom i utorkom; utorkom je Allah, 
dželle dželaluhu, izliječio Ejjuba, a.s., od teške bolesti, a počeo je 
bolovati tu tešku bolest srijedom, a uoči srijede i srijeda je dan u 
kojem ljudi obolijevaju od lišaja i lepre.'" Napomenuo bih da autor 
nije spomenuo ime šejha Albanija, ali se iz konteksta da razumijeti 
o kome se radi, jer niko osim šejha Albanija nije ni ocijenio 
ovaj hadis ispravnim. Ono što su rekli jeste da je davanje prolazne 
ocjene ovom hadisu blebetanje u prazno, da je prolazna ocjena 
data ovom hadisu data od nekoga ko je neznalica i lažac, i da se s 
tim želi odvesti narod u zabludu. 

Međutim, ovdje se sve ne završava jer sam autor pada u 
kontradiktornost. Hadis, oko kojeg je autor digao paniku i to 

smatra neznanjem i zabludom, koristi potpuno isti hadis sebi za 
dokaz da se hidžama treba raditi na tašte i da je hidžama koja se 
uradi na tašte najbolja i da je u njoj izlječenje i bereket, kao što stoji 
u hadisu. Možda ćemo jednoga dana saznati šta se sa svim ovim 
željelo. Ako iko zaslužuje da bude poštovan zbog znanja o hadisu i 
hadiskoj nauci onda to zaslužuje šejh Albani, rahimehullah. 
Međutim, imamo i ovakvih primjera na koje itekako treba ukazati i 
kritikovati ih. Molim Allaha, dželle dželaluhu, da očisti naša srca i 
da nas uputi na ono što je najbolje. 

I još jedna stvar navedena u istoj knjizi, a koja je kontradiktorna, 
jeste da su rekli da žena ne mora raditi hidžamu u periodu haj za 
(mjesečnice), tvrdeći da je to dovoljno da je očisti od krvi koju bi 
trebalo vaditi hidžamom. I ovo je veoma zanimljiva stvar koju su 
naveli ovi specijalisti s obzirom da imaju u svojim rukama sve što 
treba da ima jedan ljekar - hadžam: labaratorije, bolnice, 
savjetnike, iskustvo... Da to nije tako, sve što se do dana današnjeg 
sakupilo i saznalo o hidžami jeste da žena itekako ima velike koristi 
od hidžame i da ju je radila kroz historiju; radile su je žene 
Poslanika, sallallahu alejhi ve sellem, radile su je žene kroz ove 
prošle vijekove, danas je rade žene na svakom kraju ove zemaljske 
kugle. 

Oni koji su pisali o hidžami navode mnoge ženske bolesti od kojih 
su izliječene žene, a da stvar bude još kotradiktornija, i sam autor 
navodi koje su ženske bolesti izliječene hidžamom, što se dokazuje 
i videomaterijalom uz knjigu, u kojem nekoliko žena govori i 

svjedoči da su izliječene hidžamom. 

Opet na kraju treba istaći da je ovo do sada jedna od najboljih 
knjiga napisanih o hidžami, jer je ovaj autor (dr. Abdulkadir J. D. 
uspio da nas upozna kakva je to veza između hidžame i moderne 
medicine, a na ono gdje je pogriješio mora se ukazati, i nadam se 
da će to biti u budućnosti ispravljeno, inša-Allah. 
Znam da ni ova moja knjiga neće proći bez kritike, ali molim Allaha 
Uzvišenog da nas uputi i da nam ono od čega ćemo svi imati koristi 
na ovom a i na onom svijetu. Amin! 

3) KO MOŽE BITI HADŽAM 



U mnogim knjigama autori pokušavaju da postave pravila oko 
hidžame pa isto tako navode i uslove koje bi trebao da ispunjava 
hadžam. U prošlosti nisu ni postojale posebne knjige o hidžami 
nego se spominjala u okviru medicine Poslanika, sallallahu alejhi ve 
sellem, tako da se o ovome posebno nije ni govorilo. Što se tiče 
vremena prije dolaska islama nemamo podataka o tome ko je 
mogao biti hadžam, kakav je bio njegov položaj u društvu, da li je 
posjedovao posebna mjesta (ambulanta) i druge pojedinosti vezane 
za njega. Međutim, nakon dolaska islama i tokom prošlih četrnaest 
vijekova hadžami su bili uglavnom robovi, koji nisu imali skoro 
nikakav položaj u društvu, niti su imali posebna mjesta za 
hidžamu. Koliko su bili poznati i iskusni u hidžami nije o tome 
nešto posebno zabilježeno, kao što nije ni zabilježeno da su se 
postavljali posebni uslovi za njega. 

U današnje vrijeme, kako to navode mnogi autori, postavljaju se 
pravila i uslovi za hadžama - da mora biti ljekar specijalista, hirurg, 
da se hidžama mora obavljati u bolnicama i ambulantama pod 
nazorom ljekara itd. Međutim, iskustvo i praksa pokazuju da to ne 
mora tako da bude. Danas u S. Arabiji većina hadžama su crnci iz 
afričkih država, koji hidžamu uglavnom rade u brijačnicama. 
U posljednje vrijeme hadžami su pokušali da otvore posebne radnje 
i dobiju dozvole za hidžamu, donekle im je pošlo to za rukom, iako 
Ministarstvo zdravlja nije bilo baš na usluzi i voljno za to. Ako se 
kad budete šetali kroz Medinu, Mekku, Džeddu ili Rijad, možete 
naići na radnje ispred kojih sjede ti Afrikanci i nude vam da radite 
hidžamu. Iz razgovora s njima možete saznati da rade hidžamu već 
tridesetak godina. Gledajući u njih i razgovarajući sa njima doći 

ćete do zaključka da hadžam može biti otprilike svako koje zdrav i 
pametan, i ko je, kako se kaže, lahke ruke. Sama operacija 
hidžamom ne zahtijeva neko posebno znanje ko je bi se postiglo u 
školi i na fakultetima, kako to neki pokušavaju provući danas do 
ušiju ljudii. Kada sam rekao da može svako biti hadžam, naravno 
nisam mislio da taj svako može svakome i raditi hidžamu, jer 
postoje neke situacije koje zahtijevaju iskustvo. Naprimjer, kada se 
radi o bolesnicima koji imaju šećer, hemofiliju, bolesnici koje je 
strah da rade hidžamu i slično; tada treba imati iskustva da bi 
znalo kako postupiti i kako pripremiti svakog od bolesnika da bi 
mu se obavila hidžama. 

Kada sam rekao da hidžama ne zahtijeva neko posebno znanje, 
mislio sam na samu operaciju, koja se sastoji od prostog 
postavljanja čaša na tijelo i blagog siječenja kože sa skalpelom, koje 
nije u većini slučajeva opasno. Ali opet upozoravam svakoga ko želi 
da se bavi hidžamom da to bude u početku uz prisustvo nekoga 
koje to već radio, a isto tako upozoravam svakoga ko želi da se 
liječi hidžamom da se raspita o dotičnom hadžamu i njegovom 
iskustvu. 

Što se tiče onih koji postavljaju uslove za hadžama s jedne strane 
su i u pravu, kada znamo da su se danas pojavile mnoge bolesti 
koje nisu postojale u prošlosti, naročito kada se radi o spolnim 
bolestima i onim koje se vežu za bolesti u krvi. Tako bi neoprezan 
hadžam mogao liječeći druge upropastiti samoga sebe. Ovo 
govorim zbog toga što se još uvijek hidžama radi sisanjem (ustima) 
krvi kroz cjevčice, kao i vatrom, i svi nakon toga peru te čaše te ih 
ponovo koriste. 

Svi to, uglavnom, rade golim rukama, dolazeći na taj način u dodir 
s krvlju što može dovesti do nesretnih posljedica. Međutim, ja bih 
ovo povezao sa načinom rada a ne sa samim hadžamom, a Allah, 
dželle dželaluhu, najbolje zna. 

i Za ovo što govorim ub jeden sam da je tako jer sam mnoge svoje prijatelje naučio da rade 
hidžamu jedni drugima, ili svojim ukućanima, tako da, kada bi neko od mene zatražio da 
mu radim hidžamu, ja bih ga slao nekom od njih. 

4) KOME SE SVE MOŽE RADITI HIDŽAMA 



Oko ovog pitanja, također, postoje mnoga razmimoilaženja. 
Postavljaju se različita pravila po kojima se jednima zabranjuje, 
drugi se upozoravaju, dok se treći obavezuju da rade hidžamu. 
Prvi koga isključuju da ne može ili ne treba raditi hidžamu, jeste 
mlada žena koja još uvijek ima hajz (mjesečnicu), tvrdeći da joj je 
to dovoljno da bi se očistila od krvi koja bi joj mogla štetiti. 
Međutim, ovo se nikako ne može prihvatiti kao tačno, a to smo već 
prokomentarisali ranije. Svi znamo da je na stotine i hiljade žena 
koje se žale na jake glavobolje, na visok ili nizak pritisak, na reumu 
itd., a pokazalo se daje za sve to lijek hidžama, pa kako neko može 
reći da žena može biti izliječena hajzom kada je boli glava. Kako 
žena može biti izliječena hajzom kada ima, npr., upalu nokta na 
nozi i treba se taj nokat čupati, a to hidžamom bude izliječeno. Isto 
tako, kakve veze ima krv u ramenu, glavi, koljenu sa krvi u 
materici. Također, neki smatraju da trudna žena ne može raditi 
hidžamu, što se ne može prihvatiti kao tačno, jer primjeri žena koje 
su radile hidžamu u ovoj situaciji, potvrđuju suprotno, s tim da 
treba izbjegavati stomak i prednji dio tijela. Već sam napomenuo 
da su žene radile hidžamu kroz historiju a rade je i danas na stotine 
i hiljade, tako da se o ovome ne treba uopće polemisati. 
Druga osoba za koju neki smatraju da ne može raditi hidžamu jeste 
bolesnik koji ima šećer ili hemofdiju, jer, kako to objašnjavaju, ne 
može kod njega zarasti rana ili ne postoji faktor 8, koji čini da se 
krva zgrušava, pa bi moglo doći do neželjenih posljedica pa i do 
smrti. Međutim, ima dosta primjera pacijenata ove vrste kod kojih 
nije došlo do neželjenih posljedica nego je, ustvari, efekat bio 
potpuno suprotan, tj., pacijenti oboljeli od ovih bolesti su vrlo često 
i izliječeni ili se njihovo stanje poboljšalo. Napominjem, da ovakvu 
vrstu bolesnika ne može svako liječiti i naravno bez prethodno 

pripremljenih pacijenata za ovu operaciju hidžamom. O ovome će, 
također, biti riječi u narednim poglavljima. 

Također, neki autori knjiga o hidžami ne 
preporučuju hidžamu mlađim osobama od 
dvadeset godina, niti starijim od šezdeset, 
međutim, praksa i iskustvo onih koji se bave 
hidžamom više godina dokazuje drugačije. Onaj 
ko želi da se sretne sa onima koji su radili 
hidžamu a djeca su, ili starije osobe, može mu biti omogućeno. 
Suprotno ovome, nalazimo da neki obavezuju svakog čovjeka 
starijeg od dvadeset godina da radi hidžamu svake godine. 
Hidžama se radi zbog potrebe i ne može se nikome narediti niti 
obavezati da je radi, stoga ne možemo ovu teoriju prihvatiti kao 
ispravnu. 

Posebno se upozorava na one koji se boje raditi hidžamu, i to je, 
svakako, osnovano, jer pacijent u strahu umišlja da ga strašno boli, 
tako se nekada zna desiti da i padne u nesvjest od straha. 
Ali, ovo je opet vezano za pojedince a ne za svakoga ko se boji. 

ZAKLJUČAK: 

Nakon svega spomenutog možemo zaključiti da je vrlo teško 
odrediti kome se može a kome ne može raditi hidžama. Trebaju je 
sportisti, jer ko zna koliko je, npr., jedan bokser dobio udaraca u 
glavu, ili nogometaš u nogu. Trebaju je oni koji imaju jake 
glavobolje, a oni mogu biti ljudi, žene, djeca. Trebaju je oni koji 
obavljaju teške fizičke poslove. Trebaju je, jednom riječju, svi koji 
su bolesni i od bilo kakve bolesti, a ako neko ne može podnijeti 
određeni lijek, ne možemo zbog njega postaviti pravilo koje će 
važiti za sve. Jer, npr., imate one koji su alergični na pencilin, a i 
one druge koji nisu, jednima se daje, dok drugi ga ne mogu dobiti: 
Isto tako, lijek trebaju šećeraši, oboljeli od raka, hemofilije, 
leukemije, oni koji su opsihreni, itd., a oni mogu biti muško ili 
žensko, različitog uzrasta, pa zar se može zbog jednih zabraniti 
drugima ili obratno. I zato, najbolje će ocijeniti situaciju sam 
hadžam, koji će odrediti kome može a kome ne može uraditi 
hidžamu. 

5) MJESTA NA TIJELU NA KOJIMA SE MOŽE RADITI HIDŽAM 







Što se tiče mjesta na tijelu na kojima se može raditi 
hidžama već sam spominjao da su se mnogi zaletjeli 
kada su navodili broj ograničenih mjesta, pa neki 
kažu 23, drugi 124, treći 256, neki 68 mjesta itd., dok 
neki pak kažu samo jedno jedino mjesto. Međutim, za 
ovakva ograničavanja ne postoji nikakav teoreski a 
niti naučni dokaz. Kao što sam i rekao, to su autori 

uzeli jedni od drugih, ili je to većinom pokupljeno sa internet 
stranica. Istina je da se hidžama može raditi na svakom mjestu na 
tijelu gdje može da se postavi čaša, i pravilo bi bilo da se čaše 
postavljaju zavisno od mjesta bola, jer onaj koji nam je preporučio 
da radimo hidžamu, a on ne govori niti radi po svome nahođenju, 
poslanik Muhammed, sallallahu alejhi ve sellem, radio je hidžamu 
na glavi radi glavobolje, na kuku radi bola u kuku, na stopalu radi 
iščašenja itd. Ne znam na osnovu čega bi se mogli donijeti zaključci 
da se radi samo ili posebno iz ovih ili onih mjesta. 
Stav onih koji su rekli da se radi samo iz jednog mjesta (kahil - 
pleća) je kontradiktoran, jer navode hadise u kojima je i kada 
Poslanik, sallallahu alejhi ve sellem, radio hidžamu i tvrde da 
oživljavaju sunnet Poslanika, sallallahu alejhi ve sellem, s jedne 
strane, a s druge strane, ne rade hidžamu na jednom mjestu nego 
stavljaju dvije čaše na pleća. 

Upozorio bih da oni koji žele probati raditi hidžamu da paze na 
mjesta gdje se nalaze arterije i vene da ih ne bi oštetili i izazvali 

neželjene posljedice. A ako neko već želi pokušati da radi hidžamu 
bez nadzora, neka to radi na leđima, jer je to mjesto najsigurnije i 
najlakše za praksu. 



6)KORISTI OD HIDŽAME 



Ovo je i jedna od najzanim-ljivijih tema kada 
je riječ o hidžami. 

Da li od hidžame ima koristi? Koje su to 
bolesti koje se liječe hidžamom? Koje su 
bolesti izliječene hidžamom? Da li postoje 
kakve nus ili neželjene pojave u toku ili 
nakon urađene hidžame? 

Da hidžama nije običan lijek govori nam i to da je naš Poslanik, 
sallallahu alejhi ve sellem, toliko preporučivao hidžamu, sam je 
radio i za nju rekao daje to najbolji lijek kojim se liječe ljudi. 
A ni to nije sve, jer je Poslanik, sallallahu alejhi ve sellem, kada je 
bio na putovanju na nebesa (Lejletu-l-Mia'radž), sretao meleke i 
oni su mu savjetovali da radi hidžamu, što neminovno ukazuje na 
vrijednost hidžame. 

Autori koji su pisali knjige ne znam da su izostavili i jednu jedinu 
bolest a da je nisu spomenuli među bolestima koje su izliječene 
hidžamom. Kada bismo kazali da se hidžamom izliječila glavobolja, 
bol u leđima, ili neka manja bolest, možda to ne bi bilo zanimljivo 
jer će neko reći da se to može izliječiti jednim andolom ili 
aspirinom. Međutim, kada kažemo daje do sada izliječeno mnogo 
bolesti od kojih je, da kažemo, moderna medicina digla ruke, onda 
tu dah mnogih zastaje. Naime, hidžamom se izliječio veliki broj 
bolesnika koji su bolovali od dijabetesa, hemofdije, nekih vrsta 
raka, neplodnosti i drugih većih i opasnijh bolesti. Pa kada to 
znamo, onda moramo drugačije i govoriti o hidžami. 
Ako pogledamo knjige koje su napisane prije nekoliko vjekova, 
vidjet ćemo da su mnogi već tada govorili o koristi hidžame i o 
bolestima koje su izliječene hidžamom. Oni koji su pisali o 
hidžami, Ibn Džerir Taberi, Ibn Sina, Hibetullah ibn Tilmiz, 
Muhammed Zehebi, Ibn Hadžer, Ibn Kajjimi i mnoga druga slavna 
imena i poznavaoci medicine, navode njene koristi, a oni koji 

dolaze poslije njih prenose njihova iskustva i pišu o novim 
dostognućima. 

Ljudi na ovim prostorima malo poznaju hidžamu, koja se nekako 
praktikovala do pedesetih godina, kada su komunisti nastojali 
dokinuti sve ono što je imalo veze sa islamom. 
Prvi koji su donijeli hidžamu na naše prostore nakon toga vremena 
jesu neki Arapi koji su radili u humanitarnim organizacijama u BiH 
tokom rata. Oni koji su imali prilike sresti se sa njima imali su 
priliku da se upoznaju sa hidžamom. U maju 2006. g. u Sarajevu u 
kongresnoj sali KC „Kralj Fahd" održan je Prvi evropski simpozij o 
hidžami u organizaciji dr. Merima Omerhodžića, čiji pokrovitelj su 
bili Fakultet islamskih nauka i Kulturni centar „Kralj Fahd". 
Na ovom simpoziju su govorili mogi profesori, a između ostalog, 
spomenute su i koristi od hidžame. 

Od onoga što se spominje u djelima i riječima spomenutih ljudi 
možemo naći da hidžama, prema tradicionalnom medicinskom 
tumačenju, ima ulogu u zagrijavanju i regulaciji protoka energije u 
krvi, raspršujući hladnoću, vlagu, toksine i vjetar. Isto tako, 
hidžama dobro reaguje na stanja i oboljenja uzrokovana vlagom, 
kao bol u krstima, lumbago, išijas, bol u rukama i ramenima, bol u 
nogama i mišićima, stomačni bolovi sa povraćanjem, nesanica. 




1 Ibn Džerir Taberi (u 3io.h.g./923.g.), Ibn Sina (u 550.g./ii55.g-)> Hibetullah ibn Tilmiz (u 
56o.h.g./n65.g.), Muhammed Zehebi (u 747.h.g./i348.g.), Ibn Hadžer (u 852.h.g./i449-g.)> 
Ibn Kajjim (u 75ih.g./i352.g.) 

2 Nakon mog odlaska i S. Arabiju (1998. g.) i nakon prvog povratka u Bosnu upoznao sam 
mnoge svoje prijatelje sa hidžamom, a neke od njih sam i poučio njenom praktikovanju. 
Krajem 2002. g. izdao sam jednu manju knjigu u kojoj sam pobliže opisao i objasnio 
tematiku hidžame spominjući i njene koristi. 

Ona aktivira ljudski organizam u cijelosti, 
pojačava pamćenje, preventivno djeluje 
protiv ludila, padavice, kao što pomaže kod 
zarastanja rana i raznih povreda. Njome se 
mogu liječiti sve vrste bolesti krvnog 
sistema. Ona je lijek za glavobolju i neka 
vrste migrene, bolesti očiju, ušiju, zuba, a pomaže i funkciju 
kičmenih pršljenova. 

Pokazalo se da hidžama uspješno liječi kostobolju i hemeroide, kao 

što liječi reumatizam u mišićima i hronični reumatizam. Isto tako 

pomaže kod upale živaca, a njome se također regulišu problemi 

poremećaj nog haj za (menstrualni prekid). 

Mnogi su imali koristi od nje kada su u pitanju plućne bolesti, 

bolesti krvi, bolesti crijeva, želuca, jetre i druge stomačne bolesti. 

Već sam napominjao da su se hidžamom izliječile i najopasnije 

bolesti kao što je hemofdija, rak, dijabetes, šlagiranost. 

Mnogi koriste hidžamu kao pomoćno sredstvo u liječenju sihira i 

džinskog dodira. 

Jednom riječju, malo je bolesti koje nisu izliječene hidžamom. U 
tom kontestu mogli bismo reći da je hidžama lijek za svaku bolest, 
a o tome nas je već obavijestio Poslanik, sallallahu alejhi ve sellem. 
Ovdje će se mnogi zapitati: odakle to toliko spomenuto, a da do 
sada nismo o tome ništa znali niti čuli, i odakle da ta hidžama liječi 
tolike bolesti, i zašto se ne koristi u svim bolnicama, na svakom 
kontinentu i u svakoj zemlji?! Gdje su ti toliki bolesnici koji su 
ozdravili od tih bolesti da nam ispričaju svoje događaje?! Gdje su ti 
hadžami koji praktikuju hidžamu pa da im dođemo kako bi i nas 
riješili ovih belaja koje nosimo?! 

Neka od ovih pitanja imaju svoje mjesto, dok druga pitanja su 
svojstvena onih koji ih postavljaju. Oni koji pitaju: kako nismo 
znali, kako nismo čuli i si., sami o sebi obavještavaju. 
Ovo što smo spomenuli zabilježeno je u literaturi staroj i preko 
hiljadu godina, a isto tako, o tome je pisano tokom prošlih vjekova. 
Oni koje to interesuje mogu to naću u postojećim bibliotekama. 
Što se tiče današnjiice već smo rekli da su objavljene knjige koje 
pokazuju nalaze i mišljenja mnogih ljekara, a najbolja knjiga na tu 
temu je "Čudesni lijek" od dr. Diranija (izdao je i videokasetu), koji 

navodi i prikazuje na desetine takvih nalaza koji svjedoče o ovome 

0 čemu govorimo. 

U samoj Saudijskoj Arabiji ne postavljaju se 
takva pitanja niti se traže naučne potvrde i 
dokazi djelotvornosti hidžame, jer je 
hidžama na tim prostorima poznata kao 
narodni lijek koji nikada od Poslanika, 
sallallahu alejhi ve sellem, nije prestajao da 
se praktikuje. Običan narod na tim prostorima zna da u hidžami 
ima lijeka i ne pita da li će mu pomoći, da li od nje ima koristi, 
jednostavno, 90% njih zna za ovo o čemu sam govorio. Međutim, 
kada su u pitanju naši krajevi (ili cjelokupan zapadni svijet) nije na 
odmet da im se ukaže i odgovori na ono što ih interesuje. 
Nema potrebe dizati veliku prašinu oko ovoga nego stvar treba 
objasniti na prost način. Npr., ako neko boluje od neke bolesti i, 
naravno, želi da bude izliječen, treba da, prije nego potraži pomoć 
u bolnici, prvo pokuša sa prostim i prirodnim lijekovima (bijeli luk, 
med, ćurukut...). Ako u tome nađe lijeka, neće imati potrebe za 
ljekarima i bolnicama, a ako ne nađe lijeka u tome, pa bolnice su 
sagrađene da se ljudi liječe. Međutim, ako uradi što mu je rečeno, a 
ne bude izliječen, mogao bi upitati: zašto je taj i taj izliječen, a ja 
nisam? Odgovor je prost i jasan - hidžama liječi svaku bolest, ali 
ne kod svakog! 

Kad smo već kod toga da hidžama liječi svaku bolest, mnogi će 
upitati, nakon što posumnjaju u ovu tvrdnju - kave veze ima 
hidžama koja se uradi na leđima sa rakom dojke?! Kave veze ima 
hidžama koja se uradi na glavi sa dijabetesom čiji je problem u 
pankreasu?! Kakve veze ima hidžama koja se uradi na debelom 
mesu sa prekidom menstrualnog ciklusa, čiji je problem u 
materici?! Često se ovakva i slična pitanja postavljaju, a odgovor je 
u narednim redovima. 

1 Mišljenje autora 

Nučno još nije precizno dokazano na koji 
način hidžama djeluje i suzbija određene 
T — *«f bolesti. Iako je hidžama bila poznata prije 

posljednjeg Poslanika, sallallahu alejhi ve 
sellem, ona je poprimila jedno novo svojstvo 
^^^^^^^^^^^^ nakon što je Allah, dželle dželaluhu, objavio 
Svome Poslaniku, sallallahu alejhi ve sellem, da savjetuje svome 
ummetu i potomstvu da rade hidžamu. To svojstvo je 
nadnaravnost, koju niko ne može dokučiti niti je prikazati nekim 
istrumentima, niti bilo kakvom tehnikom. Ta nadnaravnost, koju 
Allah, dželle dželaluhu, daje u pojedinim stvarima ostade tajna do 
Kijametskog dana. Već smo rekli da su ispred hidžame samo dvije 
stvari - rukja (liječenje Kuranom i dovama) i voda Zemzemi. 
Da li neko može dokazati kako, kada nekoga ujede akrep ili zmija 
otrovnica pa mu se prouči suretul-Fatiha (koja se može proučiti za 
samo deset sekundi) da u istom trenutku prestaje bol i tragovi 
otrova!? Da li neko može dokazati kako, kada neko ima u 
bubrezima kamenac i po nekoliko kalkolita u svakom, da, nakon 
što popije čašu Zemzema, istog trenutka nestaje svaki trag 
kamencu!? 

Isto tako, još uvijek se ne može dokazati kako hidžama djeluje na 
osobu oboljelu od raka za koju ljekari kažu da može živjeti mjesec 
ili dva, godinu ili dvije, pa nakon što mu bude urađena prosta 
operacija hidžamom, pacijent se potpuno izliječi. To će ostati 
Allahova tajna za nas stvorenj 

Neki su, ipak, i nakon ovoga pokušali dati odgovor. Naime, mnogi 
psiholozi i specijalisti su pokušali objasniti ta iznenadna i 
neočekivana izlječenja i moglo bi se izvući iz njihovih dokaza nešto 
što bi se moglo nazvati djelimičnim odgovorom. Interesantni su 
navodi sirijskog specijaliste za tumore i bolesti raka dr. Abdullatifa 
Jasina (u knizi "Es-seretan, esbabuhu, ve-l-vikaje'7 "Rak, razlozi i 
zaštita od njega"), koji je nakon 305 ispitanih bolesnika uzetih za 
pokus, rekao da je velika većina (77%) dobila te bolesti nakon 
pshičkog stresa ili nekakvog sličnog događaja koji je vezan za psihu 
čovjeka. Često smo puta i sami čuli da je neka osoba dobila šećer 
nakon nekog stresa, brige, straha, žalosti. Zar nismo čuli da se 
može osijediti od straha i to za kratko vrijeme, pa možda i za 

nekoliko sati? Zbog lošeg psihičkog stanja ljudi obole od mnogih 
bolesti, visokog pritiska, dobiju infarkt, oslijepe... Znači, sigurno 
postoji veza između našeg psihičkog stanja i stanja u našem tijelu. 
Iz toga mnogi izvode zaključak da, kako se god čovjek može 
razboljeti zbog psihičkog stanja, da isto tako može biti i izliječen 
psihičkim terapijama i za to imamo mnogo primjera. 
Možemo zaključiti da oni koji ovako konstatuju, žele reći, da onaj 
ko se želi liječiti hidžamom treba da se duhovno pripremi, tj. da 
želi da bude izliječen i da vjeruje u mogućnost izlječenja pa se i 
dogodi izliječenje, a jedini Allah, dželle dželaluhu, zna. 
Postoji i jedna druga strana koja tvrdi da razlozi bolestima (čak i 
smrti) dolaze s jedne druge strane, a to je urok i džinsko ili 
šejtansko obuzimanje čovjeka. Naime, jedan od šejhova koji liječi 
rukjom tvrdi da je veliki procenat (čak 90%, a ono što je izuzeto su 
vandredne situacije, kao lomovi, udari itd.) ljudi obolio zbog toga 
što su im to džini i šejtani pripremili. Npr., džin je taj koji zadržava 
inzulin u pankreasu, on je taj koji slabi tvoj imunitet i ne možeš se 
braniti od manje opasnih bolesti niti kada je u pitanju nešto drugo, 
on je taj koji sjedi na očima i ljudi su zbog toga slijepi, on je taj koji 
je obuzeo govorne organe i ljudi su nijemi i si. Zato je kod mnogih 
bolesnika oboljelih od raka, šećera, sljepila, šlagiranosti itd. - uzrok 
bolesti nepoznat. Mora biti nepoznat kada je u pitanju džin kojeg 
ne možeš otkriti, spriječiti a niti šta drugo učiniti, jer doktori 
klasične medicine to ne poznaju. 

Hidžama je ta koja itekako utječe na džine koji se nalaze u tijelu; u 
toku operacije i učenja rukje džini bježe iz tijela i zato se dešava da 
bolesnik bude izliječen od sljepila, raka, dijabetesa, istog trenutka 
ili istog dana, primjera je mnogo. Oni koji su pratili televizijsku 
stanicu "El-Medžd" u martu 2oo7.g. vidjeli su kako jedan od 
šejhova koji liječe rukjom, izjavljuje daje, uz Allahovu pomoć, 
rukjom i hidžamom izliječio dva slučaja "side". Bila je to 
zapanjujuća vijest koja je obišla sav svijet, međutim, brzo se 
prestalo o njoj govoriti jer to je, kako kažu, blebetanje u prazno. 
Niko u to ne vjeruje. 

Ako bi ove dvije tvrdnje spojili, mogli bismo zaključiti da su svi 
bolesnici psihički bolesnici ili su pod urokom, pod džinskim 
obuzimanjem. Kako spojiti ove dvije konstatacije, kako doći do 

zaključka!? Kako ubijediti one koji ne vjeruju niti u jedno niti u 
drugo!? 

Pitanje se postavlja da li se može izliječiti danas najgora bolest na 
svijetu - sida. Allahov Poslanik, sallallahu alejhi ve sellem, je rekao 
da Allah, dželle dželaluhu, nije stvprio ni jednu bolest a da za nju 
nije dao lijek. Samo da je taj lijek u rukji,hidćami...? Ostaje da se to 
dokaže i 

pokaže u budućnosti. Danas mnogi ljekari u svijetu rade na tome 
da otkriju na koji način djeluje hidžama i da istraže njene efekate 
iako to neće mnogo doprinijeti učinku i rezultatima koje je dala 
hidžama, jer hidžama je božanski lijek; ono što je liječila prije 
hiljadu godina liječi i sada i liječit će i u budućnosti, inša-Allah. 
Da li se može šta otkriti pa da hidžama liječi svakog a ne pojedince, 
to prepuštamo onima koji imaju pri ruci ambulante, bolnice, 
labaratorije, a vidimo da i kod nas u Bosni ima već na tom planu 
napretka, jer je jedan on ljekarai na Koševskoj bolnici u Sarajevu 
već uplovio u te vode. 

i Radi se o dr. Merimu Omeragiću kojeg smo spomenuli kao organizatora seminara o 
hidžami održanog u maju 2006. g. 

ZAKLJUČAK: 

Nakon svega spomenutog razumije se da nema neizlječive bolesti 
za hidžamu, i savjetujemo bolesnike da se oslone na Allaha, dželle 
dželaluhu, i da od Njega Jedinog zatraže pomoć, a onda neka 
poduzmu sve ono što im je njihov Gospodar zapovjedio da 
poduzmu kada je u pitanju liječenje. 

*** Nazanimljivija i najbitnija stvar u hidžami jeste da do sada niko 
i nikada nije zapisao, a ni dokazao, da su se tokom hidžame, a i 
nakon nje, javile neke negativne nus-pojave koje bi mogle 
prouzrokovati neke posljedice kod pacijenta, kao što je to slučaj sa 
svim ostalim lijekovima koji se uzimaju i koriste na ovaj ili onaj 
način. 

I još jednom hvala Allahu, dželle dželeluhu, Gospodaru svjetova, 
Koji nas poduči onome što će nam koristiti a neće štetiti, a On je 
Milostivi, Samolosni. 



7) NEKE Z ANIMLJIVOSTI, PRAVILA I UPOZORENJA VEZANA ZA 
HIDŽAM 1 1 ^^■^^■^^^^^^^^^H^^^^^H 



Već smo govorili da su neki pokušali postaviti neka pravila koja se 
vežu za hidžamu, hadžama i muhtedžima, međutim, neka od tih 
pravila su prihvatljiva, a neka nemaju nikakve osnove. Što se tiče 
pravila koja su vezana za samog hadžama, reći ćemo još da svako 
onaj ko želi da bude hadžam ne smije smatrati da on predstavlja 
neku posebnu moć u liječenju. Hadžam je taj koji samo uzima 
sebebe - uzroke, i on sam ne može ništa učiniti niti doprinijeti, 
nego je to stvar koju samo Allah, dželle dželaluhu, daje i On je Taj 
Koji liječi. Kada se dogodi da se intervencijom hadžama izliječi 
neko od bolesnika, hadžam osjeti u svojoj duši nešto što ga ponese 
i sebi pripiše svojstvo izliječenja, a to nije istina, nego je Allah, 
dželle dželaluhu, Jedan Jedini Koji daje ozdravljenje. 
Drugo na šta treba upozoriti jeste da neki hadžami ograničavaju 
mjesta i bolesti koje se mogu liječiti hidžamom i to samo na one 
koje se spominju u hadisima Poslanika, sallallahu alejhi ve sellem, i 
to je greška. Već smo spomenuli da se hidžama radi po potrebi i da 
se radi na svim mjestima na kojima se može postaviti čaša. 
Također, novi hadžam treba obratiti pažnju na pacijente koji se 
boje hidžame ili se boje krvi. Naime, ima muhtedžima (pacijenata) 

koji u toku hidžame dobiju vrtoglavicu, a neki znaju i pasti u 
nesvijest. Napominjem da se to desi u najviše 2% slučajeva i to je 
normalna pojava koja se zna dogoditi svakom od nas, kada, npr., 
ustanemo naglo, zna se dogoditi da nam se zanesvjesti. Ista stvar je 
i sa hidžamom, kada navučete čašama krv iz glave, ponestane krvi 
u mozgu i dolazi do nesvjestice. Ovo nema nikakve veze sa 
tjelesnom građom bolesnika. Ako se dogodi nekom od onih koji 
rade hidžamu nešto slično treba odmah skinuti čaše i postaviti 
bolesnika u ležeći položaj na leđa i malo mu podignuti noge, nakon 
par sekundi povratit će se u normalno stanje. Pacijenta uvijek treba 
postaviti u udobnu stolicu kako, ako bi došlo do ovakvog stanja, ne 
bi mogao pasti i ozlijediti se. U toku hidžame, kod ovakvih 
slučajeva, da se primijetiti da pacijentu počinju prvo da crvene oči, 
onda mu pobijeli lice, a zatim počinje da se znoji. Pa ako se ovako 
desi sa muhtedžimom obavezno ga treba pitati za stanje da bi se 
operacija zaustavila na vrijeme. Ovdje naročito treba obratiti 
pažnju u slučaju kada se radi hidžama kod više pacijenata. Tada 
nikako ne treba izgubiti iz vida pacijente i treba sa njima 
razgovarati, jer se zna dogoditi da zbog nekog razloga hadžam 
izađe iz sobe a pacijent padne u ovakvo stanje. Zato preporučujemo 
početnicima da u isto vrijeme ne liječe više od jednog pacijenta. Iz 
preventivnih razloga hadžam ne treba pokazivati krv muhtedžimu 
osim poslije dopuštenja, jer kod nekih pacijenata to bi moglo da 
doprinese njegovom slabom stanju. 

Količine krvi koja se iscrpi i izvuče hidžamom nije nikakav znak za 
uspjeh ili neuspjeh, a nije to ni znak da li je pacijent bolestan ili 
zdrav. Dešava se da kod gojaznog i debelog pacijenta, gdje 
očekujete da će izaći mnogo krvi, izađe vrlo mala količina krvi. S 
druge strane začudite se kada kod nekog mršavka izađe i 300 - 400 
ml krvi. 

Isto tako treba obratiti pažnju na to da je koža ljudi koji žive u 
toplijim krajevima mnogo deblja i kod njih morate dobro da 
pritisnete da biste zasjekli kožu, dok kod stanovnika hladnijih 
krajevakoža je toliko mehka i tanka daje dovoljno samo dodirnuti 
površinu i krv je već u čašama. Naravno, to se stiče praksom i 
iskustvom.i 

Sljedeća stvar na koju se treba upozoriti jeste da se obrati pažnja na 
alat i čaše kojima se radi hidžama. Svi znamo da je krv idealno 
sredstvo za prenošenje zaraznih bolesti, i zato na ovo trebaju 
obratiti pažnju i hadžami i muhtedžimi. Alat kojim se radi hidžama 
mora biti čist i sterilizovan. Danas su čaše uglavnom od plastike i 
postoje sredstva kojima se može izvršiti suha dezinfekcija. Oni koji 
nisu upućeni neka se obrate najbližim ambulantama ili apotekama 
moći će dobiti ono što žele. 




i Kroz moju ambulantu su prošli Arapi, Afrikanci, Rusi, Filipinci, Evropljani i svi oni imaju 
posebna svojstva i osobine. 

Postoje na pojedinim mjestima hadžami koji su ustvari zločesti 
sihirbazi, koji traže od pacijenata da čine neke stvari koje su 
suprotne i vjeri i razumu. Naime, oni znaju tražiti od bolesnika da 
sa sobom donesu neku određenu životinju (zec, pijetao, golub...) i 
da je žrtvuju na ime toga i toga prije ili u toku operacije. Ovakve 
stvari, iako nisu česte, znaju se dogoditi i mnogi pitaju koja je to 
životinja koju je najbolje ponijeti sa sobom. 

Upozoravamo bolesnike da ne nasjedaju na ovakve stvari jer će im 
to samo slabost povećati. S druge strane ima hadžama koji traže da 
se u toku operacije uče neke sure iz Kurana ili ajeti, želeći time da 
povećaju učinak hidžame. Ovakva stvar nije došla u sunnetu 
(praksi) Poslanika, sallallahu alejhi ve sellem, i samo određivanje 
neke sure smatralo bi se novotarijom. Ono što se češće praktikuje 
jeste da se rukja potpomaže hidžamom, naročito kada se liječi od 
džinskog dodira, ali da se hidžama potpomaže rukjom, to se rijetko 
praktikuje. 

Od savjeta muhtedžimima koji se mogu naći u knjigama jesu i 
savjeti vezani za hranu prije ili nakon urađene hidžame. Već smo 
govorili daje vrlo teško postaviti bilo kakvo pravilo koje bi važilo za 

svakoga. Što se tiče unošenja hrane prije hidžame bolje je da 
muhtedžim radi hidžamu na prazan stomak, jer u slučaju 
nesvjestice ili vrtoglavice često dolazi do povraćanja, pa ako mu je 
pun stomak i povratit će, a ako je prazan onda će se iskašljati i 
posljedice će biti manje. Nakon hidžame treba se dobro najesti. 
Neki savjetuju ostavljanje određene hrane kao mlijeka i mliječnih 
proizvoda iako ne navode dokaze za takav stav. 
Na kraju bih preporučio odgovornim ljudima u vlasti da budu na 
usluzi svome narodu kada je u pitanju zdravstvo, jer u mnogim 
državama vlasti ne izlaze u susret svom narodu iako su izabrani od 
njih samih. Neophodno bi bilo da se izdaju posebne dozvole ili 
certefikati onima koji mogu pomoći narodu u bilo kom smislu, bilo 
da neko liječi kineskom akupunkturom, prodaje pravi pčelinji med 
i njegove proizvode itd. A isto tako, kada je u pitanju hidžama, 
trebalo bi omogućiti njenu primjenu u ambulantama i bolnicama, 
gdje bi medicinsko osoblje primjenjivalo ovu vrstu liječenja. Već 
smo spomenuli da neki od visokokvalitetnih specijalista i ljekara 
rade samoinicijativno na tome. 

Unaprijed se zahvaljujemo svakoj odgovornoj osobi u državi koja 
ovo shvati i izađe svom narodu u susret. 

Treći dio 

ŠERIJATSKI PROPISI VEZANI ZA HIDŽAMU 



U ovom poglavlju spomenut ćemo nekoliko mes'ela (pitanja) koje 
se tiču hidžame, hadžama i muhtedžima, a o tome možemo 
govoriti kroz nekoliko tačaka: 

1 - propis hidžame 

2 - post hadžama i muhtedžima 

3 - ihram muhtedžima 

4 - zarada hadžama 

5 - ženidba hadžama 

6 - čistoća muhtedžima 

7 - odgovornost hadžama 8 - hidžama za žene 
9 - nijjet hadžama i muhtedžima 

i) PROPIS HIDŽAME (Čitajući ovu knjigu mogli ste primijetiti da je 
veliki broj hadisa o hidžami, i zbog toga mnogi autori pokušavaju 
da provuku kroz uši narodu daje hidžama jedan od sunneta 
Poslanika, sallallahu alejhi ve sellem, i da će onaj ko je praktikuje 
imati veliku nagradu, naročito danas, kada je ona uveliko 
zapostavljena, pa ko oživi jedan sunnet ima nagradu svih onih koji 
ga budu slijedili u tom dobru. Međutim, iako je Poslanik, sallallahu 
alejhi ve sellem, sam radio hidžamu, a također je i naređivao (ne u 
formi imperativa, već preporuke da se čini), ipak se da razumjeti da 
hidžama nije od onih sunneta Poslanika, sallallahu alejhi ve sellem, 
koji potpadaju pod "teklif - naređujuće ibadete, koji se pravno 
tretiraju, tako da je njeno praktikovanje pohvalno, a njeno 
ostavljanje pokuđeno. Ona je od stvari koje se smatraju mubah - 
dozvoljenim, kao jedenje, pijenje i si. 

O propisu hidžame ulema je govorila i pisala, a najljepše su riječi 
Ibn Hadžera i Ibn Tejmijje. 

Kaže Ibn Hadžer: „Iz hadisa: 'Najbolje čime ćete se liječiti jeste 
hidžama', se da razumjeti utemeljenost prakticiranja hidžame kao i 
poticaj na liječenje njome, naročito ko je treba. "i 
Kaže Ibn Tejmijje: "U dvije vjerodostojne zbirke je zabilježeno da je 
Poslanik, sallallahu alejhi ve sellem, rekao: 'Lijek mom ummetu je u 

trome: medu, hidžami i kejju, a ja ne volim da se liječim kejjom.' 
Liječenje hidžamom je dozvoljeno kao što je preneseno mutevatir 
sunnetom (mnogobrojnom ispravnim hadisima), i ulema je složna 
na tome".2 

Ni druga ulema nije spominjala drugačiji propis hidžame, te za 
činjenje mubaha nema sevapa, osim što neki žele reći ako bi 
ostavljanje mubaha ugrozilo nečiji život onda bi ga u tom slučaju 
bila obaveza praktikovati (kao jedenje i pijenje da se ostane u 
životu), a Allah, dželle dželaluhu, najbolje zna. 

1 "Fethu-l-Bari" 13/187 

2 "Medžmu-l-Fetava" 30/194 

2) POST HADŽAMA I MUHTEDŽIMA 

Ovo je mes'ela oko koje se ulema razišla, tako da ni do dan-danas 
nisu našli zajedničku riječ, a radi se o tome da li hadžam i 
muhtedžim pokvare svoj post nakon urađene hidžame. Jedna 
ulema kaže da im je pokvaren post, čak neki kažu da ga moraju 
napostiti, dok su neki i strožiji pa kažu da se moraju otkupiti za taj 
prekršaj tako što će postiti dva mjeseca uzastopno. Nasuprot njima 
je ulema koja kaže da post njih dvojice neće biti pokvaren i s te 
strane nema nikakvog ukora niti kazni. Svi oni imaju dokaze. Čiji je 
dokaz bolji, jasniji, prihvatljiviji?... - nastavite čitati sljedeće redove. 
A - Dokaz onih koji kažu da i hadžam i muhtedžim gube post jeste 
hadis u kojem se kaže: „Prošao je Poslanik, sallallahu alejhi ve 
sellem, pored dvojice koji su radili hidžamu, a bio je mjesec 
ramazan u godini osvojenja Mekke, pa je rekao: 'Pokvario je post 
hadžam i muhtedžim (onaj koji radi a i onaj kome se radi).'" 
B - Dokaz onih koji kažu da njih dvojica ne gube post jeste hadis u 
kojem se kaže: "Radio je Poslanik, sallallahu alejhi ve sellem, 
hidžamu a postio je." 

A - Od uleme koji se drže prvog dokaza, tj. da hadžam i 
muhtedžim gube post, jesu: Alijj ibn Ebi Talib, Imam Ahmed, 
Ishak, Ata', Ibn Tjmije, Ibn Kaj j im i šejh Ibn Baz. 
B - A od uleme koja kaže suprotno, tj. da njih dvojica ne gube post, 
jesu: Ibn Omer, Ibn Abbas, Ibn Mes'ud, Aiša, Ebu Hanife, Sanja, 
Malik, Ibn Hazm i šejh Albani. 

Što se tiče dokaza onih koji kažu da hadžam i muhtedžim ne gube 
post, ne postoji nikakav problem u tom dokazu, taj hadis je je 
vjerodostojan i zabilježen je u mnogim zbirkama, a od njih je i 
Buharija u svom "Sahihu" (br. 1938). 
Međutim, što se tiče dokaza onih koji kažu da hadžam i 
muhtedžim gube post, a hadis smo već spomenuli, oko njega je 
veliko razmimoilaženje uleme, i ovo je jedan od najčudnijih hadisa 
kojeg jedan istraživač može da upozna prilikom izučavanja hadisa. 
Mnogima ni do dan-danas ovaj hadis nije najbolje rasvijetljen. 
Pokušao sam naći odgovor kod najeminentnije uleme hadisa u S. 
Arabijii, međutim, odgovor nije bio zadovoljavajući. Na kraju me je 
savjetovao šejh El-Gudejan da predam svoj rad Stalnoj komisiji za 
fetve na razmatranje ove mes'ele, što bi itekako doprinijelo 
rasvjetljavanju ovog hadisa. Naime, o čemu se radi? 

1 Sejhova kao Abdullah el-Mutlak. Abdullah es-Sa'd, Abdu-l-Kerim i Muhammed el- 
Hudejr. Abdullah el-Gudejan. šejh El-Džibrin i dr. 

Prvo što je zanimljivo za ovaj hadis jeste da skoro nema niti jedna 
zbirka hadisa a da ne navodi ovaj hadis, osim dva Sahiha! -Sahih 
Buharije i Sahih Muslima. A bilježe ga: Ebu Davud, Ibn Madže, Et- 
Tirmizi, Ahmed, Ed-Darimi, Ibn Džarud, Et-Taberani, El-Hakim, 
El-Bejheki, Ibn Hiban, Ibn Huzejme, Et-Tahavi, Ibn El-Ea'rabi, 
Abdur-Rezzak, Ibn Ebi Šejbe, Buhari (fi Tarihihi), El-Bezzar, Ibn 
Adijj, El-Hatib El-Bagdadi, El-Ukajli, Ibn Šahin, Ebu Tahir i drugi. 

Drugo što je zanimljivo jeste da ga prenosi od Poslanika, sallallahu 
alejhi ve sellem, devetnaest ashaba, i to: Sevban, Ran' ibn Hadidž, 
Sedad ibn Evs, Ma'kil ibn Jesar, Usame ibn Zejd, Bilal, Alijj ibn Ebi 
Talib, Ebu Musa el-Eš'ari, Aiša, Ebu Hurejre, Džabir ibn Abdillah, 
Abdullah ibn Mes'ud, Enes ibn Malik, Ebu Zejd el-Ensari, Sa'd ibn 
Malik, Abdullah ibn Abbas, Abdullah ibn Omer, Semure ibn 

Džundub i Ebu Bekre, Allah bio sa njima zadovoljan. 

Treća stvar, koja je i najzanimljivija, jeste da je ovaj hadis dobio sve 
ocjene hadisa koje se mogu dodijeliti jednom hadisu, za njega je 
rečeno: mutevatir, sahih, hasen, daif, munker, batil. 

Červrto je da je ovaj hadis (mud'tarib) pun zamršenosti i 
najasnoća, poremećaja i smetnji da bi se mogao ocijeniti 
vjerodostojnim hadisom. U tekstovima ovog hadisa određeno je 
mjesto, dan, godina i muhtedžim. Kod svega nabrojanog ima 
zamršenosti i različitosti. Ono što predstavlja najveći problem i 
nejasnoću ovom hadisu jeste da se ovaj slučaj dogodio u Medini 
osamnaestog ramazana u (osmoj) godini osvojenja Mekke a 
muhtedžim je bio Džabir ibn Ebi Talib, a nema sumnje daje 
Poslanik, sallallahu alejhi ve sellem, u to vrijeme bio u Mekki, dok 

je Džabir poginuo mnogo prije u Bici na Mu'tii. 

i Gazvetu Mu'ta dogodila se u džemade-l-ula, 8. h.g. (četiri mjeseca prije osvajanja 
Mekke) 

Peto, isto tako zanimljivo, je da nisam našao (u meni dostupnoj 
literaturi) o ovome problemu da je ulema pisala ili govorila u 
ranijim knjigama, o ovome sam pitao ulemu i nisam našao 
odgovor. Jedini koji se dotaknuo ovog problema jeste šejh Furejh 
ibn Salih el-Behlah u knjizi "Tahkiku-l-kelam fi ihtidžamis- 
savvam", a ova knjiga govori o problematici ovog hadisa. Ipak, 
nakon dugotrajnog isčitavanja da se zaključiti daje hadis izgovoren 
prije osvojenja Mekke i s te strane neki rivaj eti ovog hadisa su 
ispravni, te da je hadis derogiran, i da hadžam i muhtedžim nakon 
urađene hidžame neće izgubiti post, a Allah, dželle dželaluhu, 
najbolje zna. 

Postoje i drugi dokazi (iako su većina njih slabi hadisi) kojima se 

dokazuje da se hidžamom ne gubi post a daje hadis u kojem se 

prenosi da hadžam i muhtedžim gube post derogiran. 

Nakon navedenog da se primijetiti daje hadis: "Izgubili su post ova 

dvojica", derogiran, a ovako kaže i većina uleme, čije stavove iznose 

Imam Sanja, Ibn Šahin, Ibn Hazm, Ibn Hadžer, El-Ajni, El-Hazimi i 

Ez-Zerkani. 

Kaže Ibn Hadžer, prenoseći govor Ibn Hazma: „Kaže Ibn Hazm: 
'Lanac prenosilaca mu je vjerodostojan i rad po njemu je obaveza, 
zato što olakšica dolazi nakon tegobe, i razumije se da ona ukazuje 
na derogaciju gubljenja posta onoga ko uradi hidžamu, bez obzira 
bio hadžam ili muhtedžim". 2 

Također postoji mišljenje da Poslanik, sallallahu alejhi ve sellem, 
nije mislio da su ova dvojica izgubili post kao što se gubi jelom i 

pićem, nego su izgubili sevap od posta, jer se prenosi u nekim 
rivaj etima da su ova dvojica ogovarali nekog čovjeka i daje zbog 
toga Poslanik, sallallahu alejhi ve sellem, ovo rekao. Također, neki 
žele kazati da ima i drugo značenje, a to je da hadis znači "mogli bi 
izgubiti post", muhtedžim zbog slabosti poslije hidžame, a hadžam 
zbog toga što postoji opasnost da mu uđe u grlo krv koju siše kroz 
cijevčicu. 

1 Jedan od učenika šejha Ibn Baza. 

2 "Fetliu-l-Bari" 4/178 

Neki drugi, pak, rekoše daje Poslanik, sallallahu alejhi ve sellem, 
prošao pored njih a već je nastupio iftar, pa neka se iftare. Da li su 
ovakva mišljenja ispravna Allah, dželle dželaluhu, najbolje zna, a 
da oni imaju osnovu, ukazuje nam na to govor Ševkanija u knjizi 
"Nejlu-l-Evtar", gdje kaže: "Hadis Ibn Ebi Lejle, Enesa i Ebi Seida 
ukazuje da hidžama nije haram i da ona ne kvari post hadžama i 
muhtedžima..." i kaže: „Ali u svakom slučaju bolje je za postača da 
izbjegava hidžamu, i može se govor Poslanika, sallallahu alejhi ve 
sellem: 'Pokvario je post hadžam i muhtedžim', razumjeti u 
prenesenom smislu, figurativno, zbog dokaza koji upućuju na to i 
koji nas navode da on ne znači stvarno i istinito gubljenje posta. "1 
Da bi se naveli svi hadisi i spomenula sva mišljenja uleme na ovu 
temu trebalo bi nam mnogo prostora, pa ćemo se ograničiti na 
stavove uleme četiri mezheba, koji kažu: 
Stav hanbelijskog mezheba: 

Kaže Ibn Kudame: "Hidžama kvari post hadžama i muhtedžima...", 
onda je naveo mišljenja drugih mezheba i rekao: ,,A naš dokaz je 
hadis Poslanika, sallallahu alejhi ve sellem: "Pokvario je post 
hadžam i muhtedžim."2 
Stav šafijskog mezheba: 

Kaže En-Nevevi: „Rekao je Šafija i naši imami: 'Dozvoljeno je 
postaču da radi hidžamu i neće mu post biti pokvaren'3 
Stav malikijskog mezheba: 

Kaže Malik: "Ne prezire se hidžama za postača osim iz straha da ga 
ne oslabi; postaču koji uradi hidžamu i ne omrsi se sve dok ne 
omrkne, hidžama nije zabranjena i ne treba napostiti taj dan." 4 

1 "Nejlu-l-Evtar" 4/228 3 "Kitabu-l-Medžmua" 6/252 4nEl- 

2 "El-Mugni" 4/350 Muvette"/i77 



67 



Stav hanefijskog mezheba: 

Kaže El-Kasani: "Ne prezire se hidžama za postača, jer je preneseno 
od Ibn Abbasa da je Poslanik, sallallahu alejhi ve sellem, radio 
hidžamu a postio je, a da hidžama kvari.post postača, ne bi je 
radio. "i 

Nakon svega navedenog da se zaključiti da hidžama neće pokvariti 
post hadžama i muhtedžima. Teoriji onih koji zabranjuju hidžamu 
postaču - zbog toga što bi ga to oslabilo i mogao bi izgubiti post, a 
hadžam bi mogao pokvariti post jer mu može nešto od krvi ući u 
grlo -nema mnogo mjesta. Šta ako muhtedžim uradi hidžamu na 
stopalu ili cjevanici, da li će ga to dovesti do slabosti? A šta ako ga 
u svim situacijama ne dovede do slabosti, zbog čega bi post bio 
pokvaren? Danas hadžam koristi novi alat i uopšte njegove usne ne 
dodiruju krv, pa šta će mu onda pokvariti post? 
Postoje i druga pitanja koja se vežu za ove pretpostavke, međutim, 
ako je značenje hadisa - Njih dvojica su izgubili post - u stvarnom 
smislu, onda je tako. Ali ako prihvatimo mogućnost da je derogiran 
drugim hadisima, ili da ga razumijemo metaforički, ili prihvatimo 
teoriju da bi moglo ovo ili ono, onda to zavisi od osobe do osobe, i 
ne može se postaviti kao opšte pravilo, a Allah dželle dželaluhu, 
najbolje zna. 

i "Bedaius-Senai" 2/638 

3) IHRAM MUHTEDŽIMA 

Ova mes'ela se tiče samo onih koji obavljaju umru ili hadždž, i koji 
dok su u ihramima imaju određene zabrane, kao što su: oblačenja 
šivene odjeće, odsijecanje nokata, brijanje dlaka sa tijela, lov itd., 
pa ako prekrše neku od zabrana moraju dati fidiju (otkup za ove 
prestupe) kako bi im bilo oprošteno. Ovi prestupi se mogu dogoditi 
namjerno ili iz zaborava. Ako su iz zaborava učinjeni, nema fidije, a 
ako su namjerno ili po potrebi učinjeni, hadžija se mora otkupiti. 
Što se tiče hidžame ona se, kako smo već rekli, može raditi na svim 
mjestima na tijelu. A što se tiče same krvi ona nije od prestupa 
ihrama i njeno puštanje ne zahtijeva nikakvu kaznu, međutim, ako 
bi se radila na glavi onda bi muhtedžim imao potrebu da obrije 
jedan dio glave i time bi napravio prestup u ihramu. Postavlja se 
pitanje: da li u tom slučaju treba da se otkupi? 

Na ovu temu zabilježen je hadis u kojem se kaže da je Poslanik, 
sallallahu alejhi ve sellem, radio hidžamu a bio je u ihramima. 

(5695 

- Bilježi Buharija od Ibn Abbasa daje rekao: "Radio je Poslanik, 
sallallahu alejhi ve sellem, hidžamu a bio je u ihramima.'i 
(2886 

- Bilježi Muslim od Ibn Buhejne daje Poslanik, sallallahu alejhi ve 

sellem, na putu za Mekku kao muhrim radio hidžamu na sredini 
glave. "2 

U obrazloženju ovog hadisa kaže imam En-Nevevi: "Ovaj hadis je 
dokaz daje muhrimu dozvoljeno raditi hidžamu, a ulema je složna 
na tome da ju je dozvoljeno raditi na glavi i na drugom mjestu ako 
za to bude imao potrebu, pa čak i ako bi trebao u toj situaciji 
obrijati jedan dio kose, s tim što bi se morao otkupiti, a ako ne 
bude brijao kosu nema fidije. 

1 El-Buhari br. 5695 

2 Muslim br. 2886 

Osnova ove mes'ele se nalazi u govoru Allaha, dželle dželaluhu, 
koji kaže: 'A onaj među vama koji se razboli ili ga glavobolja muči 
neka se postom ili milostinjom ili kurbanom iskupi'i. Iz ovog 
hadisa se razumije daje Poslanik, sallallahu alejhi ve sellem, imao 
potrebu da radi hidžamu na sredini glave i tada je neizbježno 
brijati kosu, ali ako bi muhrim htio raditi hidžamu bez potrebe, a 
da to zahtijeva brijanje kose, to bi bilo zabranjeno, jer je 
zabranjeno brijati kosu; međutim, ako ne bi brijao kosu (ako radi 
hidžamu na mjestu gdje nema kose) onda je to dozvoljeno u našem 
mezhebu (šafijskom) a također i kod većine uleme, i tada muhrim 
neće plaćati fidiju (otkup). Prenosi se od Ibn Omera i Malika da su 
je prezirali, a kaže El-Hasan el-Basri da je fidija obavezna. Naš 
dokaz je da puštanje krvi nije od prestupa ihrama. Ovaj hadis 
sadrži jedan od propisa ihrama, a to je da brijanje, odjeća, lov i 
tome slično, što je od prestupa ihrama, da ih je dozvoljeno raditi u 
slučaju potrebe, s tim da je muhrim obavezan otkupiti se ako bude 
trebao brijanje ili oblačenje odjeće zbog hladnoće ili studeni, ili mu 
je potrebno da zbog potrebe ulovi kakvu divljač, ili druge neke 
potrebe, a Allah, dželle dželaluhu, najbolje zna. M 2 

Imam En-Nevevi, rahimehullah, je bio jasan po pitanju ove mes'ele, 
i kod nje nema mnogo razilaženja. Razumije se, da onaj ko uradi 
hidžamu na glavi i pri tome obrije jedan dio glave, otkupit će se, a 
fidija je ono što se navodi u kur'anskom ajetu da izabere jedno od 
troga: post ili nahraniti siromašne ili zaklati kurban, a sam propis o 
fidiji nije naša tema. 

1 Prijevod značenja El-Bekare, 196. 

2 "Šerhu Sahihi Muslim" 8/362 

4) ZARADA HADŽAMA 

Pri ranijem načinu prakticiranja hidžame, u kojem je hadžam sisao 
krv ustima kroz otvor ili malu cjevčicu na rogu, nije bilo moguće 
izbjeći da u toku rada ne uđe krv u usta hadžamu. Iz toga vidimo 
koliko je taj posao prljav i nezahvalan, međutim, uprkos tome 
postojali su hadžami i oni koji su trebali hidžamu kao lijek. Nakon 
urađene hidžame trebalo je dati naknadu hadžamu kao i pri svakoj 
drugoj usluzi. Neko ti sagradi kuću i ti mu platiš njegov rad, drugi 
ti očisti avliju, treći radi kao trgovac itd., i svima njima treba platiti, 
kao što je došlo u nekim hadisima da treba isplatiti radniku 
njegovu zaradu prije nego mu se znoj osuši. S te strane Poslanik, 
sallallahu alejhi ve sellem, nije nikada nikoga zakinuo niti 
obespravio. 

Mnogi učenjaci smatraju da je zarada putem hidžame pokuđena, 
dok je neki smatraju i zabranjenom. Svoje stavove izgradili su na 
sljedećim dokazima: 

(2103 : - Bilježi Buharija od Ibn Abbasa da je rekao: "Radio je 

Poslanik, sallallahu alejhi ve sellem, hidžamu i platio je onome koji 

mu je radio, a daje bilo haram ne bi mu platio. "i 

Nasuprot ovom hadisu je hadis koji govori o pokuđenosti uzimanja 

plate: 

- Bilježi Muslim od Rafie ibn Hadidža daje Poslanik, sallallahu 
alejhi ve sellem, rekao: "Naknada (zarada) za psa je zabranjena, i 
naknada prostitutke je zabranjena, i naknada hadžama je 
zabranjena."2 

1 El-Buhari br. 2103 

2 Muslim br. 4102 

Vidimo da su ova dva hadisa suprotna jedna drugom,i a u njihovu 
ispravnost nema sumnje, te mora postojati način kako ih pomiriti. 
Neki su pokušali dokazati derogaciju zabrane uzimanja naknade ali 
za to nema mjesta, jer se ne mogu dokazati mjesto niti vrijeme u 
kome su kazani hadisi, a ako se hadisi mogu spojiti onda je to preče 
od same istrage za derogacijom. Ono što je pošlo za rukom jeste da 
se nade neki spoj, a to je da se da zaključiti da zabrana koju je 
Poslanik, sallallahu alejhi ve sellem, izrekao u ovom hadisu nije na 
stepenu harama nego na stepenu mekruha, tj., prezira, zbog toga 
što je hidžama bila, obično, zanimanje robova, kao i način na koji 
se obavljala bio je odvratan i neprijatan, te zbog toga nije bilo lijepo 
zarađivati na taj način. 

Arapska riječ habis ima više značenja, kao: zao, loš, 
podmukao, škodljiv, štetan, neprijatan, zabranjen itd., te pod ta 
značenja potpada i hidžama, a to je da je to neprijatno i si. U tom 
kontestu su i riječi Poslanika, sallallahu alejhi ve sellem, kada kaže 
za crveni i bijeli luk da su habisejn, kako stoji u hadisu, a niko i 
nikada nije rekao da je zabranjeno jesti bijeli ili crveni luk, 
međutim, ako neko pojede bijeli luk pa takav dođe na namaz u 
džamiju i svojim neprijatnim zadahom iz usta bude ezijetio 

klanjače, svakao da se u tom slučaju luk može nazvati habis - 
zabranjen ili odvratan. Zbog toga je i zarada hidžamom nazvana 
habis - zabranjena ili neprijatna. 

Ovako je bilo prije, a pitanje se postavlja da li je hidžama od 
ibadeta ili adeta - uobičajenih radnji? Vidjeli smo, dok smo govorili 
o njenom propisu, da ona spada u adete, to jest, dozvoljene stvari. 
Danas su mnogi hadžami ugledni ljudi i građani, 
visokokvalifikovani ljekari i hirurzi. Način na koji se danas obavlja 
hidžama nije kao prije, da hadžam siše krv ustima, nego se radi sa 
novim, čistim i sterilnim alatom. Da li su ovi hadžami i oni 
nekadašnji isti? Ima onih koji kažu da jesu, jer svako zanimanje 
koje je vezano za hirurgiju je odvratno i neprijatno. Kada se neki od 
doktora susreće sa bolesnicima i mora ih čistiti od izmeta, 
pregledati ih kroz analne otvore i si., njegovo je zanimanje 
odvratno i neprijatno, te s te strane i njegova zarada je pokuđena, a 
tu spada i hadžam. Da li je ovaj stav ispravan, da se o tome 
raspravljati, jer znamo kakvo mjestu u društvu npr., ima jedan 

poznati hirurg, i ko je taj da mu kaže da ostavi svoj posao i da traži 
ono što mu je halal. A ako je ovaj stav ispravan, onda se nema o 
čemo mnogo raspravljati, dozvoljeno mu je, ali nije haram. 
Da se ulema dotakla ovog pitanja govore nam sljedeći redovi: 
Kaže Ibn el-Esir daje rekao El-Hattabi: „Pas je nečistoća, zinaluk je 
haram, davanje naknade za njih i uzimanje te naknade je haram, a 
što se tiče naknade hadžama i izjave da je habis, to se odnosi na 
pokuđenost, jer je hidžama dozvoljena". i 
Kaže Ibn el-Kajjim, nakon što je spomenuo hadise: "U njima je 
dokaz za unajmljivanje doktora ili nekog drugog ali bez 
određivanja cijene, nego će mu platiti identičnu nadnicu ili će mu 
dati nešto drugo sa čim će biti zadovoljan. I u ovim hadisima je 
dokaz daje dozvoljena zarada onome ko se bavi hidžamom, iako 
nije lijepo slobodnom2 da se hrani od te zarade s napomenom da 
mu nije haram - zabranjeno, jer je Poslanik, sallallahu alejhi ve 
sellem, dao hadžamu naknadu ali mu nije zabranio da se njome 
hrani. Što se tiče Poslanikovog, sallallahu alejhi ve sellem, naziva za 
zaradu habis - zabranjeno ili neprijatno, to je isto kao što je nazvao 
crveni i bijeli luk habisejn, a iz toga se ne razumije da su haram."3 
Kaže Et-Tahavi: „Prenosi se od Ibn Abbasa da mu je došla neka 
žena pa rekla: 'Imam jednog mladića (roba) koji je hadžam, a 
stanovnici Iraka kažu da ja jedem zaradu od krvi.' Reče joj Ibn 
Abbas: 'Slagali su, ti se hraniš od plate tvog roba.' Kaže Et-Tahavi: 
'U vrijeme hilafeta Omera ibn el-Hattaba hadžami su imali posebne 
radnje.' Rekao je Jahja ibn Seid el-Ensari: 'Muslimani su složni da je 
zarada hidžamom dozvoljena, i niko se tome ne protivi.'"4 

i Mi se ovdje zadovoljavamo sa ova dva hadisa, mada postoji još hadisa na ovu temu istog 
ili sličnog sadržaja. 

Kaže Ibn Tejmijje nakon što je upitan o čistoći hadžama i propisa 
uzimanja naknade: "Hvala Allahu, što se tiče ruku hadžama, ako 
budu čiste od nedžaseta, one će biti kao ruke drugih muslimana, i 
neće mu škoditi ako mu se zaprljaju krvlju, jer će ih oprati isto kao 
kada se zaprljaju nedžasetom poslije čišćenja nakon nužde i on ih 
nakon toga opere. Zabilježeno je u dva "Sahiha" od Ibn Abbasa da 
je rekao: „Radio je Poslanik, sallallahu alejhi ve sellem, hidžamu i 
platio je hadžamu, a da je bilo haram ne bi mu davao naknadu." 

Također se bilježi u dva "Sahiha" od Enesa da je upitan o naknadi 
hadžama, pa je rekao: „Radio je Poslanik, sallallahu alejhi ve sellem, 
hidžamu, a radio mu je Ebu Tajjibe, pa je naredio da mu se plati u 
hrani dva sa'ai, i razgovarao sa njegovim pretpostavljenim da mu 

olakšaju (u njegovim obavezama). Nema sumnje, da hadžam za 
urađenu hidžamu zaslužuje naknadu za svoj rad i na ovom 
mišljenju je sva ulema, osim što postoji slabo mišljenje suprotno 
ovome. n 2 

Nakon svega navedenog da se zaključiti da je bavljenje hidžamom 
slično doktorima koji rade na mjestima gdje se dolazi u dodir s 
krvlju, izmetom itd., te takvo zanimanje nije pohvalno jer je takav 
doktor uvijek u dodiru sa nečistoćama. Ako uzmemo da se za neku 
operaciju (makar to bila i prosta kao što je hidžama) mora uložiti 
dosta novca i vremena onda se mora to s neke strane nadoknaditi, 
a to pada na onoga kome se čini usluga, zbog toga neki čak kažu 
daje vadžib - obaveza platiti takvu uslugu. 

Najbolje je naći i neka druga zanimanja tako da jedini izvor zarade 
ne bude isključivo od bavljenja hidžamom, a naknadu za hidžamu 
koristiti za neke druge potrebe, kao kupovinu opreme za hidžamu, 
kupovinu i popravku auta, plaćanja komunalija itd. U tom smislu 
Ibn Madže bilježi hadis u kojem se kaže da je jedan od ashaba 
tražio da mu Poslanik, sallallahu alejhi ve sellem, ohalali zaradu 
hidžamom pa mu je Poslanik, sallallahu alejhi ve sellem, to 

zabranio, a kada mu je spomenuo da je slabog imovinskog stanja i 
da ima velike potrebe, rekao mu je Poslanik, sallallahu alejhi ve 
sellem: "Iskoristi svoju zaradu da natoviš hajvana kojeg koristiš za 
natapanje ili nahrani svog roba sa tom zaradom'i, a Allah, dželle 
dželaluhu, najbolje zna. 

i Sa* a je mjera za količine a iznosi četri pregršti. 

2"Medžemu-l-Fetawa" 30/191 

1 Ibn Madže br.2166, hadis je dobar. 

5) ŽENIDBA HADŽAMA 

Ova mes'ela je bliska ovoj prethodnoj jer govori o položoju 
hadžama u društvu, u smislu - da li je zanimanje hidžamom 
pohvaljeno ili pokuđeno, da li je hadžam poželjan da se nađe u 
krugu uglednih ljudu, da li će hadžamovo zauzimanje biti 
poštovano, da li će njegovo svjedočenje biti primljeno i si. Da li ova 
pitanja imaju mjesta; da li se u društvu gleda u zanimanje čovjeka; 
da li isti položaj u društvu ima muftija i kujundžija, trgovac i 
smećar? Da je ovako i sami znamo da jeste. Nas sada interesuje 
položaj hadžama i njegovog zanimanja u društvu. Od svega toga 
nabrojanog interesuje nas samo jedna mes'ela a to je ženidba 
hadžama; ako bi hadžam zaprosio kćerku od nekog uglednog 
čovjeka da li bi taj čovjek pristao da uda svoju kćer za njega. Na 
našim prostorima (Evropa, BiH...) ovo možda i nije veliki problem, 
jer je hadžam kod nas kao i doktor ili hirurg, dok, npr., na 

Arapskom poluotoku zanimanje hidžamom je vrlo nisko i prezreno 
i najsličnije je zanimanjima naših smećara na ulici. S druge strane, 
mezhebski pravni pravac (hanefijski) je drugačiji u nekim 
propisima od drugih mezheba, pa i u pogledu ove mes'ele. Najbolji 
primjer za ovo je, da npr., smećar zaprosi hodžinu kćer ili kćer 
nekog uglednog, poštenog i bogatog trgovca. Da li je on priličan i 
dorastao njihovim kćerima? Da li bi oni bili zadovoljni da im se 
kćer uda za njega!? Na Arapskom poluotoku sigurno ne bi, a kod 
nas? Odgovorite sami. 

Neko će upitati zbog čega o ovome uopće raspravljamo. Naime, u 
Šerijatu (kada se govori o šartovima / uvjetima braka, i da li postoje 
kakve zapreke da mladenci stupe u brak i šta treba da bude 
odgovarajuće i podesno između njih da bi stupili u brak) postoje 
pravila kojih se mora držati i ona su zasnovana na dokazima iz 
Kurana i sunneta. Kako nisu naša tema sami propisi braka, nas 
interesuje samo ono što je vezano za hadžama kada govorimo o 
braku. Kod neke uleme jedan od uslova ispravnosti braka je da 
zanimanje momka (prosca) bude odgovarajuće, tj. doraslo 
zanimanju mlade, odnosno, zanimanju oca djevojke, u suprotnom 
nije dozvoljeno sklapanje braka mladencima. Ovaj stav nije 
sagrađen na dokazima ni ispravnim, a niti neispravnim, nego je 

izvučen na osnovu fikhskog pravila el-adetu muhakkeme - običaj 

presuđuje. Tako, u hanbelijskom mezhebu pored ostalih uslova za 
ispravan brak je i uslov kojeg smo spomenuli, a to je zanimanje. 
Ovaj uslov nije prihvaćen kod mnogih pravnika, uleme iz 
hanbelijskog mezheba, ali se može naći kod drugih mezhebskih 
pravaca. Urf, tj., adet, običaj kao nesamostalni (dopunski) izvor 
šerijatskih propisa je legitiman po konsenzusu uleme, naravno, na 
temelju dokaza koji upućuju na to, iako postoji razmomilaženje u 
samim uslovima legaliteta. Da li se propis može graditi na lokalnim 
običajima ili mora vladati u svim krajevima svijeta, također je 
pitanje oko kojeg se razišla ulema. Kao i kod svih propisa i ovdje 
nemamo namjeru ulaziti u šire rasprave oko same tematike urfa.i 
Imam Ahmed je rekao da zanimanje hadžama nije na rangu 
zanimanja trgovca, te zbog toga ne može se ni oženiti kćerkom 
trgovca, a ako bi se kći trgovca udala za hadžama obaveza je 
šerijatskom sudu da ih razdvoji. Da li je društvo i okolina u kojoj je 
živio imam Ahmed bila takva da to nije prihvatila, da li je tako bilo 
i u drugim zajednicama za vrijeme ovog alima, da li to važi i danas? 
Što se tiče današnjeg vremena, hadžam zauzima različita mjesta u 
društvu. Tako na Arapskom poluostrvu zanimanje hidžamom i 
dalje nije pohvalno jer ga i dan-danas većinom obavljaju Afrikanci. 
Međutim, već je počelo da se mijenja ovo mišljenje jer mnogi 
ljekari iz Sirije i Egipta su uspjeli da u privatne bolnice i ambulante 
ubace hidžamu kao redovnu ljekarsku terapiju. Za razliku od 
Arapskog poluostrva, u Siriji, Kini, Egiptu, kao i u Americi i Evropi 
zanimanje hadžama je poželjno i traženo. Da li stav imama 
Ahmeda važi u današnje vrijeme i na ovim prostorima? Nisam alim 
da donosim fetve, ali poznavajući i osjećajući svoj položaj kod 
mojih pacijenata i prijatelja, smatram da je zanimanje hidžamom 
(ili bilo koje drugo zanimanje) ipak lokalnog karaktera, a Allah, 
dželle dželaluhu, najbolje zna. Još bih napomenuo da postoji i 
hadis koji se može uzeti kao argument da stav imama Ahmeda važi 
samo za njegovo vrijeme i društvo. 
- Bilježi Ebu Davud od Ebu Hurejre da je Ebu Hind radio 
Poslaniku, sallallahu alejhi ve sellem, hidžamu na tjemenu, a zatim 
je Poslanik, sallallahu alejhi ve sellem, rekao: "O sinovi Bejade, 
oženite Ebu Hinda, i ženite se od njega.'i 
Za kraj bih spomenuo riječi dr. Vehba ez-Zuhejla koji kaže: 

"Što se tiče određivanja podesnosti zanimanja o tome donosi sud 
urf, ali postoje razlike od mjesta do mjesta, i od vremena do 
vremena. Nekada jedno zanimanje u jednom vremenu biva prosto, 
dok u nekom drugom vremenu biva pohvaljeno; nekada zanimanje 
u jednom mjestu biva pokuđeno, dok će u drugom mjestu to isto 
zanimanje biti pohvaljeno. "2 

1 Šire se može pročitati o urfu u knjizi dr. Muharema Štulanović „Urf, Bihać, 2004.g. 

1 Ebu Davud br. 2102, hadis je dobar. 

2 "Fikhu-l-Islami ve edilletuhu" 7/247 

6) ČISTOĆA MUHTEDŽIMA 

Pod pojmom čistoća muhtedžima misli se da li je muhtedžim 
nakon urađene hidžame obavezan ponoviti abdest ili okupati se. 
Također, pod ovim se misli i na čistoću same krvi, i šta činiti sa 
krvlju hidžame. Na ovu temu imamo nekoliko hadisa. 

- Bilježi Buharija u svom "Sahihu" i kaže: "Rekao je Ibn Omer i El- 
Hasan za onoga koji uradi hidžamu da mu je dovoljno očistiti 
mjesta (ranu) na kojima je radio hidžamu".i 

Kaže Ibn Hadžer komentarišući ovaj hadis: „Njegov govor: 'Rekao 
je Ibn Omer': 'Ako bi radio hidžamu očistio bi samo rane.' Njegov 
govor: 'Rekao je El-Hasan: 'On je upitan o čovjeku koji uradi 
hidžamu, koji je propis vezan za njega?' 'Odgovorio je: 'Očistit će 
samo rane.' A na kraju je rekao: 'Prenosi se od El-Lejsa da je rekao: 
'Dovoljno je muhtedžimu da obriše mjesta na kojima je radio 
hidžamu i takav će obavljati namaz i nije obavezan kupati se.'" 

- Bilježi Ebu Davud od Abdullaha ibn Zubejra da mu je Aiša 
kazivala da se Poslanik, sallallahu alejhi ve sellem, kupao u četiri 
slučaja: zbog dženabeta, petkom, poslije hidžame i poslije kupanja 
mrtvaca. "3 

Kaže imam Es-San'ani komentarišući ovaj hadis: „Prenosi se od 
Enesa ibn Malika da je Poslanik, sallallahu alejhi ve sellem, radio 
hidžamu i poslije toga klanjao, a nije obnavljao abdest." Hadis 
bilježi Darekutni i ocijenio gaje slabim, jer je u lancu ovog hadisa 
Salih ibn Mukatil a on nije od jakih prenosilaca, a Nevevi ga je 
spomentio u poglavlju slabih hadisa (u knjizi "Hulasatul-ahkam"). 
U ovom hadisu je dokaz da izlazak krvi, osim iz dva otvora, ne 
kvari abdest.i A što se tiče kupanja poslije hidžame rečeno je da je 
to sunnet - nekada se praktikuje, a nekada ostavlja. Preneseno je od 

76 



Alije, radij allahu anhu: „Kupanje poslije hidžame je sunnet, a ako bi 
se samo očistile rane i to bi bilo dovoljno."2 

1 "Sahihu-l-Buhari" Kitabu-l-vudu, hadis muallek, str. 17. 

2 "Fethu-l-Bari" 2/374 

3 Ebu Davud, br. 348, hadis je slab. 

Kaže El-Kurtubi: "Naredio je Poslanik, sallallahu alejhi ve sellem, 
da se zakopa njegova krv nakon što je uradio hidžamu kako se psi 
ne bi okupljali oko nje, a u hadisu se prenosi da je Amir ibn 
Aabdullah ibn Ez-Zubejr rekao: 'Moj otac mi je pričao da je došao 
kod Poslanika, sallallahu alejhi ve sellem, dok je on radio hidžamu, 
pa kada je završio rekao mu je: 'O Abdullahu, odnesi ovu krv i baci 
je, ali pazi da te niko ne vidi!' Kada se udaljio od Poslanika, 
sallallahu alejhi ve sellem, donio je odluku i popio je krv. Kada se 
vratio, upita ga Poslanik, sallallahu alejhi ve sellem: 'O Abdullahu, 
šta si uradio sa onom krvi?' On odgovori: 'Ostavio sam ju je na 
najskrivenije mjesto, mislim da niko od ljudi ne zna gdje.' Upita 
Poslanik, sallallahu alejhi ve sellem: A da je nisi možda popio?' 
Odgovori: 'Jesam.' Upita Poslanik, sallallahu alejhi ve sellem: 'Zašto 
si popio krv? Teško ljudima od tebe i teško tebi od ljudi.'"3 
A što se tiče stava poznata četiri mezhaba, jedino malikijski 
mezheb zastupa mišljenje da nije potrebno obnavljati abdest niti se 
kupati poslije hidžame. Drugi mezhebi su na tome da se treba 
kupati ili obnoviti abdest, a onda i poslije toga sami imami unutar 
svakog mezheba su se razišli po ovom pitanju. Da bi nabrojali sva 
ova mišljena trebalo bi nam mnogo prostora kao i u drugim 
mes'elama, pa ćemo samo ukazati na knjige u kojima se mogu 
pročitati sva ova mišljenja.4 

Zaključio bih ovo izlaganje govorom Ibn Tejmijje, koji kaže: "Nije 
prenesena od Poslanika, sallallahu alejhi ve sellem, vjerodostojna 
predaja daje naredio obnavljanje abdesta poslije hidžame, kao što 
nije naređivao svojim ashabima abdest kada su ranjavani, iako su 
rane bile česte (s mnogo krvi)."i 

Iz navedenog se da primijetiti da onaj koji uradi hidžamu nije 
obavezan da se okupa, niti obnovi abdest, a što se tiče krvi, ona je 
nečista i baca se na bilo koje mjesto, a Allah, dželle dželaluhu, 
najbolje zna. 

1 „Subulus-Selam" 1/211 

2 ,,Subulus_ Selam" 1/254 
3"Tefsiru-Kurtubi" 2/101, hadis je slab. 

4 Pogledaj „El-Mugni" 1/184, ,,E1-Medžimu" 2/65, ,,Fikhu-l-Islami ve ediletuhu". 1/267, »El- 
Hudždže" 1/282, ,,E1-Umm" 7/165, „El-Mudewenetu-1-Kubra" 1/188, ,,E1-Musannef (Ibn 
Ebi Sejbe), 1/468, „El-MusanneP(Abdur-Rezzak), 1/180. 
1 „Medžmu-l-Fetava" 20/527 

7) ODGOVORNOST HADŽAMA 

Prilikom liječenja hidžamom može doći do neželjenih posljedica, te 
je neophodno znati kako postupiti u tim situacijama. Ako se desi 
da se pacijentu pogorša stanje ili čak da umre, to povlači za sobom 
neke zakonske mjere po šerijatskom a i drugom zakonu. Da li je 
liječnik odgovoran za te posljedice? Na ovo pitanje možemo naći 
odgovor u sunnetu Poslanika, sallallahu alejhi ve sellem, a i uleme 
je pojasnila ove propise. 

- Bilježi Ibn Madže od Abdullaha ibn Amra daje rekao: „Rekao je 
Poslanik, sallallahu alejhi ve sellem: 'Ko se (kao laik) počne baviti 
liječenjem, a ne poznaje liječništvo prije toga, on je odgovoran."'i 
Kaže El-Mennavi objašnjavajući ovaj hadis: „To jest, onaj ko se 
upusti u liječenje, a nema nikakvog iskustva. Infinitiv tefeuul 
ukazuje na usiljenost i pretvaranje u nečemu i otpočinjanje s 
ceremonijama i izvještačenosti a ustvari ne poznaje taj zanat. 
Poslanikove, sallallahu alejhi ve sellem, riječi "on je odgovoran", tj., 
onaj ko se upusti u liječenje plaća krvarinu ako umre (pacijent) jer 
je on bio razlog za njegovu smrt, zbog svoje nepromišljenosti i 
srljanja u nešto što ne poznaje. A onaj ko ima iskustva i usavršio je 
znanje i zanat liječenja, i naučio gaje od onih koji su ga utemeljili, 
pa bude iskoristio svo svoje umijeće, taj neće biti odgovoran (za 
smrt pacijenta)." Rekao je El-Hattabi: „Niko se (od uleme) ne 
razilazu u tome da je liječnik, ako njegovim razlogom pacijent 
umre, odgovoran, ali će samo platiti krvarinu bez da bude sam 
ubijen, ako je samovoljno postupio bez izuna pacijenta, a u 
plaćanju krvarine pomoći će mu njegova familija. Ovaj hadis 
obuhvata svakoga ko se bavi bilo kakvim načinom liječenja, opisom 
ili govorom, sve što se može nazvati liječenjem: sa svojim 
pincetima očni ljekar, sa svojim kremama ranar, sa svojom britvom 
berberin, sa svojom lancetom puštač krvi, sa svojim skalpelom 

hadžam, sa svojim langetama, gipsom i zavojima ortoped, sa svojim 
željezom i vatrom kauterizator, sa svojim klistirom internista; riječ 

"liječnik" sve ovo spomenuto obuhvata, a posebne specijalnosti i 

nazivi zavise od običaj dotičnog naroda.'i 

Kaže Imam Sanja: "Hadžam nije odgovoran ako usavrši svoje 

zanimanje."2 

Zaključuje se iz spomenutog da iskusni ljekari koji sa dozvolom 
samih pacijenata vrše određene vrste liječenja nisu odgovorni za 
posljedice a ni za smrt, ukoliko bi se nešto takvo dogodilo. 
Međutim, ako bi se smrt dogodila na rukama laika i početnika 
takav bi bio odgovoran i podleže kaznama dunjaluka i ahireta. 
U današnje vrijeme se dešava mnogo ovakvih stvari, npr., koliko 
smo puta čuli da su se sijamski blizanci opredijelili na operaciju. 
Od pacijenata se također traži pristanak kada se želi amputirati 
neki dio tijela ili si. Prije svake operacije pacijenti se moraju 
potpisati i dati svoj izun, jer u mnogim slučajevima operacija ne 
uspije i pacijent podlegne, međutim, nikada nismo čuli da su 
hirurzi optuženi, privedeni ili kažnjeni zbog toga. Isto tako i 
hadžamu se može dogoditi da mu neko podlegne (iako takav slučaj 
nije poznat) u toku ili poslije hidžame, te s te strane neće biti 
odgovoran za te posljedice. Naravno, ukoliko je hadžam iskusan, 
zna kako će postupiti sa pacijentima opasnijih bolesti (kao 
hemofilija, dijabetes...). Iz tog razloga savjetujem početnike da se 
ne upuštaju u liječenje takvih pacijenata. Molim Allaha, dželle 
dželaluhu, da nas uputi na najbolje. 

i Ibn Madže br. 3466 hadis je dobar. 

1 „Fejdu-l-Kadir" 6/131 

2 ,,Kitabu-l-Umm" 6/172 

8) HIDŽAMA ZA ŽENE Da li je dozvoljeno muškarcu da gleda u 
stidna mjesta žene i obratno? Kada bih nekoga upitao da li je 
dozvoljeno da stranac gleda u lice žene ili žena u lice muškarca koji 
joj nije mahrem, dobio bih različite odgovore. Danas je više žena 
otkriveno nego što pokriva svoje lice. Isto tako više je onih koje ne 
pokrivaju svoju kosu nego onih koje je pokrivaju, a možemo 
slobodno reći daje danas puno više onih koje su gole ili polugole 
nego onih koje to nisu. Međutim, naša tema nije da govorimo o 
pokrivanju lica niti drugim propisima, nego i ovdje želimo da 

govorimo o onim stvarima koje se tiču samog hadžama. Oni koji su 
na stavu da ne treba svoju ženu, majku ili kćerku od nekoga 
skrivati i da nema potrebe za nikabima ili mahramama, da li bi 
dozvolili da im neko od stranaca, kao liječnik, razgoliti njegovu 
štićenicu pa joj pregleda grudi, slabine, stomak itd., ili bi prvo 
pokušao da pronađe nekog ženskog doktora ili specijalistu? Mi 
ovdje ne govorimo o onima koje to ne interesuje, nego ovo 
poglavlje govori o šerijatskim propisima, a također i ova tema 
potpada pod šerijatski zakonik. Zna se dogoditi daje ženama 
potreban lijek pa ga potraže u hidžami. Ako nema žene hadžama 
postavlja se pitanje da li je hadžamu dozvoljeno da ženama radi 
hidžamu pri čemu ova mora otkriti svoja stidna mjesta. Ovdje se ne 
radi da samo otkrije svoje stidno mjesto, nego je čak mora 
dodirivati, masirati, okretati itd., pa zbog toga potrebno je da se o 
tome donese valjan odgovor. 

Mnogi su govorili na ovu na ovu temu a mi ćemo izdvojiti sljedeće: 
- Bilježi Buharija od Rebije bint Muavvez ibn Afra da je rekla: "Bile 
smo sa Poslanikom, sallallahu alejhi ve sellem, u jednoj od bitaka, 
pa smo donosile vodu borcima i hizmetili im, nosile smo ranjene i 
ubijene u Medinu.'i i El- Buhari, br.5679 

Kaže Ibn Hadžer komentarišući ovaj hadis: "Spomenuti hadis se 
također navodi i sa drugim izrazom 'liječile smo ranjenike, a nosile 
ubijene', a da muškarac liječi ženu razumije se analogijom..., a sam 
propis ove mes'ele je daje dozvoljeno muškarcu (koji nije mahrem) 
da liječi (žene) u velikoj potrebi, a gledanje, dodirivanja rukom itd., 
zavisi od situacije i potrebe.i 

Bilježi Ibn Ebi Šejbe od Katade daje rekao: „Pitao sam Džabira ibn 
Zejda: 'Ako žena slomi nadkoljenicu ili ruku da li da joj ja stavim 
gips?' Odgovori: 'Da.' Prenosi se od Ebi Husejma El-Mekijja, od Ata' 
da je rekao za ženu kojoj se desi neki lom: 'Nema smetnje da joj 
postavi zavoje (gips) muškarac.'"2 

Spominje Ibn Muflih el-Hanbeli od El-Kadija da je rekao: 
"Dozvoljeno je ljekaru da gleda u stidno mjesto žene kada za to ima 
potrebe, to se prenosi u rivaj etu Mervezija, Harba i Esrema. 
Također je dozvoljeno da i žena i muškarac gledaju u stidno mjesto 
muškarca kada za to ima potrebe, a to se prenosi u rivaj etu Harba i 
Mervezija.3 

Na ove stavove uleme nemamo šta posebno reći, osim upozoriti 
svakog hadžama koji se upusti u liječenje žena da bude oprezan, 
neka zatvori sva vrata šejtanu i neka ne dozvoli nijednoj ženi 
ulazak kod sebe bez njenog staratelja. Ako se radi o udat oj ženi 
neka obavezno sa njom bude njen muž, sa neudatom njen otac ili 
brat, ili u najmanju ruku da se dobije izun od istih i neka se nađe sa 
tobom tvoja žena, sestra itd., ali ni u kom slučaju ne osamljivati se 
sa pacijentkinjom. Uvijek mora neko biti treći sa vama. Zna se 
dogoditi da ženu ili djevojku ne boli ništa pa kao takva dođe sa 
svojim šejtanom da ti zagorca život. Isto tako zna se dogoditi (ne 
često) da pacijent padne u nesvijest, pa umjesto da samo radiš 
hidžamu moraš da je otkrivaš, posipaš vodom, prevrćeš, a sve to će 
moći uraditi njen staratelj ili koje već sa vama. Još mnogo toga se 
može spomenuti kao dobar razlog da se nikako ne treba upuštati u 
te vode, nego treba podučavati žene da rade hidžamu te s te strane 
zatvoriti sva vrata onim ženama koje žele da rade hidžamu kod 
hadžama. 

1 "Fethul-l-Bari" 10/111 

2 „El-MusanneP 5/476 

3 „El-Adabuš-Šer* ijje" 2/429 

9) NIJJET HADŽAMA I MUHTEDŽIMA 
Pod nijjetom se podrazumijeva više stvari: da li je potrebno 
zanijjetiti ozdravljenje; da li hadžam i muhtedžim trebaju da budu 
muslimani i dobri vjernici da bi se dogodilo ozdravljenje ili može 
da bude jedan od njih veliki grešnik ili nevjernik; da li je potreban 
tevekkul -oslanjanje na Allaha, dželle dželaluhu; da li rukjom može 
liječiti musliman nevjernika, ili nevjernik muslimana (neki su 
pokušali da negiraju jedno, a drugi drugo)? 
Ako nijjet bude ispravan i oslanjanje na Allaha, dželle dželaluhu, 
potpuno, nema sumnje da će korist biti veća. Međutim, ako jedan 
od njih dvojice bude grešnik ili nevjernik, da li znaju zanijjetiti i 
osloniti se na Allaha, dželle dželaluhu, da li će biti koristi, da li je to 
uopšte i dozvoljeno? 

U praksi Poslanika, sallallahu alejhi ve sellem, imamo i jedan i 
drugi primjer. Što se tiče same rukje (liječenje Allahovim govorom i 
dovama), ona je bila poznata kod prijašnjih sljedbenika knjige i 
poslanika, i kod Arapa prije islama, i kao takva, ako bude čista od 

širka, dozvoljeno je liječiti sa njom, a o tome nam govore slijedeći 
hadisi: 

1- Bilježi Buharija od Ibn Abbasa da je rekao: „Tražio je Poslanik, 
sallallahu alejhi ve sellem, zaštitu za Hasana i Husejna pa je rekao: 
'Zaista je vaš praotac (Ibrahim, a.s.) tražio ovom dovom zaštitu za 
Ismaila i Ishaka: 'Zaštitu Allahovu molim pomoću Allahovih 
savršenih riječi od svakog šejtana, zlosutnje i od svakog urokljivog 

oka."'l i El-Buhari, br. 3371 

2- Bilježi Muslim od Ibn Abbasa navodeći priču o Dimadu koji je 
primio islam, a bio je od onih koji su učili rukje u džahilijjetu, daje 
jednom prilikom došao u Mekku - a bio je čuo je od maloumnika iz 
Mekke da je Muhammed lud - i susrevši Poslanika reče: 
„Muhammede, ja ludilo rukjom liječim, Allah preko mene liječi 
koga hoće, hoćeš li da i tebi rukju proučim? (...)" 

3- Bilježi imam Malik od Amre bint Abdurrahman daje Ebu Bekr, 

radij allahu anhu, ušao kod Aiše, radij allahu anha, a bila je bolesna, 
i zatekao je jednu Jevrejku kako joj uči rukju, pa je rekao: "Uči 
rukju iz Allahove Knjige."2 

4- Bilježi Muslim od Avf ibn Malika el-Ešdže'ija daje rekao: „Prije 
islama rukje smo učili pa smo rekli: Allahov Poslanice, šta misliš o 
tome7 Rekao je: 'Izložite mi svoje rukje, dozvoljena je svaka rukja u 
kojoj nema širka. "'3 

5- Bilježi Buharija od Ebi Seida da je jedna grupa ashaba krenula na 
put, sve dok nisu stigli do jednog arapskog plemena i zatražili od 
njih da ih ugoste, a oni to oni odbiše. Poglavicu tog plemena ujeo je 
ortovni gmizavac, pokušali su da ga liječe sa svim što su imali, ali 
mu ništa nije koristilo. Jedan od njih reče: „Kada biste otišli do one 
grupe koja je kod vas na proputovanju možda kod njih nađete što 
će mu koristiti." Pripadnici plemena su došli do njih pa im rekoše: 
„Našeg poglavicu je ujeo otrovni gmizavac, sve smo probali ali mu 
ništa nije koristilo, da li vi imate nešto?" Jedan od njih je odgovorio: 
„Imamo. Tako mi Allaha ja znam liječiti rukjom, ali zaklinjem se 
Allahom, mi smo od vas tražili da nas ugostite a vi ste odbili, ja 
neću učiti rukju sve dok nam ne platite!" Obećali su im dati 
nekoliko ovaca a zatim su otišli i učač rukje je učio Fatihu i 
pijuckao u ranu. Poglavica je ozdravio, ustao je i hitro otišao kao 
daje iz okova pušten ..." 

Kaže šejh Muhammed ibn Abdurrahman el-Umejr odgovarajući na 
slično pitanje: "Ne smatra se opravdanje vjere nevjernika ako se od 
njega zatraži da nam prouči rukju, a svakako da nismo zadovoljni 
njegovom vjerom, koja je derogorana, ali rukja je uistinu sebeb - 
uzrok u otklanjanju bolesti i zaštite od zla, i to je vrsta lijeka. Vjeru 
rakija - onog koji uči rukju, i kojem se uči ne treba vezati za samu 
korist rukje; svaka rukja je ispravna ako ne sadrži u sebi širk, kao 
što je spomenuto u hadisu, bila od bogobojaznog ili grešnika, bila 
od muslimana ili nevjernika, jer je lijek i ozdravljenje od Allaha, 
dželle dželaluhu, Jednog, Jedinog. To se primjećuje iz spomenutih 
hadisa u kojima nalazimo daje rukja bila poznata prije islama kod 
Arapa kao i kod Kršćana i Jevreja. A u hadisu Ebu Bekra, kada je 
rekao "Uči rukju iz Allahove Knjige", znači: ono što je iz Tevrata, a 
neki kažu: ono što se podudara sa Kuranom. I vidimo da je 
Poslanik, sallallahu alejhi ve sellem, dozvolio rukje ako u sebi ne 
sadrže sirk. 2 

Iz spomenutog se da zaključiti da nije problem učiti rukje, niti je 
problem da to čini musliman nevjerniku niti obratno, a ovo sam 
naveo zato što je hidžama usko vezana sa rukjom jer je i ona od 
božanskih lijekova koje je naš Poslanik, sallallahu alejhi ve sellem, 

primio putem objave, to s jedne strane, a s druge, mnogi koji liječe 
rukjom koriste hidžamu kao pomoćno sredstvo, a također neki 
hadžami uče rukju tokom hidžame. 

Također, ono što je usko vezano za hidžamu i rukju jeste da 
Dolesnik treba da shvati da je i rukja i hidžama samo uzrok i da 
sama po sebi ne može koristiti, i treba znati da izliječenje biva 
samo sa Allahovom odredbom, te s te strane liječenje rukjom i 
hidžamom neće se smatrati pokuđenim i štetnim uz oslanjanje na 

Allaha, dželle dželaluhu. Koliko ovo budemo shvatili, toliki će 
učinak i djelotvornost biti od lijeka, a Allah, dželle dželaluhu, 
najbolje zna. 

1 Muslim, br. 2008 

2"Muvette" br.673, hadis je vjerodostojan. 
3 Muslim, br.5372 

1 El-Buhari, br. 5749 

2 Skraćeni prijevod, izvor: islamtoday.net,02.o8.i424.h.g. 

NAPOMENA 

U ovoj napomeni upozorit ćemo na opasnost u kojoj su se našli 
neki od muslimana, pa ako to bude kod njih sa čvrstim 
vjerovanjem, tj. ubjeđenjem, onda će ih to njihovo djelo izvesti iz 
islama i završit će u Džehennemu i nikada neće iz njega izaći. 
Naime o čemu se radi? Neki muslimani poriču ovo o čemu smo 
govorili i pisali i smatraju lažnim ono sa čim je došao naš Poslanik, 
sallallahu alejhi ve sellem, a ovu stvar ulema je podijelila na šest 
dijelova: 

1) smatrati lažnim Poslanika, sallallahu alejhi ve sellem 

2) smatrati lažnim nešto od onoga sa čim je došao Poslanik, 
sallallahu alejhi ve sellem 

3) mrziti Poslanika, sallallahu alejhi ve sellem 

4) mrziti nešto od onoga sa čim je došao Poslanik, sallallahu alejhi 
ve sellem 

5) radovati se slabljenju Allahove, dželle dželaluhu, vjere 

6) mrziti napredovanje Allahove, dželle dželaluhu, vjere 

Pa ako se nađe kod muslimana ovih šest stvari ili neka od njih, on 
prestaje biti musliman i bit će u najvećim dubinama Džehennama i 
nikada neće iz njega izaći. Molimo Allaha, dželle dželaluhu, da nas 
sačuva ovih stvari i uputi nas na Pravi put, put istine - put islama i 
da bude zadovoljan sa nama i sa našim djelima i molimo Ga da 
nam oprosti, zaista je On Milostiv i Samilostan. Neka je salavat i 
selam na našeg poslanika Muhammeda, sallallahu alejhi ve sellem, 
njegovu porodicu i sve njegove ashabe. 

O autoru 

Bilal (Agan) Dervišić je rođen 1968. godine. Osnovnu školu završio 
je u Jajcu, a nakon završetka osnovne škole odlazi u Beograd gdje 
završava građevinsku tehničku školu. Služio je armiju u 
Jugoslovenskoj ratnoj mornarici u Kumboru gdje je bio postavljen 
za glavnog kormirala na ratnom brodu. 

Godine 1991. odlazi u Zagreb gdje boravi sve do ramazana 1992. i sa 
svojim bratom bio je jedan od prvih članova 101. bosanskobrodske 
brigade. U toku agresije na BiH bio je pripadnik jedinica u Jajcu, 
Karauli, 7. muslimanske brigade i odreda "El-Mudžahidin". U toku 

rata ranjen je nekoliko puta a jednom teže. Iz rata je izašao kao 
poručnik i dobitnik je najvećeg ratnog priznanja "Zlatni ljiljan". 

Godine 1998. odlazi u Rijad (S. Arabija) gdje se upisuje na Fakultet 
"Usuli-d-din" kojeg je 2006. uspješno, kao najbolji student na 
fakultetu, završio odličnim rezultatom. 

Tokom svog boravka u Rij adu počinje se zanimati sa medicinom 
općenito, a medicinom Poslanika, sallallahu alejhi ve sellem, 
posebno; kao liječenje Kuranom i hidžamom. Uveliko se usavršio 
liječenjem hidžamom gdje je kao takav liječio ovom metodom 
punih osam godina. 

KORIŠTENA LITERATURA: 
A) Literatura o hidžami: 

1. Tahkiku-l-kelami fi-htidžamis-savvam (Furejh b Salih el-Behlal) 

2. El-hidžama (Šihab el-Bedri Jasin) 

3. El-hidžametu sunnetu nebevijje ve mu'džizetu tibijje (Šihab el- 
Bedri Jasin) 

4. Et-tedavi bi-I-hidžameti bejnet-tibi veš-šer'i (Alijj b Abdul-Aziz 
Musa) 

5. Mu'džizatiš-šifa bil-hidžameti ve kasati-I-heva (Ejmen el- 
Husejni) 

6. El-tiakaiku-l-ilmijjetu veš-šer'ijje fit-tibbi-l-hidžameti, ve 
kejfljjetu te'siriha fi iladži-l-emrad (Muhammed Allami ve Suzan 
Atif) 

7. Tav'ku-l-himajeti fit-tedavi bil-hidžama (Ahmed b. Muhammed 
es-Sekendri) 

8. El-hidžametu ahkamuha ve fevaiduha (Ibrahim el-Hazimi, 
1419. h) 

9. El-hidžametu ahkamuha ve fevaiduha (Ibrahim el-Hazimi, 
1426.I1) 

10. Fima verede an šefi'i-l-halki jevme-l-kijameti ennehu ihtedžeme 
ve emere bil-hidžama (Imam Šihabud-din Ahmed el-Kennani el- 
Busejri) 

11. Iblagu-l-fehhameti bi fevaidi-l-hidžama (Ebu Abdi-l-Bari b. 
Ahmed el-Džezairi) 

12. Menhedžus-selameti fima verede fi-l-hidžama (Muhammed 
Musa Ali Nasr) 

13. Et-tedavi bi-l-hidžama (Rijad Edžved) 

14. El-hidžametu fi-l-fikhi ve-l-hadis (Veddah Medždud-din el- 
Hatib) 

15. El-hidžama (Lemja bint Abdu-l-Aziz b. Talib) 

16. El-hukumetu-l-akiletu ves'tidžabetiha li-l-eafsabi ve-i-hidžama 
(Ebu Hafs Alauddin) 

17. Idžabetu-l-fehhameti fi kulli ma suile ani-l-hidžama (Ebu Hafs 
Alauddin) 

18. Mu'džizetuš-šifai bi-l-hidžameti ve-l-fasd (Amr Džumua) 

19. Alidž nefseke bi-l-hidžameti ve-l-fasd (Halid Džad) 

20. El-iladžu bi-l-hidžameti ve kasati-l-heva (Muhammed Ahmed 
Isa) 

21. El-hidžametu ve mu'džizetuš-šifai. ve eltefu-l-agzije (Rizk 
Abdul-Aziz) 

22. Ed-devau-l-adžib (Abdul-Kadir Jahja ed-Dirani) 

23. El-hidžama (Subhi Sulejman) 

24. Tubbu-l-hidžama (Gassan Džafer) 

25. Mu'džizatuš-šifai bil-hidžameti, kadimen ve hadisen (Alau 
Husni) 

26. Et-tedavi bi-l-hidžameti fit-tibbi veš-šeriati (Ahmed Ived) 

27. El-hidzametu šifaun li kulli dain (Muhammed Serad en-Nasiri) 

28. El-džamiu li ahkami-l-hidžama (Ahmed Džad Rizk Abdul-Aziz) 

29. El-hidžametu, ve endžehut-turuki li-l-iladži bi-l-ea sab 
(Emel Jasin) 

B) Literatura iz hadisa: 

1. Sahihul-Buhari, Sahihul-Muslim, Sunen-Tirmizi, Sunen-Nesai, 

Sunen-Ebi Davud, Sunen-Ibn Madže, (svih šest zbirki nalazi se u 

jednom velikom tomu - Darus-selam, Rijad 

i42i.h.g.) 

2. Kutubus-suneni-l-erbea, šejh Nasiruddin Albani (Mektebetum- 
mearif, i4i7.h.g.) 

3. Musned imam Ahmed (jedan veliki tom) Bejtu-l-efkarid- 
duvelijje, 2oo4.g, Lubnan 

4. Muvette imam Malik, El-mektebetu-l-asrijje, i424.h.g., Bejrut 

5. Sunen Đarimi (putem kompjuterskog programa "El-mektebetuš- 
šamile") 

6. Musned Ebi Ja'la (putem kompjuterskog programa "El- 
mektebetuš-šamile") 

7. Fethu-l-Bari, Ibn Hadžer, Dam-l-kutubi-l-ilmijje, i424.h.g. 

8. Šerhu sahihi Muslim, imam En-Nevevi, Daru-l-marife, i423.h.g. 

9. Tuhfetu-l-ahvezi šerhu sunen Tirmizi, Muhammed Mubarekfuri, 
Daru-l-kutubi-l-ilmijje, i426.h.g 

10. Avnu-l-ma'bud šerh sunen Ebi Davud, Muhammed Abadi, Daru 
ihjait-turasi-l-arabi, i42i.h.g 

11. Zehrur-rubba ale-l-mudžteba šerhu sunen Nesai, 
Dželaluddin es-Sujuti, Daru-l-marife, i422.h.g. 

12. Šerhu sunen Ibn Madže, Muhammed es-Sindi, Daru-l-marife, 

1422.h.g. 

13. Subulus-selam, Muhammed es-San'ani, Daru-l-asime, i422.h.g. 

14. Silsiletu-l-ehadisid-daife, šejh Nasiruddin Albani (kompletna 
zbirka, 20 tomova) 

15. Silsiletu-l-ehadisis-sahiha, šejh Nasiruddin Albani (poredak po 
poglavljima, 1 tom) 

16. EI-Džamius-sagir. imam Dželaluddin es-Sujuti, Mektebetu 
Nezar Mustafa, i4i9.h.g. 

17. Džamiu-lusul fi ehadisir-resul, Ibnu-l-Esir, Dani-l-fikr, i403.h.g 

18. Daiful-džami's-sagir, šejh Nasiruddin Albani, El-mektebetu-i- 
islami, i4io.h.g 

19. El-mu'džemu-l-mufehres lielfazi-l-hadisin-nebevi, Lefif 
Mustešrik, Mektebetu Brejl London, i936.g 

20. Mevsuatu atrafi-I-hadisin-nebevijjiš-šerif, Muhamed Es-Seid 

Zaglul, Dana-l-kutubi-l-ilmijje 

21. Takribut-tehzib, Ibn Hadžer, Darur-rušd, i4i8.h.g. 

22. Tehzibut-tehzib, Ibn Hadžer, Daru-l-marife, i4i7h.g. 

23. Kitabu-l-džerhi vet-ta'dil, Ibn Ebi Hatim, Matbea-i-osmanijje, 
Indija i372.h.g. 

24. El-kamilu fi duafair-ridžal, Ibn Adijj Džordžani, (putem 
kompjuterskog programa "El-mektebetu-l-šamile") 

25. Fejdu-Ikadir šerhu-l-džami's-sagir, el-Mennavi, (putem 

kompjuterskog programa "El-mektebetu-l-šamile") 
C) Literatura iz fikha: 

1. El-mugni, Ibn Kudame el-Makdisi, Vizaretu-l-evkaf, Rijad, 
Hi7.h.g. 

2. Bedaius-senai', Alauddin el-Kasani, Daru-l-kutubi-l-ilmijje, 
i4i8.h.g. 

3. Kitabu-l-medžmu'a, imam Nevevi, Daru ihjait-turasi-l-arabi, 

1422.h.g. 

4 El-fikhu ale-l-mezahibi-i-erbea, Abdurrahman el-Džezairi, El- 
mektebetu-l-asrije, i423.h.g. 

5. Fikhus-sunne, šejh Sejjid Sabik, Darul-l-muejjid, i422.h.g. 

6. El-Muhalla, Muhammed ibn Hazm, Daru ihjait-turasi-l-arabi, 
i4i8.h.g 

D) Druge knjige: 

1. Zadu-l-me'ad, Ibn Kajjim el-Dževzijje, Muesesetur-risale, 

1422.h.g. 

2. Tefsiru-l-Kurtubi, Daru-l-kitabi-l-arabi, i423.h.g. 

3. Tefsirut-Taberi, Darus-selam, i425.h.g. 

4. Tefsiru Ibn Kesir, Daru-l-kitabi-l-arabi, i424.h.g. 

5. Siretun-nebevijje, Ibn Hišam, Daru-l-kitabi-l-arabi, i424.h.g. 

6. Fadlu mai Zemzem, Said Bekdaš, Daru-l-bešairi-l-islamijje, 
i42o.h.g. 

7. Medžmu'u-l-fetava, Ibn Tejmijje, Vizaretuš-šuuni-l-islamijje, 
Rijad, i4i6.h.g. 

8. El-kanunu fit-tibb, Ibn Sina, Daru-l-kitabi-l-ilmijje, i42o.h.g. 

9. Lisanu-l-areb, (putem kompjuterskog programa "El-mektebetuš- 
šamile") 

10. Medželletu-l-usre, Ševval, i42i.h.g. 

u. Medželletus-sihati-I-arebijje, Redžeb, i425.h.g. 

E) Korištena literatura na bosanskom jeziku: 

1. Ključevi spasa, liječenje šejtanskog dodira, (Ahmed al-Wakil 
Abdur-Rezzak) 

2. Abdest i alternativna medicina, (Madžida Amir) 

3. Liječi se Kuranom, (Ebul-Fida Muhammed Izzet Muhammed 
Arif) 

4. Hamajlije, talismani i rukje, (Elvedin Rašid Huseinbašić) 

5. Urf, (dr. Muharem Štulanović) 

6. Liječenje Kuranom, medom i ljekovitim biljem, (Madžid Matar) 

7. Porodica i zdravlje, (iz novina "Dnevni avaz" od 2004-2008^.) 

8. Prirodno liječenje bolesti i tegoba, (prijevod sa engleskog Ljiljana 
S. i Divina M.) 

9. Zdravlje iz Božije ljekarne, (Maria Treben) 

iskustvo 



osobe koja je prakticirala raditi hiazamu. Knjiga je, u kontekstu 
gore navedenoga, značajno historijsko svjedočanstvo o jednom 
vremenu i periodu reafirmacije ove tradicionalne metode liječenja, 
Nadalje je na medicinskim radnicima, učenjacima i stručnjacima 
da nastave njenu reafirmaciju. 



Specijalista neurohirurg, glavni i odgovorni ljekar Rijaseta 
islamske zajednice BiH pri Ijekarskoj ekipi u pratnji hadžija iz 
Bosne i Hercegovine, demobilisani kapetan Armije BiH 



Dr. Merim Omerhodžić 



Djelo koje je pred vama Hiazama * najbolji lijek autora profesora 
islamskih nauka Bilala Dervišića, predstavlja relevantan korak u 
oživljavanju Poslanikovog, sallallahu alejhi ve sellem, sunneta 
općenito, a Poslaničke medicine posebno. 

Po svojoj obimnosti, detaljnosti i stručnosti djelo predstavlja 
najozbiljniji pristup ovoj temi Pored brojnih odlika, djelo 
Hidžama - najbolji lijek odlikuje se svojom decidnom 
argumentacijom i izvornošću, što znatno povećava vrijednost 
naučne studije. Iskreno se nadam da će ova knjiga zbog svojih 
nezamjenjivih kvaliteta naići na izuzetno lijep prijem kod čitalaca. 

Mr. Safet Kuduzović 

